cyanic-selkie/wikianc huggingface dataset:
ತುಳು ಸಾಹಿತ್ಯ ಬುಲೆಚ್ಚಿಲ್
ತುಳು ಕಾದಂಬರಿಗಳು
1994ಡ್ ಮಹಾಲಿಂಗ ಬಟ್ರೆನ ‘ನಾಣಜ್ಜೆರ್ ಸುದೆ ತಿರ್ಗಾಯೆರ್’, ಕೆ. ಟಿ. ಗಟ್ಟಿಯೆರೆನ ‘ಬೊಂಬಾಯಿದ ಇಲ್ಲ್’, ಜಾನಕಿ ಬ್ರಹ್ಮಾವರೆರೆನ ‘ಕುದುರುದ ಕೇದಗೆ’, 1996ಡ್ ಕುದ್ಕಾಡಿ ವಿಶ್ವನಾಥ ರೈಕ್ಲೆನ ‘ಲೆಕ್ಕೆಸಿರಿ’, 1997ಡ್ ಸಂಕಲಕರಿಯ ಕೃಷ್ಣ ಸಾಲಿಯಾನೆರೆನ ‘ಚಂದ್ರಳ್ಲಿಡ್ ಬೊಳ್ಪಾಂಡ್’, 1997ಡ್ ಮಾಧವ ಪೆರಾಜೆಯವರ ‘ನಿಲೆ’, 1998ಡ್ ಜಾನಕಿ ಬ್ರಹ್ಮಾವರೆರೆನ ‘ಕಪ್ಪುಗಿಡಿ’, 1998ಡ್ ಯಜ್ಞಾವತಿ ಕೇಶವ ಕಂಗೆನೆರೆನ ‘ರಂಗೆನಾ ಮಲೆ ಮಂಗೆನಾ’, 1999ಡ್ ಜಿತು ನಿಡ್ಲೆಯವರ ‘ಮೂಜಂಜ ಆನಗ’, 2002ಡ್ ಜಾನಕಿ ಬ್ರಹ್ಮಾವರೆರೆನ ‘ಯುಗ ಮಗ್ರ್ನಿಗ’, 2003ಡ್ ಪ್ರಭಾಕರ ನೀರ್ಮಾ ರ್ಗನ ‘ದಳವಾಯಿ ದುಗ್ಗಣ’, 2007ಡ್ ಕಾತ್ಯಾಯಿನಿ ಕುಂಜಿಬೆಟ್ಟು ಇಂಬೆರ್ನ ‘ಕಬರ್ಗತ್ತಲೆ’,  2008ಡ್ ಎಂ. ಜಾನಕಿ ಬ್ರಹ್ಮಾವರೆರೆನ ‘ರುಕ್ಕು’ ಇಂಚಿತಿ ಕಾದಂಬರಿಲು ಪ್ರಕಟಾಂಡ್.
ತುಳುಟು 16 ಕಾದಂಬರಿಲು ಪ್ರಕಟಾತ್ಂೊಡ್.
ತುಳು ನಾಟಕೊಲು
ತುಳುಟ್ ನಾಟಕೊದ ಬುಳೆಚ್ಚಿಲ್ ಮಸ್ತ್ ಆತ್ಂ ಡ್. ಮಹಾಲಿಂಗ ಬಟ್ರ್ 200ಡ್ದ್ ಹೆಚ್ಚ್ ನಾಟಕೊ ಸಂಗ್ರಹೊ ಮಲ್ತೆರ್. ನಿಕ್ಲೆಗ್ ಗೊಂತಿತ್ತಿ ಲೆಕೊ ತುಳುತ ನಾಟಕೊ ಕ್ಷೇತ್ರೊ ಒಂಜಿ ಲಾಭೊದ ಉದ್ಯಮೊ ಆದ್ ಕುಡ್ಲಡ್ ಬುಲೆದಂಡ್. ಇಂದೆನ್ ಸಂಗ್ರಹ ಮಲ್ಪುನ ಬೇಲೆ ಅಂಚನೆ ಒರಿದಂಡ್.
ತುಳುಟು ಭಾಷಾಂತರೊ ಸಾಹಿತ್ಯೊ
ಇಂಚ ತುಳುಟು 30ಡ್ದ್ ಹೆಚ್ಚಿಗೆ ಬೂಕುಲು ಬೇತೆ ಬೇತೆ ಪ್ರಕಾರೊಡು ಪ್ರಕಟಾಂಡ್.
ತುಳುತ ಸಂಕೀರ್ಣ ಸಾಹಿತ್ಯೊ
ವರ್ಗೊ:ತುಳು ಸಾಹಿತ್ಯೊ
ಬಯಕ್ಕೆ
ಬಯಕ್ಕೆ ಪಂಡ ಪೊಣ್ಣು ಮದಿಮೆ ಆದ್ ಬಂಜಿನಾಲ್ ಆದ್ ಏಳ್ ತಿಂಗೊಲು ಆನಗ ಇಜ್ಜಾಂಡ  ಪೆದ್ಯರ ದುಂಬು ಅಲೆನ ಆಸೆಲೆನ್ ತಿರ್ಸಯರೆ ಮಲ್ಪುನ ತಮ್ಮಣನ್ ಬಯಕೆ/ಬಯಕ್ಕೆ ಪಂಡ್‍ದ್ ಲೆಪ್ಪುವೆರ್.
ಪದೊತ ಅರ್ತೊ
ಬಯಕೆ ಪದೊನು ಕನ್ನಡೊಡು ಸೀಮಂತ ಪಂಡ್‍ದ್ ಪನ್ಪೆರ್. ಮದ್ಮೆ ಆಯಿ ಪೊಣ್ಣು ಬಂಜಿನಾಲಾದ್ ಏಳ್ ತಿಂಗೊಲು ಆನಗ ಅಲೆನ್ ಆಸೆಲೆನ್ ತೀರಿಸಾಯೆರೆಗಾದ್ ಮಲ್ಪುನ ತಮ್ಮನೊಗು ಬಯಕೆ ಪಂದ್ ಲೆಪ್ಪುವೆರ್. ಬಂಜಿನಾಲ್ನ ಮಟ್ಟೆಲ್ ದಿಂಜಾವುನೆ ಪಂಡ್‍ದ್‍ಲಾ ಪನ್ಪೆರ್. ಬಯಕೆ/ಬಯಕ್ಕೆ ಉಂದು ಪೂರ ಒಂಜೇ ಅರ್ತೊನು ತೋಜಾವುಂದುಂಡು. ಬಯಕೆ ಪಂಡ ಬಯಕ್ಕುನೆ, ಕನ್ನಡಡ್ ಬಯಸುವುದು, ಆಸೆ ಪಡೆವುನೆ ಪನ್ಪಿ ಅರ್ತೊಡು ಬರ್ಪುಂಡು. ಅಂಚಾದ್ ಬಂಜಿನಾಲೆಗ್ ಏಳನೆ ತಿಂಗೊಳುಡು ಬಯಕ್ಕೆ/ ಬಯಕ್ಕೆದ ಗಮ್ಮತ್ತ್ ನಡಪಾವೆರ್. ಬಯಕೆದ ಮದಿಮ್ಮೆ/ಬಯಕ್ಕೆದ ಮದಿಮೆ/ ಬಯ್ಕೆದ ಮದಿಮೆಂದ್ ಪಂಡ ಮಕ್ಕಳಕಟ್ಟ್ ಸಂತಾನೊಡು ಕಡೀರೊದ ಬಂಜಿನಾಲೆಗ್ ಅಪ್ಪೆ ಇಲ್ಲಲ್ ಸಮ್ಮಾನ ಮಲ್ತತ್ ಮದಿಮೆ ಮಲ್ಪುನವು ತುಳುವೆರೆ ಕ್ರಮ. ಮದಿಮ್ಮೆದಾನಿದ ಲೆಕ್ಕೊನೆ ಆನಗ್ ಪೊಣ್ಣಗ್ ಬಣ್ಣೊಬಂಗಾರ್ ದೀಡ್ದ್, ಸಿಂಗಾರ ಮಲ್ತ್ ದಾರೆ ಮೈತ್ ಬಯಕ್ಕೆದ ಮದಿಮ್ಮೆನ್ ಮಲ್ಪುವೆರ್. ಬಯಕ್ಕೆ/ಬಯ್ಕೆ/ ಬಯಕೆ ಪಂಡ ಒಂಜೇ ಅರ್ಥೊ. ಬಯಕೆ ಪಂಡ ಇಷ್ಟೊ, ಇಚ್ಛೆ, ಆಸೆಂದ್ ಅರ್ಥೊ. ಮದಿಮ್ಮೆ ಆದ್ ಕಡೀರ ಬಂಜಿನಾಲೆಗ್ ಬಯಕ್ಕೆದ ಮದಿಮ್ಮೆ ಮಲ್ಪುನವು ತುಳುವೆರೆನ ಕ್ರಮೊ. ಬಯಕ್ಕೆದ ಮದಿಮ್ಮೆಗ್ ತುಳುಟು ಬಯಕೆಂದ್ ಪನ್ಪೆರ್. ಬಯಕ್ಕೆದ ಮದಿಮೆಗ್ ಕನ್ನಡಿಗೆರ್ಸೀಮಂತ ಬಯಕೆ ಪನ್ಪೆರ್. ತುಳುವೆರ್ ಪೊರಿತ್ತ ಮದಿಮ್ಮೆಂದ್ ಪನ್ಪೆರ್. ಸೀಮಂತ ಪಂಡ ಬಯಕ್ಕೆದ ಮದಿಮೆ. ತುಳುವೆರ್ ಸೀಮಂತೊಗು ಬಯಕ್ಕೆದ ಮದಿಮ್ಮೆಂದ್ ಪನ್ಪೆರ್. ಪೊರಿತ್ತ ಮದಿಮೆಂದ್‌ಲಾ ಪನ್ಪೆರ್.
ಶೋಭಾ ಕರಂದ್ಲಾಜೆ
ಸ್ವಂತ ವಿವರೊ
ಪೊಪ್ಪ ಮೋನಪ್ಪ ಗೌಡ, ಅಪ್ಪೆ ಪೂವಕ್ಕ. ಕರಾವಳಿ ಕರ್ನಾಟಕದ ಪುತ್ತೂರುದಾರ್ ಶೋಭಾ ಆರ್ ರಾಷ್ಟೀಯ ಸ್ವಯಂಸೇವಕ ಸಂಘೊಡ್ ಭಾರಿ ಯಲ್ಯ ಪ್ರಾಯೋಡೆ ಆಸಕ್ತಿನ್ ಹೊಂದುದಿತತ್ತೆರ್. ಸಂಘ ಪರಿವಾರದ ಮಸ್ತ್ ಮಹಿಳಾ ಕಾರ್ಯಕರ್ತೆಯರೆಡ್ ಒರ್ತಿಯಾದಿತ್ತೆರ್. ರಾಜಕೀಯೋಗ್ ಸೇರಾ ಆರ್ ನಿರ್ದಾರ ಮಲ್ತಿನದಗ, ಆರಂಭೊಡ್ ಆ.ರ್.ಸ.ಸ್. ಸ್ಪೂರ್ತಿಯಾಂಡ್.
ಬಯಕ್ಕೆ
ಬಯಕೆದ ಕ್ರಮೊ
ಬೊಕ್ಕ ಪೊಣ್ಣನ ಇಲ್ಲದಕುಲ್ಲಾ ಆನನ ಇಲ್ಲದಕುಲ್ ಇಲ್ಲದ ಚಾವಡಿಡ್ ಎದುರ್ ಎದುರ್ ಉಂತುದ್ ಆಣನ ಅಪ್ಪೆ ಇಜ್ಜಿಡ ಪಲಿ ಒಂಜಿ ಅರಿವಾಣಡ್ ಐತೊಗ್ ಬೊಡಾಯಿನ ಪೂ ಒಂಜಿ ಪಾಲೆ ಪಿಂಗಾರ ,ಒಂಜಿ ಸೀರೆ ,ಕೊರ್ಪಿನ ಕ್ರಮ ಉಂದೆಕ್ಕ್ ಪೂ ಪಿಂಗಾರ  ಕೊರ್ಪಿನಿ ಪನ್ಪೆರ್, ಆ  ಪಿಂಗಾರ ಪೊಣ್ಣನ ಕಡೆತಕುಲೆ ಕನ್ಪೆರ್.
ಶೋಭಾ ಕರಂದ್ಲಾಜೆ
ರಾಜಕೀಯ ಜೀವನೊ
ಆರ್ ೨೦೦೪ಡ್ ಭಾರತೀಯ ಜನತಾ ಪಕ್ಷೊಡ್ದು ಶಾಸನ ಸಭೆಗ್ ಆಯ್ಕೆ ಆಯೆರ್. ಮೇ ೨೦೦೮ ಡ್ ಆರ್ ಬೆಂಗಳೂರು ದ ಯಶ್ವಂತಪುರ ಡ್ದ ವಿಧಾನ ಸಭೆಗ್ ಆಯ್ಕೆ ಆಯೆರ್ ಬೊಕ್ಕ ಯಡಿಯೂರಪ್ಪ ಸರ್ಕಾರೊಡ್ ಗ್ರಾಮೀಣಾಭಿವ್ರದ್ದಿ ಬೊಕ್ಕ ಪಂಚಾಯತ್ ರಾಜ್ ಸಚಿವೆಯಾದ್ ಆಯ್ಕೆಆಯೆರ್.
ಬಯಕ್ಕೆ
ಬಯಕೆದ ಕ್ರಮೊ
ಬಲಸರೆಗ್ ಮುಗುಳಿ ಸೊತ್ತುಲ್ ಬಲಸುನ್. ಅಗತ್ಯದ ಸೊತ್ತು ಪಂಡಾ ಪೊರಿತ ಉಂಡೆ, ಅರಿತ ಪೊಡಿ, ಚಕ್ಕುಲಿ, ಲಾಡ್, ಎಲಪ್ಪ, ಜೀಲೆಬಿ, ಮಾಲ್ಪುರಿ, ಸಾಟ್, ನುರ್ಗೆ ಸೊಪ್ಪು, ಬೆಲ್ಲದ ಅಚ್ಚಿ, ಕಲಿ, ಫಲವಸ್ತು ಬೋಡಾಯಿನವು. ಉಂದ್ ಮಾತ ಆನನ ಅಪ್ಪೆ ,ಪಲಿ ಪೂರಾ ಸೇರ್ದ್ ಬಲಸುವೆರ್ ಪೂರಾ ಬಲಸುದಾಯಿಬೊಕ್ಕ ಸುರುಕೆ ಕೊರ್ತಿನ ಪಿಂಗಾರದ ಪಾಲೆನ್ ಪೊಣ್ಣು ಕೊಂಬಬಿರೆಲ್ಡ ಕೊಡಿಟ್ ತಿಗಿತ್ದ್ ಬುಡ್ಪಾವೊಡ್ ಅಯಿರ್ದ್ ಆನ್ ಪಿಂಗಾರ ದೆತ್ತ್ ದ್ ಪೊಣ್ಣನ ತರೆಕ್ ದೀವೊಡ್ ಈ ಕಟ್ಟ್ನ್ ಕೆಲೆವೆರ್ ಪೂ ಸೀರೆ ಕೊರ್ನ ಬೆರಿಕೆ ಮಲ್ಪುವೆರ್. ಅಯಿರ್ದ್ ಬೊಕ ಐನ್ ಜನ ಮತ್ತೈಸಿನದ ಪೊಂಜೊವುಲ್ ಅರತಿ ಮಲ್ಪುವೆರ್. ಈ ಪೊರ್ತುಗ್ ಬಂಜಿನಾಲೆಗ್ ಪನ್ಪಿನ ಶೋಭಾನೆ ಪನ್ಪೆರ್. ಎಂಚ ಮದಿಮೆದಾನಿ ಪೊಣ್ಣು ಒಚ್ಚಿದ್ ಕೊರ್ನಗ ಶೋಭಾನೆಡ್ ಬುದ್ದಿ ಪಾತೆರ ಪನ್ಪೆರ ಉಂದುಲಾ ಆ ಒರುಟೆ ನಡಪುಂಡ್.
ಈತ್ ಆಯಿನೆ ಬೊಕ ಬತ್ತಿ ಬಿನ್ನೆರ್ ಇಲ್ಲದ ಹಿರಿಯಾಕ್ಲು ಪೊಣ್ಣಗ್ ಪೊರಿಕಲಿ ಕೊರ್ಪಿನ ಕ್ರಮ. ಚೀಪೆ ಕಲಿಕ್ ನಾಲ್ ಪೊದ್ದೊಲ್ ಪಾರ್ದ್ ಬಂಜಿನಲೆಗ್ ಕೊರ್ಪೆರ್. ಉಂದ್ ಸುರುಕ್ ಬಲಸಿದಿನಾಲೆ ಕೊರೊಡ್ ಅವೆರ್ದ್ ಬೊಕ್ಕ ಒರಿ ಒರಿಯೆ ಕೊರ್ಪೆರ್,ಅಂಚೆನೆ ಬಲಸ್ ದಿ ಸೊತ್ತುದಲಾ ಒಂತೆ ಚೂರು ಮೋಕೆಡ್ ಬಾಯಿಗ್ ಕೊರ್ಪೆರ್. ಅಯಿರ್ದ್ ಬೊಕ ಬಂಜಿನಾಲ್ ತಂಕ್ ಬಲಸಿನೆರ್ದ್ ಜೊಕುಲೆಗ್ ಲೆತ್ತುದ್ ಬಾಯಿಗ್ ಕೊರೊಡು. ಉಂದ್ ಪೂರಾ ಅಯಿಬೊಕ್ಕ ಬಲಸಿನೆನ್ ಪೊಣ್ಣನ ಇಲ್ಲದಕುಲ್ ಒಂಜೇ ಕೈಯಿಟ್ ಅವು ಜರಿಯಂದಿಲೆಕ ಬೂರಾಂದಿಲೆಕ ದೆತ್ತುದ್ ಚೀಲವುಗ್ ದಿಂಜಾವೊಡ್ ಪಂದ್ ಕಟ್ಟ್. ಆಂಡಾ ಇತ್ತೆ ರಡ್ಡ್ ಕೈಯಿಟೆ ಗೆಪ್ಫುವೆರ್. ಇಂಚ ದೆತ್ತಿನೆನ್ ಪೊಣ್ಣನ ಇಲ್ಲದಕುಲ್ ಇಲ್ಲಗ್ ಕೊನೊವೊಡ್. ಬೊಕ ಇಲ್ಲದ ಬರಿಟ್ ನಾಲ್ ಇಲ್ಲಗಾಂಡಲ ಪಟ್ಟೊಡ್.
ಶೋಭಾ ಕರಂದ್ಲಾಜೆ
ರಾಜಕೀಯ ಜೀವನೊ
ಆರ್ ೨೦೦೪ಡ್ ಭಾರತೀಯ ಸಾರ್ವತ್ರಿಕ ಚುನಾವಣೆಡ್ ಉಡುಪಿ ಚಿಕ್ಕಮಗಳೂರು(ಲೋಕಸಭಾ ಕ್ಷೇತ್ರ)ಅರ್ದ್ ಸ್ಫರ್ದೆ ಮಲ್ತು ೧.೮೧ ಲಕ್ಷ ಮತಕುಲ್ನ ಅಂತೊರಡ್ ಗೆಂದ್ಯೆರ್.
ಬಯಕ್ಕೆ
ಬಯಕೆದ ಕ್ರಮೊ
ಉಂದ್ ಅಯಿನೆ ಬಲಸಿದಿನ ಇರೆಕೆ ಪೊಣ್ಣಗ್ ವನಸ್ ಬಲಸುವೆರ್. ಇಂಚ ಉನ್ನಗ ಬತ್ತಿ ಬಿನ್ನೆರೆಡ್ ಪೊಣ್ಣನ ಪಲಿಯಲ್ಲು ಏರಾಂಡ ಲ ಒಟ್ಟಿಗೆ ಕುಲ್ಲೊಡು. ಅಂಚೆನೆ ಬಲಸಿನ ಒನಸ್ ಡ್ ಬೊರ್ತಿನಾತ್ ತಿಂದ್ದ್ ಒಂತೆ ಒರಿಪೊಡ್ ಅವೆನ್ ಕೊರಗದಾನ ಕೊರ್ಪುನ ಕ್ರಮ ಉಂಡು, ಪಂಡಾ ಪೊಣ್ಣು ಒಂಜಿ ಕೊರಗ ಸಮುದಾಯದ ಪೊಂಜೊವುಗ್ ತರೆಕ್ ಮೂಜಿ ಸರ್ತಿ ತಾರೆದ ಎಣ್ಣೆ ಮೈತುದ್, ತಾನ್ ತುತುದಿತ್ತಿನ ಸೀರೆ ರವಕೆ ಲಂಗ ಒಂತೆ ಪಣವು ಬೊಕ ತಿನಸ್ ದೊಟ್ಟು ಮಡೆ ಇರೆನ್ಲಾ ದಾನ ಮಲ್ಪೊಡ್. ಅವೆನ್ ದೆತೊನ್ನ ಪೊಂಜೊವ್ ಮೂಜಿ ಸರ್ತಿ ತರೆ ತೊರತದ್ ಆಶೀರ್ವಾದ ಮಲ್ಪುವೆರ್.
ಶೋಭಾ ಕರಂದ್ಲಾಜೆ
ರಾಜಕೀಯ ಜೀವನೊ
ಆರ್ ಸೇವೆ ಮಲ್ತಿನ ವಿಭಾಗೊಲು ೨೦೦೪-೨೦೦೮ ಮುಟ್ಟ ಕರ್ನಾಟಕ ವಿಧಾನ ಪರಿಷತ್ತು ಸದಸ್ಯೆರ್ ೨೦೦೮-೨೦೧೩ ಮುಟ್ಟ ಕರ್ನಾಟಕ ವಿಧಾನಸಭೆ ಸಚಿವೆ,
ಬಯಕ್ಕೆ
ಬಯಕೆದ ಕ್ರಮೊ
ಬೊಕ್ಕ ಪೂ ಸೀರೆ ಪೆದ್ಮೆದಿನ ಮಟ್ಟೆಲ್‌ಡ್ ದೀವೊಡು. ಪೆದ್ಮೆದಿ ಅಯಿನ್ ಸ್ವೀಕಾರ ಮಲ್ತೊಂದು ಪಕ್ಕದ ಮೈಟ್ಟ್ ದೀವೊಡು. ಬೊಕ್ಕ ಪೆರಿಯಾಕುಲೆನ ಆಶೀರ್ವಾದ ನಟ್ಟೊನುವಲ್. ಪೊಸ ಸೀರೆ ತುತ್ತಿಬೊಕ್ಕ ಮುಕ್ಕಲಿಗೆದ ಮಿತ್ತ್ ದೀಯಿಂಚಿ ಕೊಡಿಬಾರೆ ಇರೆಟ್ಟ್ ಬಯಕೆನ್ ಕ್ರಮಪ್ರಕಾರ ಬಳಸೊಡು. ಬೊಕ್ಕ ಐನ್ ಜನ ಮುತ್ತೇಸಿನಕುಲು ಪೆದ್ಮೆದಿಗ್ ಸೇಸೆ ಪಾಡುವೆರ್. ಬಳಸಿನ ಮುಕ್ಕಲಿಗೆದ ತಿರ್ತ್ ದೀಪ ಪೊತ್ತಾದ್ ದೀಪೆರ್. ಬಳಸಿನೆಡ್‌ದ್ ಮುಟ್ಟೆ, ತೊಪ್ಪುನುಪ್ಪು, ಖಾದ್ಯೊಲೆನ ಒಂತೆ ಭಾಗ ದೆತ್ತ್‌ದ್ ಜೋಕ್ಲೆಗ್ ಕೊರ್ದು ಬೊಕ್ಕ ಪೆದ್ಮೆದಿ ಒಣಸ್ ಮಲ್ಪುವಲ್.
ಉಂದ್ ಆಯಿ ಬೊಕ್ಕ ಕೈ ದೆಕುದ್ ಉಲಾಯಿ ಬರೊಡ್. ಅಯಿರ್ದ್ ಬೊಕ್ಕ ಕಂಡನೆ ಇಲ್ಲದಕುಲ್ ಕಡಪುರ್ದ್ ಕೊರ್ಪಿನ ಕ್ರಮ ನಡಪುಂಡ್ ಉಂದೆಕ್ಕ್/ಈ ಕಟ್ಟ್‌ಗ್ ತಾತಯಿ-ಮುಂಚಿ ಕೊರ್ಪಿನಿ ಪನ್ಪೆರ್. ಒಂಜಿ ಬೊಲ್ದುದ ಬೈರಾಸ್‍ಡ್ ತಾತಯಿ, ಕಾಳಜೀರಿಗೆ, ಎಡ್ಡೆಮುಂಚಿ, ಬೊಕ್ಕ ಮುಂಚಿ ಸಾಮಾನ್, ಓಲೆ ಬೆಲ್ಲ ಪೂರ ಗಂಟ್ ಕಟ್ಟ್‌ದ್ ಪೊಣ್ಣನ ಮಟ್ಟೆಲೆಗ್ ಪಾಡುನೆ ಅತ್ತ್ಂಡ ಕಟ್ಟುನ ಕ್ರಮ. ಇಂಚ ಕೊರ್ನ ಕಟ್ಟ್‌ನ್ ಪೊಣ್ಣು ತಮ್ಮಲೆಡ ಇಜ್ಜ್ಂಡ ಪಲಯಡ ಕೊರೊಡ್. ಆ ಗಂಟ್‍ನ್ ದೆತೊನಿ ಬೊಕ್ಕ ಆಯೆ ಅವೆನ್ ಪತೊಂದ್ ಪಿರ ತಿರ್ಗ್‌ದ್ ತೂವಂದೆ, ತಾನ್ ಪೋಪಿನ ಸಾದಿಡ್ ಪೋವೊಡು ಅತ್ತ್ಂಡ ಗಾಡಿಡ್/ಕಾರ್‌ಡ್ ಪೋದು ಕುಲ್ಲೊಡ್.
ಶೋಭಾ ಕರಂದ್ಲಾಜೆ
ರಾಜಕೀಯ ಜೀವನೊ
೨೦೧೪ ಮೇ,೧೯ ನೆತ್ತ ಲೋಕಸಭೆಗ್ ಆಯ್ಕೆ
೧ ಸೆಪ್ಟೆಂಬರ್ ೨೦೧೪ - ೦೩ ಡಿಸೆಂಬರ್ ೨೦೧೪,ಮಹಿಳಾ ಸಬಲೀಕರಣ ಸಮಿತಿ ಸದಸ್ಯೆ
ಬಯಕ್ಕೆ
ಬಯಕ್ಕೆದ ಮದಿಮ್ಮಾಲೆ ಐತೊ
ಬಯಕ್ಕೆಗ್ ಐತೊ ಮಲ್ಪೆರೆ ಮದಿಮ್ಮಾಲೆಗ್ ಪೂವು, ಮಂಜಲ್-ಕುಂಕುಮ, ಸೀರೆ, ಬಣ್ಣೊ-ಬಂಗಾರ್ ಕೊರ್ದು ತಯಾರ್ ಮಲ್ಪುವೆರ್.
ಶೋಭಾ ಕರಂದ್ಲಾಜೆ
ರಾಜಕೀಯ ಜೀವನೊ
1 ಸೆಪ್ಟೆಂಬರ್ 2014 - 03 ಡಿಸೆಂಬರ್ 2014, ಮಹಿಳಾ ಸಬಲೀಕರಣ ಸಮಿತಿ ಸದಸ್ಯೆ
1 ಸೆಪ್ಟೆಂಬರ್ 2014 ನಂತರ, ರಕ್ಷಣಾ ಸ್ಥಾಯಿ ಸಮಿತಿ ಸದಸ್ಯೆ ಮತ್ತು ಸಲಹಾ ಸಮಿತಿ ಸದಸ್ಯೆ, ಕೃಷಿ ಸಚಿವಾಲಯ
13 ಮೇ 2015 ಅರ್ದ್, ಜಮೀನು ಸ್ವಾಧೀನೊಡು ನ್ಯಾಯೋಚಿತ ಪರಿಹಾರ ಬೊಕ್ಕ ಪಾರದರ್ಶಕತೆ ಜಂಟಿ ಸಮಿತಿ, ಪುನರ್ವಸತಿ (ರಡ್ಡನೆ ತಿದ್ದುಪಡಿ 5) ಬಿಲ್, 201
ಉಲ್ಲೇಕೊ
ವರ್ಗೊ:ವ್ಯಕ್ತಿಲು ವರ್ಗೊ:ರಾಜಕಾರಣಿಲು
ಶ್ರಿಲಂಕಾ
<!--
--> ಶ್ರೀಲಂಕಾ ಉಂದು ನಮ್ಮ ದೇಶದ ದಕ್ಷಿಣ ದಿಕ್ಕ್‍ಡ್ ಉಪ್ಪುನ ಒಂಜಿ ದ್ವೀಪ ರಾಷ್ಟೋ. ಮುಲ್ಪದ ಜನಕ್‍ಲೆಡ್ ಹಿಂದೂ, ಬೌದ್ಧ, ಇಸ್ಲಾಂ ಬೊಕ್ಕ ಕ್ರೈಸ್ತ ಧರ್ಮದ ಅನುಯಾಯಿಲು ಉಲ್ಲೆರ್. ಈ ದೇಶಕ್ ನಮ ದ್ದೇಅಶದ ಹ್ಲೆಕ್ಕನೆ ದುಂಬು ಬ್ರಿಟಿಷ ಸಾಮ್ರಾಜ್ಯದ ಆಧೀನಡ್ ಇತ್ತರ್್ಂಡ್.
ಕಂದೊಡಿ
ಕಂದೊಡಿ ಉಂದೊಂಜಿ ಜಾತಿದ ಉಚ್ಚು. ಉಂದೆನ್ ಇಸೊದ ಉಚ್ಚುಂದು ಪನ್ಪೆರ್. ಉಂದೆನ್ ತುಳುಟ್ ಕಂದೊಡಿ ಪಂದ್ ಪನ್ಪೆರ್. ನೆಕ್ಕ್ ಕನ್ನಡೊಡು ಕನ್ನಡಿಹಾವು ಪಂದ್ ಪನ್ಪೆರ್. ನೆಕ್ಕ್ ಇಂಗ್ಲಿಷ್‌‍ಡ್ Russell's viper ಪಂದ್ ಪನ್ಪೆರ್. ನೆತ್ತ ವೈಜ್ಞಾನಿಕ ಪುದರ್ DABOIA ಪಂದ್. ಉಂದು ಎಚ್ಚ ಉದ್ದ ಉಪ್ಪುಜಿ, ಒಂಜಿ ಅಡಿ ಉಪ್ಪುಂಡು ಅವ್ ಮಸ್ಕ್ ಕಪ್ಪು ಉಪ್ಪುಂಡು, ಬೊಕ್ಕ ಅಯಿಟ್ಟ್ ಗೀಟ್ ಉಪ್ಪುಂಡು, ನೆಟ್ಟ್ ನಾಲ್ ಬಗೆ ಉಂಡು ಕಂದೊಡಿ, ಪಿಲಿ ಕಂದೊಡಿ, ತೌಡ್ ಕಂದೊಡಿ, ಬೊಲ್ ಕಂದೊಡಿ.
ಕಂದೊಡಿ
ನೆಕ್ ಕಪ್ಪು ಗೀಟ್ ಉಪ್ಪುಂಡು ಬೊಕ್ಕ ತೌಡ್ ಬಣ್ಣ ಬಂಜಿದಡಿ ಬೊಲ್ದು ಎಚ್ಚಾದ್ ತೋರ ಉಪ್ಪುಜಿ, ಹದ ಉಪ್ಪುಂಡು, ಐಕ್ ಪಗೆಲ್‌ಡ್ ಕಣ್ಣ್ ತೋಜುಜಿ, ರಾತ್ರೆಡ್ ಎಡ್ಡೆ ಕಣ್ಣ್ ತೋಜುಂಡು
ಚಟ್ಟೆ ಕಂದೊಡಿ
ಉಂದೆತ ಮಂಡೆ ಚಟ್ಟೆ ಉಪ್ಪುಂಡು. ಅಂಚಾದ್ ಉಂದೆನ್ ಚಟ್ಟೆ ಕಂದೊಡಿಂದ್ ಪನ್ಪೆರ್.
ತೌಡ್ ಕಂದೊಡಿ
ಉಂದ್ ಒಂತೆ ವಲ್ಲೆದಲಕ ಉಪ್ಪುಂಡು ನೆತ್ತ ಬಣ್ಣ ತೌಡ್ ಉಂದ್ ಹೆಚ್ಚ ಉದ್ದ ಉಪ್ಪುಜಿ ಒಂಜಿ ಕಾಲ್ ಫೀಟ್ ಉಪ್ಪುಂಡು
ಪಿಲಿ ಕಂದೊಡಿ
ಉಂದ್ ತೂವರೆ ಬೊಲ್ದು ಕಪ್ಪು ಬೊಟ್ಟ್ಟ ಉಪ್ಪುಂಡು ಉಂದ್ ಕುರಿ ಪೋತಿನ ಬಿಜಿಕ್ರೆದಲ್ಪ ಕಜವ್ದಲ್ಪ ಬೊಕ್ಕ ಕಜವ್ದಲ್ಪ ಪುರ ಉಪ್ಪುಂಡು ಉಂದ್ ಅಗ್ಗಿಂಡ ಕೆಲವೆರ್ ಸೈಪೆರ್ ನೆಕ್ ಮರ್ದ್ ಮಂತ್ಂಡಲ ಕಂದೊಡಿದ ನಂಜ್ ಉಪ್ಪುಂಡು ಕಂದೊಡಿ ತುಚ್ಚುದು ಬದುಕುನೈರ್ದ್ ಸೈಪುನ ಎಡ್ಡೆ ಪಂದ್ ಹಿರಿಯೆರ್ ಪನ್ಪೆರ್
ಬೊಲ್ ಕಂದೊಡಿ
ನೆಕ್ ಕೆಕ್ಕಿದಲ್ಪ ಕಪ್ಪುಗೀಟ್‌ದಲೆಕ ಉಂಡು, ನೆತ್ತ ಮೈತ ಬಣ್ಣ ಬೊಲ್ದು ಉಂಡುಂಡಲಾ ಉಂದು ಕಜವ್‌ದ ರಾಶಿಡ್ ದೂಳುಡೇ ಉಪ್ಪುಂಡು.
ಉಲ್ಲೇಕೊ
ವರ್ಗೊ:ಉಚ್ಚುಲು
ಇತಿಹಾಸ ದಾಖಲೆದ ಬೊಲ್ಪುಡು ಪರಶುರಾಮನ ಸೃಷ್ಟಿದ ಕಥೆ
ಮುಖ್ಯ ಅಂಶೊಲು
ಪಡ್ಡೆಯಿ ಕರಾವಳಿ ಪರಶುರಾಮೆ ಕಡಲ್‍ದ ರಾಜನೆರ್‍ದ್ ಪಡೆದ್ ಸೃಷ್ಟಿ ಮಲ್ತಿನ ಭೂಮಿ ಪಂಡ್‍ದ್ ನಮಕ್ ತೆರಿದುಂಡು.ಪುರಾಣೊಡು ದಾಖಲಾಯಿನ ಇತಿಹಾಸೊದ ಪ್ರಕಾರ ಪರಶುರಾಮೆ ದೇವೆರ್ ಅರೆನ ಕುಡರಿನ್ ಕಡಲ್‍ದಂಚಿ ಬೀಜಿಯೆರ್ .ಆರ್ ಅರೆನ ಕುಡರಿ ಬೂರಿನ ಜಾಗೆ ಮುಟ್ಟ ಕಡಲ್‍ದ ನೀರ್ ಪಿರ ಪೋವೊಡುಂದ್ ಕಡಲ ರಾಜಗ್ ಆದೇಶ ಕೊರಿಯೆರ್.ಪರಶುರಾಮೆರೆನ ಪರಾಕ್ರಮಗ್ ಪೋಡಿನ ಸಮುದ್ರ ರಾಜೆ ಕುಡರಿ ಬೂರಿನ ಅಡೆ ಮುಟ್ಟ ಪಿರ ಪೋನಗ ಕಡಲ್‌ಡ್ ಮುರ್ಕ್ದಿನ ಭೂಭಾಗ ತೋಜಿಂಡ್.ಇಂಚ ಆಯಿನ ಪೊಸ ನೆಲಟ್ ಬೇತೆ ಜಾಗೆಡ್‌ದ್ ವಲಸೆ ಬತ್ತಿನ ಬ್ರಾಣೆರ್ ವಾಸ ಮಲ್ಪೆರೆ ಸುರು ಮಲ್ತೆರ್. ಹಿತೆಲ ಕೆಲವೆರ್ ದು೦ಬುದ ಕ‍್ರಮನೆ ಮಲ್‍ಫ‍ವೆರ್
ಇನಿತ ಶಿಕ್ಷಣ ಪದ್ದತಿ
ಇನಿತ ದಿನೊಟು ಬಾಲೆ ಮಿರೆ ಪೇರ್ ಬುಡ್ಪುನ ದುಂಬೇ ಶಾಲೆಡ್ ಪ್ರವೇಶ ಪಡೆವೊಡು.ಕೊಞ ಪಾತೆರುನ ಮುಗ್ದ ಮನಸ್‍ದ ಬಾಲೆಗ್ ಬಲವಂತವಾದ್ ಶಿಕ್ಷಣ‍ ತರೆಕ್ ದಿಂಜಾವೊಂದು ಉಲ್ಲೆರ್. ಶಿಕ್ಷಣೊ ಕಲಿಕೆದ ಅನುಕೂಲ ಪ್ರಕ್ರಿಯೆಂದ್ ಪನೊಲಿ. ಜಾಗತಿಕ ಮಟ್ಟದಲ್ಲಿ, ಆರ್ಥಿಕ, ಸಾಮಾಜಿಕ ಮತ್ತು ಸಾಂಸ್ಕೃತಿಕ ಹಕ್ಕುಗಳ ವಿಶ್ವಸಂಸ್ಥೆಯ 1966 ಅಂತರರಾಷ್ಟ್ರೀಯ ಒಡಂಬಡಿಕೆಯ ಅನುಚ್ಛೇದ 13 ಶಿಕ್ಷಣ ಎಲ್ಲರಿಗೂ ಬಲ ಗುರುತಿಸುತ್ತದೆ.
ಮೆನ್ನರ್
ಮೆನ್ನರ್, ಅಗಸ್ಟ್ - ಮೇರ್ ತುಳು ಸಾಹಿತ್ಯ ಸೇವೆ ಮಲ್ತಿನ ವಿದೇಶಿ ತುಳುವೆ- ಜರ್ಮನಿದ ವುಟೆಂಬರ್ಗ್ದ ಒಸ್ವೆಲ್ ಪನ್ಪಿ ಊರುಡು ೨೨-೭-೧೮೨೧ ಪುಟ್ಟಿನ ಮೇರ್ ಭಾರತೊಗು ಬತ್ತ್‌ನೆ ೧೮೫೭ಟ್. ಕುಡ್ಲ, ಮುಲ್ಕಿ, ಉಡುಪಿಡ್ ಕ್ರೈಸ್ತ ಮತ ಪ್ರಚಾರೆಕೆರಾದ್ ಸೇವೆ ಮಲ್ತಿನ ಮೇರ್ ತುಳು ಭಾಷೆಗ್ ಮಲ್ಲ ಸೇವೆ ಮಲ್ದೆರ್. ೩೩ ವರ್ಸ ಸೇವೆ ಮಲ್ತಿನ ಮೇರ್ ತುಳುಟ್ಟು ಬೇತೆ ಬೇತೆ ಇಸಯೊಗು ಸಂಬಂಧವಾಯಿನ ಮಸ್ತ್ ಬೂಕುಲೆನ್ ಬರೆತೆರ್.
ಧರ್ಮೊ ಸಮ್ಮಂದೊ ಬೂಕುಲು
ಕನ್ನಡ ಕ್ರೈಸ್ತೆರೆ ಪದೊಕುಲು, ಇಂಗ್ಲಿಷ್ಡ್ ಭೂತದ ಪುಟ್ಟುದ ಕಥೆ, ಇಂಚ ಮಸ್ತ್ ಬೂಕುಲೆನ್ ಬರೆತೆರ್. ಹೆಚ್ಚದ ವಿವರಣೆಗ್ ಹಂಪಿ ವಿಶ್ವವಿದ್ಯಾಲಯದ ತುಳು ಸಾಹಿತ್ಯ ಚರಿತ್ರೆ ಪನ್ಪಿ ಮಲ್ಲ ಬೂಕುಡು ಮಿಶನರಿಕಾಲದ ತುಳು ಸಾಹಿತ್ಯ ಪನ್ಪಿ ಬೆನೆಟ್ ಅಮ್ಮನ್ನ ಬರೆತಿ ಲೇಖನ ತೂಲೆ (೨) ತುಳು ಸಾಹಿತ್ಯ ಅಕಾಡೆಮಿ ಪ್ರಕಟ ಮಲ್ತಿನ ಮದಪೆರಾವಂದಿ ತುಳುವೆರ್ ಮಾಲಿಕೆಡ್ ಪ್ರಕಟ ಆಯಿ ಪದ್ಮನಾಭ ಕೇಕುಣ್ಣಾಯ ಮೇರ್ ಬರೆತಿ ಬೂಕು ಓದುಲೆ, ತುಳು ಅಕಾಡೆಮಿದ ಪತ್ರಿಕೆದ ಸುರುತ್ತ ಸಂಚಿಡ್ ಉಪ್ಪುನ ಬೆನೆಟ್ ಅಮ್ಮನ್ನ ಬರೆತಿ ಸುರುತ್ತ ತುಳು ನಿಘಂಟ್ ಲೇಖನ ತೂಲೆ
ಉಲ್ಲೇಕೊ
ವರ್ಗೊ:ವ್ಯಕ್ತಿಲು
ಇಟಲಿ
ಹಿನ್ನೆಲೆ
ರೋಮ್‌ಡ್ ನಡತಿನ ಈ ಬೃಹತ್ ವ್ಯವಹಾರೊಗು ಇಟಲಿದ ಭೂಮಿ ಆಶ್ರಯ ಕೊರ್‌ಂಡ್. ರೋಮನೆರ ಚರಿತ್ರೆ, ನಾಗರಿಕತೆ, ಸಂಸ್ಕೃತಿ, ಕಲೆ ಇಂಚಿತ್ತಿ ವಿಸಯೊಡು ಅಲ್ಪಲ್ಪ ಪ್ರತ್ಯೇಕವಾದ್ ಬತ್ತ್‌ದ್ಂಡ್. ಮುಲ್ಪ ಇಟಲಿದ ಬಗೆಟ್ ಬತ್ತಿನ ಲೇಕನೊಲೆಡ್ ಆ ವಿಸಯೊಲೆ ಸಂಗ್ರಹ ನಿರೂಪಣೆ ಉಂಡು. ಮುಲ್ಪದ ಲೇಕನೊಲೆ ವ್ಯವಸ್ಥೆ ಇಂಚ ಉಂಡು. ಇಟಲಿ ಪನ್ಪುನ ಲೇಕನೊಡು ಅಯಿತ ಭೌಗೋಳಿಕ, ವಾಣಿಜ್ಯ ವಿಸಯೊಲೆ ವಿವರೊ ಉಂಡು. ಇಟಲಿದ ಇತಿಹಾಸ, ಕಲೆ, ಛಂದಸ್ಸು, ಭಾಷೆ, ಸಂಗೀತ, ಸಾಹಿತ್ಯ, ಸಾಹಿತ್ಯ ವಿಮರ್ಶೆಲೆ ಬಗೆಟ್ ಬೇತೆನೆ ತರೆಬರವು ಉಂಡು. ಇಟಲಿದ ಪ್ರಸಿದ್ಧ ವ್ಯಕ್ತಿಲೆ ಬಗೆಟ್ ಪ್ರಾಸ್ತಾವಿಕವಾದ್ ಕೆಲವು ವಿಸಯೊಲು ಈ ಪರಪುಡು ಬತ್ತ್ಂಡಲಾ ಅಕ್ಲೆನ ಬದ್‍ಕ್ ಬುಕ್ಕೊ ಸಾಧನೆಲೆ ಬಗೆಟ್ ವಿವರೊಲೆನ್ ಆಯಾ ವ್ಯಕ್ತಿಲೆನ ಕುರಿತಾದ್ ಲೇಕನೊಲೆಡ್ ಕೊರ್ತ್ಂಡ್.
ಭೌಗೋಳಿಕ ವಿವರೊ
ಇಟಲಿ ದಕ್ಷಿಣ ಯೂರೋಪ್‍ದ ಒಂಜಿ ಗಣರಾಜ್ಯ (ರಿಪಬ್ಲಿಕಾ ಇಟಾಲಿಯಾನೊದ ಅತ್ತಂಡ ಇಟಾಲಿದ). ಯೂರೋಪುಡ್ದು ತೆನ್ಕಾಯಿ ಮೋನೆ ಆದ್ ಮೆಡಿಟರೇನಿಯನ್ ಕಡಲ್‍ದುಲಾಯಿ ಪರಡ್‌ನ ಮೂಜಿ ಪರ್ಯಾಯ ದ್ವೀಪೊಲೆಡ್ ನಡೂತವು; ಸಾನ್ ಮರೀನೊ ಬುಕ್ಕೊ ವ್ಯಾಟಿಕನ್ ನಗರ ಸೀಮೆಲೆನ್ ಬುಡ್ಂಡ ಒರಿನ ಬಾಗೊಲಾ ಈ ಬೂಸಿರೊದ ದುಂಬುದ ಬಾಗೊದಂಚ ಇಪ್ಪುನ ಸಿಸಿಲಿ ದ್ವೀಪೊ ಸಾರ್ಡಿನಿಯ, ಎಲ್ಬ ಬುಕ್ಕೊ ಸುಮಾರ್ ಎಲ್ಪೊ ಕಿನ್ಯ ದ್ವೀಪೊಲು ಸೇರ್‌ನ ಪ್ರದೇಸೊ. ಎತ್ತರ ಹಿಮ್ಮಡಿದ ಬೋಟ್‌ದ ಆಕಾರೊದ ಈ ಪರ್ಯಾಯ ದ್ವೀಪೊ ವಾಯವ್ಯೊ ದಿಕ್ಕ್‌ಡ್ದ್ ಆಗ್ನೇಯೊಗು ರೈಲು ಸಾದಿದ ಕೈಮರದಂಚ ಚಾಚೊಂದುಂಡು. ಬಡೆಕಾಯಿ ಅಕ್ಷಾಂಸೊ 470 5 ಡ್ದ್ 350 39 ಬುಟ್ಟ 1168 ಕಿ.ಮೀ. ಉದ್ದೊ ಇಪ್ಪುನ ಈ ದೇಸೊ ಇಡೀ 240 ಕಿ.ಮೀ.ಡ್ದ್ ಅಗೆಲೊ ಆತ್‍ಜಿ. ಉಂದು ಪೂರ್ವಾರ್ಧಗೋಳಡ್ ಪಡ್ಡೋಯಿಡ್ದ್ ಮೂಡಾಯಿಗ್ ರೇಖಾಂಶ 60 55 ಡ್ದ್ 180 30 ಮುಟ್ಟ ಪರಡ್‍ದ್ಂಡ್. ಇಟಲಿಗ್ ಬಡೆಕಾಯಿಡ್ ಬಿಲ್ಲ್‌ದಂಚ ಬಗ್ಗ್‌ದ್ ಪರಡ್‌ನ ಆಲ್ಪ್ಸ್ ಪರ್ವತಶ್ರೇಣಿಡ್ದ್ ಫ್ರಾನ್ಸ್ ಸ್ವಿಟ್ಜರ್ಲೆಂಡ್ ಆಸ್ಟ್ರಿಯ ಯುಗೋಸ್ಲಾವಿಯಲು ಇಟಲಿಲಾ ಪ್ರತ್ಯೇಕ ಆದುಂಡು. ಆಲ್ಪ್ಸ್ ಪರ್ವತಶ್ರೇಣಿದ ನೆತ್ತಿದ ಗೆರೆನೆ ಬಾರಿ ಮಟ್ಟ್‌ಗ್ ಇಟಲಿಗ್‍ಲಾ ಈ ದೇಸೊಗ್‌ಲಾ ನಡುತ ಗಡಿರೇಕೆ. ಇಟಲಿ ಪರ್ಯಾಯ ದ್ವೀಪೊದ ವಾಯುವ್ಯೊಡು ಲುಗುರಿಯನ್ ಸಮುದ್ರೊಲಾ ಪಡ್ಡೋಯಿಡ್ ಟೆರ್ಪೆನಿಯನ್ ಕಡಲ್‍ಲಾ ಆಗ್ನೇಯೊಡು ಐಯೊನಿಯನ್ ಕಡಲ್‍ಲಾ ಮೂಡಾಯಿಡ್ ಒಡ್ರಿಯಾಟಿಕ್ ಕಡಲ್‌ಲಾ ಉಂಡು. ಸಿಸಿಲಿ ದ್ವೀಪೊ ಆಫ್ರಿಕೊಗು ನಡುಟು ಇಪ್ಪುನ ಸಿಸಿಲಿಯನ್ ಜಲಸಂದಿದ ಅಗೆಲೊ ೧೪೪ ಕಿ.ಮೀ. ಇಂಚಾದ್ಹೀ ಇಟಲಿಲಾ ಸಿಸಿಲಿಲಾ ಮೇಡಿಟರೇನಿಯನ್ ಕಡಲ್‌ನೇ ಸ್ಥೂಲವಾದ್ ರಡ್ಡ್ ಬಾಗೊ ಆದುಂಡು. ಸಿಸಿಲಿ ಸಾರ್ಡಿನಿಯಲು ಕೂಡ್‌ನ ಇಟಲಿದ ಒಟ್ಟು ವಿಸ್ತೀರ್ಣೊ ೩,೦೧,೨೫೦ ಚ.ಕಿ.ಮೀ. ಆಡಳಿತ ಸೌಕರ್ಯೊಗಾದ್ ಇಂದೆನ್ ೧೯ ಬಾಗೊಲಾದ್  ವಿಂಗಡಿಸಯರ ಆತ್ಂಡ್. ಇಟಲಿದ ರಾಜಧಾನಿ ರೋಂ. ಡಿಸೆಂಬರ್ ೧೯೬೭ಡ್ ಇತ್ತಿನಂಚ ಈ ದೇಸೊದ ಜನಸಂಕ್ಯೆ ೫,೩೬,೫೬,೦೦೦. ರಡ್ಡನೆ ಯುದ್ದೊಡ್ದ್ ಬುಕ್ಕೊ ೧೯೪೭ಡ್ ಶಾಂತಿ ಕೌಲಿಗ್ನು ಅನುಗುಣವಾದ್ ಈ ದೇಸೊದ ಗಡಿ ಚರ್ಚೆ ಆತ್ಂಡ್. ಯುದ್ಧೊಗು ದುಂಬು ಉಂದು ಹೊಂದ್‌ದ್ ಇತ್ತಿನ ವಸಾಹತುಲೆ ಮಿತ್ತ್‌ದ ಹಕ್ಕ್‌ಲೆನ್ ಬುಡುದು ಕೊರ್ತ್ಂಡ್. ಇಂದೆತ ಆಕ್ರಮಣೊಗು ಉಲಾಯಿ ಆಯಿನ ಇಥಿಯೋಪಿಯ (ತೂಲೆ- ಅಬಿಸೀನಿಯ) ೧೯೪೨ಡ್ ತನ್ನೊ ಸೊಸಂತ್ರೊನು ಕೂಡ ಗಳಸೊನ್ಂಡ್. ಡೊಡೆಕನೀಸನ್‍ನ್ ೧೯೪೭ಡ್ ಗ್ರೀಸ್‌ಗ್ ಸೇರಾಯರ ಆಂಡ್. (ತೀಲೆ- ಗ್ರೀಸ್‌ದ-ಚರಿತ್ರೆ) ಲಿಬಿಯ ೧೯೫೧ಡ್ ಸೊಸಂತ್ರೊ ಆಂಡ್. ಎರಿಟ್ಟ್ರಿದ ಪ್ರದೇಸೊ ೧೯೫೨ಡ್ ಇಥಿಯೋಪಿಯ ಒಕ್ಕೊಟಡ್ ಸೇರ್ದ್ಂಡ್. ಸೋಮಾಲಿಯ ೧೯೫೦ಡ್ ಇಟಲಿದ ನ್ಯಾಸಾಧಿಕಾರೊಗು ಸೇರ್ದ್ಂಡು. ೧೯೬೦ದ ಜುಲೈ ತಿಂಗಲುಡು ಸೊಸಂತ್ರ ಗಣರಾಜ್ಯೊ ಆಂಡ್.
ಉಲ್ಲೇಕೊ
ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ವರ್ಗೊ:ಪ್ರೋಜೆಕ್ಟ್ ಟೈಗರ್-೨ ಪಂತೊಗು ಬರೆಯಿನ ಲೇಕನೊ ವರ್ಗೊ:ದೇಶೊಲು
ಇರನ ಅಮಾಸೆ
ಇರನ ಅಮಾಸೆನ್ ಇರನ ಅಮಾಸೆಂದ್‍ಲಾ ಪನ್ಪೆರ್. ಸೋಣೊ ತಿಂಗೊಲುಡು ಬರ್ಪುನ ಅಮಾಸೆನ್ ಇರನ ಅಮಾಸೆಂದ್ ಪನ್ಪೆರ್. ಈ ಅಮಾಸೆಗ್ ತೀರ್ಥೊದ ಅಮಾಸೆಂದ್‍ಲಾ ಪನ್ಪೆರ್. ಈ ಅಮಾಸೆದಾನಿ ಕಡಲ್ ಮೀಪುನ ಕ್ರಮೊ ಉಂಡು. ಅಂಚಾದ್ ಉಂದು ಕಡಲ್ ಮೀಪುನ ಅಮಾಸೆ. ಕಡಲ್‍ದ ಕೈತಲ್ ಇತ್ತ್‌ನಕುಲು ಕಡಲ್‍ಡ್ ಮೀದ್ ವೃತೊ ಆಚರಣೆ ಮಲ್ಪುವೆರ್. ಹಿರಣಂದ್ ದಾಯೆ ಈ ಅಮಾಸೆಗ್ ಪುದರ್ ಬತ್ತಿಪ್ಪು ಪನ್ಪುನ ಚಿಂತನೆ ಮಲ್ತ್ಂಡ ಹಿರಣ್ಯಾಕ್ಷ ಪನ್ಪುನ ರಕ್ಕಸನ್ ಕೆರ್‍ನ ದಿನೊಗೆ. ಅಂಚಾದ್ ಆಯನೆ ನೆಂಪುಡು ಹಿರಣ/ಇರನ ಅಮಾಸೆ ನಡಪ್ಪುಂಡು. ಇರನ ಅಮಾಸೆದಾನಿ ಮಾಸೊದ ಅಡಿಗೆ ಮಲ್ಪುವೆರ್.
ಬರ್ಸೊ
ಬರ್ಸೊ ವಾತಾವರನೊಡು ಉಪ್ಪುನ ನೀರಾವಿ ಅಲ್ಮೆನೊ ಆದ್ ಪಿರ ನೀರ್‍ದ ರೂಪೊಡು ಬೂಮಿದ ಮಿತ್ತ್ ಬೂರುನ ಕ್ರಿಯೆ. ಮುಗಲ್‌ಲೆನ ನೀರ್ ಬೇತೆ ಬೇತೆ ಪನಿಯಾದ್ ಬೂಮಿಗ್ ಬೂರುಂಡು. ಎತ್ತರೊದ ಮುಗಲ್ ಡ್ದು ಬೂರುನ ಪನಿಕ್ಲು ಮಾತಲಾ ನೆಲನ್ ಮುಟ್ಟುಜಿ. ಮುಗಲ್ ಬೊಕ್ಕ ನೆಲತ ನಡುಟು ಬೆಚ್ಚ ವಾತಾವರನೊ ದಿಂಜ ಪ್ರಮಾನೊಡು ಇತ್ತ್ಂಡ ಎಲ್ಯ ಪನಿಕುಲು ಆವಿಯಾದ್ ಪೋಪುಂಡು. ಒಂಜಿ ಪನಿಲಾ ನೆಲ ಮುಟ್ಟಂದೆ ಪೋಂಡ ಅಂಚಿತ್ತಿ ಬರ್ಸೊನು 'ವಿರ್ಗಾ' ಪಂಡ್‍ದ್ ಲೆಪ್ಪುವೆರ್. ಇಂಚಿತ್ತಿ ಇದ್ಯಮಾನೊ ಸಾಮಾನ್ಯೊ ಆದ್ ಬೆಚ್ಚ ಬೊಕ್ಕ ಬರಂಟಿನ ಮರುಬೂಮಿ ಪ್ರದೇಸೊಡು ಆಪುಂಡು.
ಗಾದೆಲು
ಮೃಗಶಿರೆ ಬರ್ಸ ಬತ್ತ್ಂಡ ಮೃಗೊಕ್ಲಗ್ಲಾ ಬಂಜಿಗಿಜ್ಜಿಗೆ.
ಆದ್ರೆ ಬರ್ಸ ಬತ್ತ್ಂಡ, ಆಜಿ ನಕ್ಷತ್ರದ ಬರ್ಸೊ ಸಮ ಬರುಗೆ.
ಆದ್ರೆ ನಕ್ಷತ್ರೊಡು ಬಿತ್ತ್ಂಡ ಆಡರ್ದ ಲೆಕ್ಕ ಆವು,
ಆದ್ರೆಡ್ ಆಡರ್ಡೆ ಒಯಿಪೊಡು.
ಆದ್ರೆಡ್‍ ಬರ್ಸ ಬತ್ತ್ಂಡ ಬತ್ತ್ಂಡ್‍, ಪೋಂಡ ಪೋಂಡು.
ಉಬ್ಬೆ ಬರ್ಸದ ನೀರ್‍ ಆಪ್ಪೆನ ಪೇರ್‍.
ಪುನರ್ವಸು ಬರ್ಸ ಪುನೊಕ್ಕು ಸಮ.
ಪುಷ್ಯೊಡು ಬಿತ್ತ್ಂಡ ಪುರಿ ಪತ್ತುಂಡು.
ಪುಷ್ಯೊಡು ಬಿತ್ತ್ಂಡ ಪುಚ್ಚೆಗ್‍ಲಾ ನುಪ್ಪು ತಿಕ್ಕಂದ್
ಮಘೆ ಬರ್ಸ ಬುಳೆಕ್ಕ್ ಎಡ್ಡೆ.
ಮಘೆತ್ತ ನೀರ್‍ ಮಗಕ್ಲಾ ಕೊರ್ಯರೆ ಬಲ್ಲಿ.
ಅಟಿಡ್‍ ತೆಡಿಲ್‍ ಬತ್ತ್ಂಡ ಆಟ್ಟ ಪೊಲಿಪೋವು, ಸೋಣೊಡು ತೆಡಿಲ್‍ ಬತ್ತ್ಂಡ ಸೊಂಟ ಪೊಲಿಪೋವು.
ಆಷ್ಲೇಷ ಬರ್ಸೊಡ್ದು ದೊಂಬೇ ಎಡ್ಡೆ.
ಬೇಶಡ್‍ ಬಿತ್ತ್ ಬೂರುಂಡ ಈಟ್‍ ಇಜ್ಯಂದೆ ಬುಳೆವು.
ಮಘೆ ಬರ್ಸ ಬುಳೆಕ್ಕ್‍ ಎಡ್ಡೆ.
ಹುಬ್ಬೆ ಬರ್ಸದ ನೀರ್‍ ಆಪ್ಪೆ ಪೇರ್.
ಇಡ್ಲಿ
ಇಡ್ಲಿ ಅರಿಟ್ ಮಲ್ಪುನ ತಿನಸ್. ಉಂದು ತಿನಸ್ ಕರ್ನಾಟಕ, ಚೆನೈ, ಕೇರಳ,ಮೂಲದವು ಪನ್ಪಿನ ಅಭಿಪ್ರಾಯ ಉಂಡು. ಉಂದು ಭಾರತದ ಮೂಲೆ ಮೂಲೆಡ್ಲಾ ಸಿಕ್ಕುಂಡು. ಉರ್ದುಗ್ ಅರಿನ್ ಬೆರೆಕೆ ಮಲ್ತ್ ದ್ ಕಡೆದ್ ಬಂದ ಮಲ್ತ್ ದ್  ಒಂಜಿ ರಾತ್ರೆ ಇಜಿಂಡ ಒಂಜಿ ಪಗೆಲ್ ಉರ್ಗೆರೆ ದೀವೊಡು. ಉರ್ಗುದಿನ ಬಂದೊನು ಇಡ್ಲಿದ ವಾಟಿಗ್ ಮೈತ್ ದ್ ತೊಂದುರುಡ್ ದೀದ್ ಬೇಯ್ಪಾಂಡ ಸಿಕ್ಕುನವೆ ಇಡ್ಲಿ.ತುಳುನಾಡೂದ, ಚೆನ್ನೈದ, ಕೇರಳದ ಜಾಗೊಡು ಇಡ್ಲಿ, ಸಾಂಬಾರ್ ಪಂಡ ಮಾತೆರುಗ್ಲಾ ಗುರ್ತ ಇತ್ತಿನವು.
ಇಡ್ಲಿ ಮಲ್ಪುನು ಎಂಚ
ಆರಿನ್‍ (ಬೊಲಂತೆ/ ಉರ್ಪೆಲ್‍ಲಾ ಆಪುಂಡು) ನೀರ್‍ಡ್‍ ಲುಂಬುದು ಕಲ್ಲ್ ಇತ್ತ್ಂಡ ನಿರ್ಮಲ ಮಲ್ತ್ ದ್ ಸುಮಾರ್‍ ೬ ಗಂಟೆ ನೆನೆವೆರೆ ಪಾಡೊಡು. ಆರಿತ್ತ ಕಾಲ್‍ವಾಸಿ ಉರ್ದುಲಾ ಆಂಚೆನೆ ನೆನೆವೆರೆ ದೀವೊಡು. ಕಲ್ಲ್, ಮಿಕ್ಸಿ, ಗ್ರೈಂಡರ್‍ಡ್‍ ಕಡೆವನಗ ರಡ್ಡೆನ್‍ ಒಟ್ಟು ಮಲ್ತ್ ದ್ ಗರಿಗರಿ ಕಡೆವೊಡು. ಉರ್ದು, ಆರಿ ಬೇತೆ ಬೇತೆಲಾ ಕಡೆಪೆರ್‍, ಒಟ್ಟುಗುಲಾ ಕಡೆಪೆರ್‍. ಕಡೆವನಗ ರುಚಿಕ್‍ ತಕ್ಕ ಉಪ್ಪು ಪಾಡೊಡು. ಕಡೆಯಿ ಬೊಕ್ಕ ನೆಕ್ಕ್ ಬಂದ ಪನ್ಪೆರ್‍. ಕಡೆದ್‍ ಆಯಿ ಬೊಕ್ಕ ಕೈಟ್ ಹಾಕ್ ದ್ ಸರಿ ಕಲತ್‍ದ್‍ ಕುಡ ಆಜಿ ಗಂಟೆ ದೀವೊಡು.ಆಪಗ ಬಂದ ಉರ್ಗುದು ಕರೊಟ್ಟು ಕಾಲ್‍ವಾಸಿ ಇತ್ತಿನ ಕರ ನಿಲಿಕೆ ಅಪುಂಡು. ಆಂಚಾದ್‍ ಬಂದ ಉರ್ಗೆರೆ ದೀನಗ ಕರೊಟ್ಟು ಕಾಲ್‍ವಾಸಿದಾತ್‍ ಮಾತ್ರ ಬಂದ ಉಪ್ಪೊಡು. ಸರಿ ಉರ್ಗೆರೆಗಾದ್‍, ಕಡೆವನಗ ಕಲಿ, ಈಸ್ಟ್, ನುಪ್ಪು, ಬಜಿಲ್‍, ಪೊರಿ ಬಿರಕಾದ್‍ ಕಡೆಂಡ ಎಡ್ಡೆ ಉರ್ಗುಂಡು. ಕರ ನಿಲಿಕೆ ಅನಗ ತೂವೊಂದುಪ್ಪೊಡು. ಸರಿ ಉರ್ಗಿ ಬೊಕ್ಕ ತೊಂದುರುಡು ಬೋಡಾಯಿನಾತ್‍ ನೀರ್‍ ಪಾಡ್ದ್ ಬಂದೊನು, ಆಲ್ಮಿನ್‍ದ ಇಜ್ಜಾಂಡ ಸ್ಟೀಲ್‍ದ ತಟ್ಟೆಗ್‍ ಚೂರು ತಾರಾಯಿದ ಎಣ್ನೆ ಒರೆಸ್ದ್‍ ಐಕ್‍ ಮುಕ್ಕಾಲ್‍ ವಾಸಿದಾತ್‍ ಬಂದ ಪಾಡ್ದ್‍ ತೊಂದುರುದ ನೀರ್‍ ಕೊದಿನಗ ಐತ ಆಟ್ಟಿದ ಮಿತ್ತ್ ಬಾಯಿ ಮುಚ್ಚುದು ಆರ್ದ ಗಂಟೆ ಬೆಯ್ಪಾವೊಡು. ಬೆಯ್ತಿ ಬೊಕ್ಕ ಬಟ್ಟಲ್‍ಡ್‍ ನೀರ್‍ ಪಾಡ್ದ್ ಇಜ್ಜಾಂಡ ಚಂಡಿ ಕುಂಟುದ ಮಿತ್ತ್ ತಟ್ಟೆನ್‍ ದೀದ್‍ ಒಂತೆ ಪೊರ್ತುಡ್ದು ಬೊಕ್ಕ ತಟ್ಟೆಡ್ದ್ ಇಡ್ಲಿನ್‍ ದೆತ್ತ್ ದ್ ಬೇತೆ ಬಾಜನೊಡು ದೀದ್‍ ತೆಲ್ಪು ಕುಂಟು ಪಾಡ್ದ್‍ ಮುಚ್ಚೊಡು. ಆರಿ ಕಡೆವಂದೆ ಆರಿತ್ತ ಪೊಡಿಟ್ಟ್ಲಾ ಇಡ್ಲಿ ಮಲ್ಪರೆ ಅಪುಂಡು. ಅಂಡ ನೆಕ್ಕ್ ಉರ್ದು ಕಡೆದ್‍ ನೆನೆತಿ ಆರಿತ್ತ ಪೊಡಿನ್‍ ಕಡೆತಿ ಉರ್ದುನು ಬೆರೆಕಾದ್‍ ಉರ್ಗೆರೆ ದೀದ್‍ ಇಡ್ಲಿ ಮಲ್ಪೆರೆ ಆಪುಂಡು. ತೊಂದುರು ಇಜ್ಜಾಂಡ ಇಡ್ಲಿದ ಕುಕ್ಕರ್‍ ಬೈದ್ಂಡ್‍. ಹೋಟೆಲ್‍, ಹಾಸ್ಡೆಲ್‍ಲೆಡ್‍ ಇಡ್ಲಿನ್‍ ಸ್ಡೀಮ್‍ಡ್‍ ಬೆಯ್ಪಾವೆರ್‍.
ಇಡ್ಲಿದ ವಿದೊಕ್ಕುಲು
ಇಡ್ಲಿನ್‍ ತಾರಾಯಿದ ಚಟ್ನಿದೊಟ್ಟುಗು, ತರಕಾರಿ ಸಾಂಬಾರ್‍ದೊಟ್ಟುಗು, ಕೋರಿದ ಗಸಿತೊಟ್ಟುಗು, ತಾರಾಯಿದ ಬೆಲ್ಲ ಪಾಡಿ ಪೇರ್‍ದೊಟ್ಟುಗು, ಕೊಜಪುದ ಒಟ್ಟುಗು ತಿನ್ಪೆರ್‍.
ಗೂಗಲ್
ಗೂಗಲ್ ಅಮೇರಿಕಾಡ್ ಉಪ್ಪುನ ಕಂಪ್ಯೂಟರ್ ಆಧಾರಿತ ಸೇವೆಲೆನ್ ಕೊರ್ಪಿನಂಚಿನ ಅಂತಾರಾಷ್ಟ್ರೀಯ ಸಂಸ್ಥೆ. ಇಂದೆಟ್ಟ್ ಆನ್‌ಲೈನ್ ಎಡ್ವರ್ಟೈಸ್‍ಮೆಂಟ್, ಸರ್ಚ್ ಇಂಜಿನ್, ಕ್ಲೌಡ್ ಕಂಪ್ಯೂಟಿಂಗ್, ಮೊಬೈಲ್ ಬೊಕ್ಕ ಕಂಪ್ಯೂಟರ್‌ಲೆಗ್ ಸಾಫ್ಟ್‌ವೇರ್ ಮಲ್ಪುನಂಚಿನ ಸಂಸ್ಥೆ.
ಗೂಗಲ್‌ನ್ ಸೆಪ್ಟೆಂಬರ್ ೪, ೧೯೯೮ಡ್ ಲ್ಯಾರ್ರಿ ಪೇಜ್ ಬೊಕ್ಕ ಸರ್ಜೇ ಬ್ರಿನ್ ಕ್ಯಾಲಿಫೋರ್ನಿಯಾಡ್ ತಾಪನೆ ಮಲ್ತೆರ್. ಇಂದೆಕ್ಕ್ ಸನ್ ಮೈಕ್ರೋಸಿಸ್ಟಮ್‌ದ ಸಹ-ಸ್ಥಾಪಕೆ ಆಂಡಿ ಬೆಚ್ಚೋಲ್‌ಶೇಯಿಮ್ ಸುರುಕ್ಕು ೧,೦೦,೦೦೦ ಡಾಲರ್ ಪನವು ಕೊರ್ದು ಸುರುತ್ತ ಅಡಿ ಪಾಡಿಯೆರ್.
ಉಲ್ಲೆಕೊ
ವರ್ಗೊ:ಜಾಲತಾಣೊ
ಭಾರತ ಸಂವಿಧಾನೊದ ಭಾಗೊಲು ಬೊಕ್ಕ ವಿಧಿಕುಲು
ಭಾರತದ ಸಂವಿಧಾನೊ ಪ್ರಪಂಚೊಡೆ ಮಲ್ಲ ಸಂವಿಧಾನವಾದುಂಡೂ.ಬೇತೆ ದೇಶೊಲೆಗ್ ಹೊಂದಾಣಿಕೆ ಮಲ್ತ್ ತೂಂಡ ಭಾರತದ ಸಂವಿಧಾನೊ ಮಸ್ತ್ ವಿಸ್ತಾರವಾದುಂಡು. ಅಮೇರಿಕದ ಸಂವಿಧಾನೊಡು ೭ ವಿಧಿಕ್‌ಲ್ ಮಾತ್ರ ಇತ್ತ್ಂಡ್.ಆಸ್ಟ್ರೇಲಿಯಾದ ಸಂವಿಧಾನೊಡು ೧೨೮ ವಿಧಿಕ್‌ಲ್ ಅಂಚನೆ ಕೆನಡದ ಸಂವಿಧಾನೊಡು೧೪೭ ವಿಧಿಕ್‌ಲ್ ಹೊಂದ್‌ದಿತ್ತ.ಆಂಡ ಭಾರತದ ಸಂವಿಧಾನೊಡು ಸುರುಕು ಜಾರಿಗ್ ಬನ್ನಗನೆ ಒಟ್ಟು ೨೨ ಭಾಗೊಲೆಡ್  ೩೯೫ ವಿಧಿಕುಲು ಬೊಕ್ಕ ೯ ಅನುಸೂಚಿ(ಶೆಡ್ಯೂಲ್)ಲು ಇತ್ತ್ಂಡ್.ಅವೆಡ್ಡ್ ಬೊಕ್ಕ ೧೯೯೪ದ ಕಾಯ್ದೆದ ಅಡಿಟ್ ೭೬ನೆ ತಿದ್ದುಪಡಿಟ್ ಸಂವಿಧಾನ ಕುಡಲ ವಿಸ್ತಾರವಾದ್ ೪೪೪ ವಿಧಿಕುಲು, ೨೬ ಭಾಗೊಲು ಅಂಚನೆ ೧೨ ಅನುಸೂಚಿ(ಶೆಡ್ಯೂಲ್)ಲು ಆಂಡ್
ಉಲ್ಲೆಕೊ
ವರ್ಗೊ:ಕಾನೂನು
ಗೆಲಿಲಿಯೋ ಗೆಲಲಿ
ಗೆಲಿಲಿಯೋ (೧೫ ಫೆಬ್ರುವರಿ ೧೫೬೪ - ೮ ಜನವರಿ ೧೬೪೨) ಮೇರ್ ಇಟಲಿದ ಖಗೋಲ ವಿಜ್ಞಾನಿ. ಇಟಲಿದ ಭೌತಶಾಸ್ತ್ರಜ್ಞ, ಗಣಿತಜ್ಙ, ಖಗೋಳಶಾಸ್ತ್ರಜ್ಙ ಮತ್ತು ತತ್ವಶಾಸ್ತ್ರಜ್ಞ. ಗೆಲಿಲಿಯೋ ಸುರುಟ್ಟೇ ಸೂರ್ಯನ ಸುತ್ತ ಭೂಮಿ ಸುತ್ತುಂಡು ಪಂಡುದ್ ಸಾರ್ದೆರು.
ಇಂಬೆರ್ ವೈಜ್ಞಾನಿಕ ಕ್ರಾಂತಿಡ್ ಮಲ್ಲ ಪಾತ್ರ ವಹಿಸದಿತ್ತೆರ್. ರೆನೆಸಾನ್ಸ್‌ ಕಾಲೊಡು ಉಂಡಾಯಿನ ವಿಜ್ಞಾನೊ ಪುನರುಜ್ಜೀವನೊದ ಆದ್ಯ ಪ್ರವರ್ತಕರೆಡ್ ಒರಿ. ಆಧುನಿಕ ವಿಜ್ಞಾನೊದ ಆಧಾರ ಕಂಬೊಲೆಡ್ ಒಂಜಿ ಎನ್ನುನ ಪ್ರಯೋಗ ಮಾರ್ಗೊನು ಅನುಷ್ಠಾನೊಗು ಕೊನತ್ತಿನ ಯಂತ್ರಶಾಸ್ತ್ರೊದ (ಮೆಕ್ಯಾನಿಕ್ಸ್‌) ಮೂಲಪುರುಷೆಂದ್ ಪುದರ್ ಪಡೆತೆ. ಖಗೋಲದ ಸಂಶೋಧನೆಗ್ ದೂರದರ್ಶಕೊನು ಸುರೂಕು ಗಲಸ್‍ದ್ ಆಕಾಸೊ ಕಾಯೊಲೆ ಬಗೆಟ್ ದಿಂಜ ಸ್ವಾರಸ್ಯಕರೊ ಇಸಯೊಲೆನ್ ಸಂಗ್ರಹಿಸಯಿನ ಕೊಪರ್ನಿಕಸ್ ಸಿದ್ಧಾಂತೊಗು ಬೆಂಬಲ ಕೊರ್ತೆ. ಬುಕ್ಕೊ ಅಯಿಡ್ದ್ ದಿಂಜ ಕಸ್ಟೊ ನಸ್ಟೊಲೆನ್ ಅನುಬವಿಸದೆ. ಗೆಲಿಲಿಯೋ ನಾಡ್ದ್ ಪತ್ತಿನ ದೂರದರ್ಶಕ ಬಾನದ ಗ್ರಹ, ನಕ್ಷತ್ರೋಲೆನ್ ಅಧ್ಯಯನ ಮಲ್ಪೆರೆ ಸುಲಭ ಆಂಡ್. ಗೆಲಿಲಿಯೋ ಗಡಿಯಾರೊನುಲ ನಾಡ್ದ್ ಪತಿನಾರ್ಲ ಅಂದ್.
ಕಂಪ್ಯೂಟರ್
ಕಂಪ್ಯೂಟರ್ ಒಂಜಿ ಇಲೆಕ್ಟಾನಿ‌ಕ್ ಯಂತ್ರ. ಉಂದೆನ್ ಕನ್ನಡೊಡು ಗಣಕ ಯಂತ್ರ ಪನ್ಪೆರ್. ಕಂಪ್ಯೂಟರ್ ದ ಮೂಲಕ ನಮಕ್ ಬೋಡಾಯಿನ ಕೆಲಸಲೆನ್ ಮಲ್ಪೊಲಿ.
ಇತಿಹಾಸ
ಕಂಪ್ಯೂಟರ್ ಪನ್ಪುನ ಶಬ್ಧೊನ್ ೧೬೧೩ ಡ್ "ದ ಯಂಗ್ ಮ್ಯಾನ್ಸ್ ಗ್ಲೀನಿಂಗ್ಸ್" ಪನ್ಪುನ ಪುಸ್ತಕೊಡ್ ಇಂಗ್ಲಿಷ್ ಬರಹಗಾರೆ "ರಿಚರ್ಡ್ ಬ್ರ್ಯಟ್ ವಿಡ್ತ್" ಬಳಕೆ ಮಲ್ದೆರ್. ಕಂಪ್ಯೂಟರ್ ಪನ್ಪುನ ಶಬ್ಧೊದ ಅರ್ಥ "ಕಂಪ್ಯೂಟಿಂಗ್" ಅಂಚ ಪಂಡ ಲೆಕ್ಕ ಮಲ್ಪುನ ಪಂಡ್ ದ್ ಅರ್ಥ. ಪಿರಾಕ್ ದ ಕಾಲೋಡ್ ಲೆಕ್ಕ ಮಲ್ಪರೆ ಕಯ್ತಾ ಪತ್ತ್ ಬೆರೆಳ್ ನ್, ಕಲ್ಲ್ ನ್,ಬಳಕೆ ಮಲ್ತೊಂದಿತ್ತೆರ್, ಅವ್ವು ಬಾರಿ ಕಷ್ಟ ಆವೊಂದಿತ್ತ್ಂಡ್, ಅಯಿಕ್ಕಾದೆ ಚಾ‍ರ್ಲ್ಸ್ ಬ್ಯಾಬೇಜ್, ಪ್ಯಾರೆಲಲ್ ಪುರ ಪೊಸ ಪೊಸ ಸಂಶೋಧನೆ ಮಲ್ತೆರ್, ಅವ್ವು ಜನಕುಲೆಗ್ ಮಸ್ತ್ ಉಪಯೋಗ ಆವೋಂದುಂಡು. ಚಾ‍ರ್ಲ್ಸ್ ಬ್ಯಾಬೇಜ್ ಇಂಗ್ಲಿಷ್ ಮೆಕ್ಯಾನಿಕಲ್ ಇಂಜಿನಿಯರ್ ಲ ಬೊಕ್ಕ ಪೊಲಿಮೆತ್ ಲಾ. ಚಾ‍ರ್ಲ್ಸ್ ಬ್ಯಾಬೇಜ್ ನ್ ಕಂಪ್ಯೂಟರ್ ದ ಪಿತಾಮಹಂದ್ ಪನ್ಪೆರ್. ಆರ್ ೧೮೩೩ ಡ್ "ಡಿಫ್ರೆಂಟ್ ಇಂಜಿನ್" ಅನ್ವೇಷಣೆ ಮಲ್ತೆರ್. ಕಂಪ್ಯೂಟರ್ ದ ಸುರುತ ಕಂಪ್ಯೂಟಿಂಗ್ ಡಿವ್ಹೆಸ್ "ಅಬಕಾಸ್". ರೋಮನ್ ಅಬಕಾಸ್ ಬ್ಯಾಬಿಲೋನಿಯಾಡ್ ೨೪೦೦ ಬಿ ಸಿ ಡ್ ಬಳಕೆ ಮಲ್ತೋಂದಿತ್ತೆರ್. ಆಂನ್ಸಿಂಟ್ ಗ್ರೀಕ್ "ಆಂಟಿಕ್ಯಾತೆರಾ ಮೆಸಿನಿಸಿಮ್" ಕ್ರಿ.ಶ. ೧೫೦ ದ್ ೧೦೦ ಮುಟ್ಡ ಬಳಕೆ ಮಲ್ತೊಂದಿತ್ತೆರ್, ಅವ್ವು ಪಿರಾವುದಾ ಅನಲಾಗ್ ಕಂಪ್ಯೂಟರ್.ವ್ಯಾಕ್ಯೂಮ್ ಟ್ಯೂಬ್ ತಂತ್ರಜ್ಞಾನೋರ್ದ್ ಸುರು ಆದ್, ಇತ್ತೆ ನಮ "Parallel Computing" ಬೊಕ್ಕ "Cloud Computing" ದಡೆ ಮುಟ್ಟ ಎತ್ತ್ ದ. ಕಂಪ್ಯೂಟರ್ ದ ಪಿತಾಮಹ ಚಾ‍ರ್ಲ್ಸ್ ಬ್ಯಾಬೇಜ್. ಆರ್ ಸುರುಕ್ "ಕಂಪ್ಯೂಟಿಂಗ್ ಡಿವೈಸ್" ನ್ ನಾಡ್ದ್ ಪತ್ತೆರ್, ಅವ್ವು ಮಲ್ಲ ಮಲ್ಲ ರೂಮ್ ಡ್ ಇತ್ತ್ಂಡ್, ಅಯಿನ್ ಬೊಕ್ಕ ಸುಧಾರಣೆ ಮಲ್ತ್ದ್ ಇತ್ತೆ ಅವ್ವು ನಮ್ಮ ಕಯ್ಟ್ ಪತ್ತ್ ನಾತ್ ಸುಧಾರಣೆ ಆತ್ಂಡ್. ವಿಶ್ವೊಡೆ ಸಾಫ್ಡ್ ವೇರ್ ಡ್ ಭಾರತಗ್ ಮಾನ್ಯತೆ ಜಾಸ್ತಿ ವುಂಡು. ಅಯಿಟ್ಲಾ ಬೆಂಗಳೂರು ದ ಐಟಿ ಕಂಪನಿ ಸಾಫ್ಡ್ ವೇರ್ ಡ್ ಅಗ್ರ ಸ್ಥಾನೊಡುಂಡು. ಇ ಸಾಫ್ಡ್ ವೇರ್ ದೆ ಭಾರತದ ಅಭಿವ್ರಧ್ಧಿ ಆವೊಂದುಂಡು. ಉಂದು ಭಾರತ ಹೆಮ್ಮ ಮಲ್ಪುನ.
ಉಲ್ಲೇಕೊಲು
ವರ್ಗೊ:ವಿಜ್ಞಾನ
ಶ್ರೀ ಕ್ಷೇತ್ರ ಕೋಟೇಶ್ವರ
ಸಪ್ತ ಕ್ಷೇತ್ರೊಲೆಡ್ ಒಂಜಾಯಿನ ಧ್ವಜಪುರ ಕೋಟೇಶ್ವರ ಉಡುಪಿ ಜಿಲ್ಲೆದ ಕುಂದಾಪುರ ತಾಲ್ಲೂಕುದ ಪ್ರಸಿಧ್ಧ ಪುಣ್ಯಕ್ಷೇತ್ರ. ಮುಲ್ಪ 'ಕೋಟಿಲಿಂಗೇಶ್ವರ'ನ ಸಾನಿದ್ಯ ಉಂಡು. ಪರಶುರಾಮ ಸೃಷ್ಟಿದ ಸಪ್ತಕ್ಷೇತ್ರೊಲೆಡ್ ಒಂಜಾಯಿನ ಈ ಕ್ಷೇತ್ರ 'ಮಧ್ಯಮ ಕ್ಷೇತ್ರ' ಪಂಡ್‍ದ್ ಇತ್ತೆದ ಕಾಲೊಡ್ 'ಕೋಟೇಶ್ವರ' ಪಂದ್ ಪುದರ್ ಪೋತುಂಡ್.
ಮೇಜರ್ ಸಂದೀಪ್ ಉನ್ನಿಕೃಷ್ಣನ್
ಪರಿವಾರ
ಅಮ್ಮೆರ್, ಉನ್ನಿಕೃಷ್ಣನ್, ನಿವೃತ್ತ ಇಸ್ರೋ ಅಧಿಕಾರಿ, ಅಪ್ಪೆ ಧನಲಕ್ಷ್ಮಿ,.
ಮಾನದಿಗೆ
೨೦೦೯ ನೇ ಜನವರಿಡ್, ಮೇಜರ್ ಸಂದೀಪ್ ಉನ್ನಿಕೃಷ್ಣನ್ ಮೆರೆಗ್, 'ಮರಣೋತ್ತರ ಅಶೋಕ ಚಕ್ರ ಪ್ರಶಸ್ತಿ', ಕೊರ್ದು ಗೌರವಿಸಿಯೇರ್.ಉಂದು ವೀರಯೋಧರೆನ ಸಾಹಸ, ಶೌರ್ಯ, ತ್ಯಾಗೊಗು ಸಲ್ಲುನ ಪ್ರಶಸ್ತಿ.
ಉಲ್ಲೇಖ
https://web.archive.org/web/20140104233230/http://www.in.com/sandeep-unnikrishnan/profile-247879.html
ಭೂತ ಕೋಲ
thumb|ಜುಮಾದಿ ಮುಗೊ ಭೂತ ಕೋಲ (ಭೂತ ನೇಮ) ಕರ್ನಾಟಕೊದ ದಕ್ಷಿಣ ಕನ್ನಡ ಬೊಕ್ಕ ಉಡುಪಿ ಜಿಲ್ಲೆಲೆಡ್ ಅಂಚೆನೇ ಕೇರಳದ ಕಾಸರಗೋಡು ಜಿಲ್ಲೆಡ್ ತುಳುವೆರ್ ಆಚರರಣೆ ಮಲ್ಪುನ ಒಂಜಿ ಪುರಾತನವಾಯಿನ ಆರಾಧನೆನೆ ಭೂತಕೋಲ. ಉತ್ತರ ಕೇರಳಡ್ ಉಪ್ಪುನಂಚಿನ ತೆಯ್ಯಂ ಇಂದೆತ ಕೈತಲ್ದ ಸಂಬಂಧಿ. ಭೂತ ಕೋಲೊಡ್ ಪೂಜೆ ದೆರೊನುನ ದೈವೊಲು ಶಿವ ದೇವೆರ್ನ ದೇವಗಣೊಟು ಇತ್ತಿನಕುಲು ಪಂಡ್‌ದ್ಲಾ ನಂಬಿಕೆ ಉಂಡು. ತುಲುನಾಡ್‍ದ ಸಂಪ್ರದಾಯದ ಪ್ರಕಾರ ಸಾರತೊಂಜಿ ಭೂತುಲು ಉಂಡು ಪಂಡ್ದ್‍ ನಂಬಿಕೆ.
ಅಂಚೆನೆ ತುಳುನಾಡ್ದ ಪ್ರಖ್ಯಾತ ದೈವಲಾಯಿನ ದೇವು ಪೂಂಜೆ ನಂಬಿನ ಪಣಂಬೂರು ಶ್ರೀ ಕಾಂತೇರಿ ಜುಮಾದಿ, ಶ್ರೀ ಸರಳ ಜುಮಾದಿ, ಶ್ರೀ ಕೊಡಮನಿತ್ತಾಯ, ಶ್ರೀ ಜಾರಂದಾಯ ಶ್ರೀ ಮಹಿಷಂತ್ತಾಯ ಐವೆರ್ ದೈವಲು ಬೊಕ್ಕ ಅಣ್ಣಪ್ಪ ಪಂಜುರ್ಲಿ, ಸಿರಿಕುಲು ಮಾಯದ ಪಡವೂಡು ಬತ್ತೆದ್ ನೆಲಯಾತಿನ ಜಾಗೆ ಉಂದುವೆ ಪಣಂಬೂರು "ಕಾವರೆಸ್ತಾನ". ಕಾರನಾಂತರೊಡು ಈ ಪಣಂಬೂರು ಬೂಡುದು ಸುರತ್ಕಲ್ ಬತ್ತ್‌ದ್ ನೆಲೆಯಾತಿನಾ ಸತ್ಯಲು.
ಭೂತಕೋಲಗ್ "ನೇಮ, ಮೆಚ್ಚಿ, ಕೋಲ" ಪಂದ್ ಪನ್ಪೆರ್. ಕೋಲ ಕಟ್ಟುನಕುಲ್ ಬೋಡು. ಐಕ್ಂದೆ ನಲಿಕೆ ಜಾತಿದಕುಲ್ ಸಾಮಾನ್ಯವಾದ್ ದೈವಗ್ ಬೊಕ್ಕ ಪರವ, ಪಂಬದೆರ್ ಮಲ್ಲ ದೈವಲೆಗ್ ಕೋಲ, ನೇಮ ಕಟ್ಟುವೆರ್. ಈ ಕೋಲ ಕಟ್ಟುನಕುಲ್ ಆತೆ ಪವಿತ್ರೊಡ್, ಶುದ್ದಮನಸ್ಡ್, ವೃತನ್ ಪತ್ದ್, ಶುದ್ಚಾಚಾರೋದಡ್ ಕ್ರಿಯೆನ್ ಮನ್ಪುವೆರ್.
ಪದೊತಾ ಇವರೊ
ಕೋಲ ಪಂಡ ತುಳುಟು "ನಲಿಕೆ".
ಸಂದಿ, ಪಾಡ್ದನೊ
ಪಡ್ದಾನೊಲು ತುಳು ಪಾತೆರೋ ಸಾಹಿತ್ಯೊದ ಒಂಜಿ ಬಾಗೊ.
ಉಲ್ಲೇಕೊಲು
ವರ್ಗೊ:ತುಳುನಾಡ್ದ ಸಂಸ್ಕೃತಿ ವರ್ಗೊ:ಭೂತಾರಾಧನೆ
ಇರೆ
ಕನ್ನಡೊದ ಎಲೆ ತುಳುಟು ಇರೆ. ಕನ್ನಡೊದ ಎಕಾರೊ ತುಳುಟು ಇಕಾರೊ ಆತ್ಂಡ್. ಮೊಲೆ(ಕ)-ಮಿರೆ(ತು), ಕೆರೆ(ಕ)-ಕಿರೆ(ತು), ತಲೆ(ಕ)-ತರೆ(ತು) ಇಂಚ. ಇರೆಕ್ಕ್ ತಪ್ಪು ಪನ್ಪೆರ್. ಇರೆ ಒಂಜಿ ನಾಮಪದೊ. ಮಾಂತ ಸಸ್ಯೊದ ಇರೆಕ್ಕ್ ಇರೆಂದೆ ಪನ್ಪುನೆ. ಮರತ್ತ ಇರೆ(ಕುಕ್ಕುದ ಇರೆ, ಪೆಲತ್ತ ಇರೆ), ಬಾರೆದ ಇರೆ, ಚೇವುದ ಇರೆ, ಬಚ್ಚಿರೆ, ಬೇವುದ ಇರೆ, ಇಂಚ ಮಸ್ತ್ ಅರ್ಥೊಲು ಉಂಡು.
ಉಲ್ಲೇಕೊ
ವರ್ಗೊ:ತುಳು
ಅಬ್ಬೊಲಿಗೆದ ಪೂ
thumb|ಅಬ್ಬೊಲಿಗೆ
ಪುದರ್
ಇಂದೆತ್ತ ವೈಜ್ಞಾನಿಕ ಪುದರ್ ಕ್ರಾಸ್ಯಾಂಡ್ರ ಇನ್ಫ಼ಂಡಿಬ್ಯುಲಿಫ಼ೊರ್ಮಿಸ್.
ದಯಿತ ಲಕ್ಷಣೊಲು
ಅಬ್ಬೊಲಿಗೆದ ದಯಿ ಸಾದಾರ್ನ ಒಂಜಿ ಅಡಿ ಉದ್ದೊಗು, ಸರ್ತೊಗ್, ಪುದೆಲ್ ಪುದೆಲಾದ್ ಬುಲೆಪುಂಡ್. ಮಿತ್ತ್ ಮೋನೆ ಪಾಡ್ದಿನ ಒರ್ದಒರ್ದ ಅರುತ ಇರೆಕುಲು. ದಂಡ್ದ ರಡ್ಡ್ ಮೈಟ್ ಲಾ ಎದುರೆದುರಾದ್ ಇರೆ ಬುಡ್ಪುಂಡ್. ದಂಟ್ ದ ಕೊಡಿಟ್ ಉದ್ದ ಕಡ್ಡಿದ ಕೊಡಿಟ್ ಬರ್ಪಿನ ಕೊರಲ್ದ ಲೆಕಂತಿ ರಚನೆಡ್ ಜೊಂಕೆ ಜೊಂಕೆ ಪೂ ಬುಡ್ಪುಂಡ್. ಪೂತ ಎಸಲ್ ಎದ್ದನೆದಲ ಲೆಕ್ಕ ಬುಡ್ಪಾದ್ ಉಪ್ಪುಂಡ್. ಸುಮಾರ್ ಮೂಜೆರ್ದ್ ಐನ್ ಎಸಲ್ ಉಪ್ಪುವ. ಬೇತೆ ಬೇತೆ ರಂಗ್ ದ ಪೂಕುಲು ಉಪ್ಪುವ. ಕೇಸರಿ, ಮಂಜೊಲು, ನೀಲಿ ಪಚ್ಚೆ ಮಿಸ್ರ ರಂಗ್‍ದ ಪೂಕುಲುಲಾ ಆಪ.
ಬುಲೆಪಿನ ಕ್ರಮ
ಪೂ ಆಪುನ ಕೊರಲ್ದ ಪೂ ನುಂಗ್ದ್ ತಾಲಿ ಬೊಕ್ಕ ಅಡಿಟ್ ಬಿತ್ತ್ ಲು ಉಪ್ಪುವ. ಜೋರು ಗಾಲಿಯ ಬರ್ಸೊಗ್ ಈ ಬಿತ್ತ್ ಚದುರ್ದ್ ತನ್ನಾತೆಗೆ ದಯಿ ಪುಟ್ಟುವ. ಕ್ರಷಿ ಮಲ್ಪುನಕ್ಲು ಈ ಬಿತ್ತ್ ನ ಸಂಗ್ರಹ ಮಲ್ತ್ ದ್ ನೆಲೊನ್ ಹದ ಮಲ್ತ್ ದ್ ಬಿತ್ತುವೆರ್. ಇಜ್ಜಿಂಡ ಅಬ್ಬೊಲಿಗೆದ ಗೆಲ್ಲ್ನ್ ಬೋಡಾಯಿನಾತ್ ಉದ್ದೊಗ್ ಕತ್ತೆರ್ದ್ ನಾಟಿ ಮಲ್ಪೊಲಿ. ಎಡ್ಡೆ ಸೊಪ್ಪು, ಕಜವು ಬಿರೆತಿನ ಗಿಡ್ಪು ಮಣ್ಣ್ ಡ್ ಗೆಲ್ಲ್ ನ್ ಊರೊಡ್. ಜೂವ ಪತ್ತುನೆಟ್ಟ ಮುದೆಲ್ಹ ಪಸೆ ಆಜಂದಿಲೆಕ್ಕ ಹದೋಟ್ ನೀರ್ ಕೊರೊಡ್. ಜೂವ ಪತ್ತುನೆಟ್ಟ ಒಂತೆ ದೊಂಬುರ್ದ್ ಮದೆ ಮಲ್ಪೊಡ್. ಜೂವ ಪತ್ತಿ ಬೊಕ್ಕ ತೆಲ್ಪುಡ್ ಈಟ್ ಪಾಡೊಡ್.
ಉಲ್ಲೇಕೊಲು
ವರ್ಗೊ:ಪೂ ವರ್ಗೊ:ಪೂವು
ಬಿ. ಸರೋಜಾದೇವಿ
ಬಹುಭಾಷೆದ ನಟಿ, ಅಭಿನಯದ ಸರಸ್ವತಿ, ಬಿ. ಸರೋಜದೇವಿ ಕನ್ನಡೊಡ್ ಪೆರಿಯ ಚಲನಚಿತ್ರನಟಿ. ಒಂಜಿ ಕಾಲೊಡು ಕನ್ನಡ ಬೊಳ್ಳಿತೆರೆಡು ಬೆಳಗಿಂಡ್ ಅರೆನ ಅಭಿನೇತ್ರಿ.
ಬಾಲ್ಯ, ಚಿತ್ರಜೀವನ
ಸರೋಜಾದೇವಿ ಇಂಬೆರ್ ರಾಮನಗರ ಜಿಲ್ಲೆದ ಚನ್ನಪಟ್ಟಣ ತಾಲ್ಲೂಕುಡು ದಶವಾರ ಗ್ರಾಮೊದ ಪಾಪದ ಕುಟುಂಬೊಡು ಪುಟ್ಟುದಿನ ಸರೋಜಾದೇವಿ ಇಂಬೆರ್ ಬಾಲ್ಯೊಡುದುಲ ಲಲಿತಕಲೆತ ಬಗ್ಗೆ ಆಸಕ್ತಿ ಇತಿಂಡ್. ಇಂಬೆರ್ನ ಪ್ರತಿಭೆನ್ ಸುರುಕು ಗುರುತಿಸಾಯಿನಾರ್ ಹೊನ್ನಪ್ಪ ಭಾಗವತೆರ್. ಬಿ.ಸರೋಜಾದೇವಿ ಪಂಡ ಕನ್ನಡಿಗರೆಗ್ ನೆನಪಾಪುನಿ ಕಿತ್ತೂರು ರಾಣಿ ಚೆನ್ನಮ್ಮನ ಪಾತ್ರ. ಅಜಿಪನೆ ದಶಕೊಡು, ಆರ್ ನಟಿಸಿದಿನ ಕಪ್ಪು-ಬಿಳುಪು ಚಿತ್ರಲು ಇತ್ತೆಲ ಇರ್ಮೆಲ ಪುಟ್ಟುಂಡು.ಕನ್ನಡ ಚಿತ್ರರಂಗಡು ಭೀಷ್ಮ ಹೊನ್ನಪ್ಪ ಭಾಗವತೆರ್ ಆರ್ನ ಮಹಾಕವಿ ಕಾಳಿದಾಸ ಚಿತ್ರನೆಡ್ದ್ ೧೯೫೫ಡು ಕನ್ನಡ ಚಿತ್ರರಂಗ ಬತ್ತೆರ್ ಬಿ. ಸರೋಜಾದೇವಿ ಆರೆನ ಅಭಿನಯ ಮಸ್ತ್ ಬೇಗ ಚತುರ್ಭಾಷೆದ ನಟಿ ಅಯೆರ್.
ಉಲ್ಲೇಕೊ
<References />
ಶ್ವಾಸಕೋಸದ ಕ್ಯಾನ್ಸರ್
ಶ್ವಾಸಕೋಸದ ಕ್ಯಾನ್ಸರ್ ಪಂಡ ನರಮಾನಿಯನ ಸ್ವಾಸಕೋಸೊಗು ಬರ್ಪುನಂಚಿನ  ಒಂಜಿ ಬಗೆತ ಕುತ್ತೊ ಪಂಡ ಸ್ವಾಸಕೋಸೊದ ಅಂಗಾಂಸೊಲೆಡ್  ಜೀವಕೋಶದ ಬುಳೆಚ್ಚಿಲ್ ಹೆಚ್ಚಿಗೆ ಆವೊಂದುಪೋಪುಂಡು. ಉಂದು ಕೈತಲ್‌ದ ಅಂಗಾಂಶದ ಮಿತ್ತ್ ತೊಂದರೆ ಕೊರ್ಪುನ ಸಾಧ್ಯತೆ ಉಂಡು ಅತ್ತಂದೆ  ಶ್ವಾಸಕೋಸೊನ್ ಬುಡ್ದು ಬೇತೆ  ಭಾಗೊಲೆಗ್ ಪಗರುನ ಸಾಧ್ಯತೆಲ ಉಂಡು. ಶ್ವಾಸಕೋಶದ ಕ್ಯಾನ್ಸರ್‌‌ಲೆನ ಪೈಕಿ ಜಾಸ್ತಿದ  ನಿದರ್ಸನೊಲು ಶ್ವಾಸಕೋಶದ ಕಾರ್ಸಿನೋಮಲು ಆದುಂಡು, ಪಿದಯಿದಪದರದ ಜೀವಕೋಸೊಲೆಡ್ದ್ ಅಯಿಕುಲು ಜನ್ಯವಾದಿಪ್ಪುವ.ಪೊಂಜೊಳೆಡ ಬೊಕ್ಕ ಆಂಜೊಲೆಡ ತೋಜಿದ್ ಬರ್ಪಿನ ಕ್ಯಾನ್ಸರ್-ಸಂಬಂಧಿತ ಮರಣೊಗು ಸಾಮಾನ್ಯ ಕಾರಣ ಸ್ವಾಸಕೋಶದ ಕ್ಯಾನ್ಸರ್ ಆದುಪ್ಪುಂಡು ತೆಮ್ಮ ,ತೆಮ್ಮ ದೀನಗ ನೆತ್ತೆರ್ ಬರ್ಪುನಿ,ತೂಕ ಕಡಿಮೆ ಆಪುನಿ,ಉಸುಲು ಬುಡಿಯೆರೆ ಕಷ್ಟ ಆಪುನಿ ಉಂದು ಮಾತ ಈ ಕ್ಯಾನ್ಸರ್‌ದ ಸಾಮಾನ್ಯ ರೋಗಲಕ್ಷಣೊಲು
ಚಿಹ್ನೆಲು ಬೊಕ್ಕ ರೋಗಲಕ್ಷಣೊಲು
ಶ್ವಾಸಕೋಸದ ಕ್ಯಾನ್ಸರ್‌‌ನ್ ತೆರಿಪಾವುನ ರೋಗಲಕ್ಷಣೊಲು ಉಂದು ಮಾತ
ಕಾರಣೊಲು
ಕ್ಯಾನ್ಸರ್ ಜನಕೊಲು ಒವ್ವೆ ಬಗೆತ  ಕ್ಯಾನ್ಸರ್‌ಗ್ ಮುಖ್ಯ ಕಾರಣೊಲು (ಪುಗರೆದ ಪುಗೆಟ್ ಇಪ್ಪುನಂಚಿನ), ಅಯಾನೀಕರಿಸವುನ ವಿಕಿರಣ ಚಿಕಿತ್ಸೆ,ಬೊಕ್ಕ ವೈರಾಣುದ ಸೋಂಕು  ಕ್ಯಾನ್ಸರ್‌ಗ್ ಕಾರಣೊಲಾದುಂಡು. ಯಾಪಲ ಸಿಗರೇಟ್ ಒಯಿಪುನ  ಅಭ್ಯಾಸ ಶ್ವಾಸಕೋಶದ ಕ್ಯಾನ್ಸರ್‌‌‌ಗ್  ಮುಖ್ಯ ಕಾರಣವಾದುಂಡು. ಸಿಗರೇಟ್‌ದ ‍ಪುಗೆಟ್ 60ಡ್ದ್‌ಲ ಜಾಸ್ತಿ ಜ್ಞಾತ ಕ್ಯಾನ್ಸರ್ ಜನಕೊಲು ಸೇರ್ದುಂಡು  .ನೈಟ್ರೋಸಮೈನ್‌, ಬೊಕ್ಕ ಬೆಂಜೋಪೈರೀನ್‌ ಪನ್ಪಿನ ಮಾರಕ ರಾಸಾಯನಿಕೊಲು ಸೇರ್ದುಂಡು. ಬೇತೆದಕುಲು ಧೂಮಪಾನೊಡ್ದು ಬುಡ್ನ ಪುಗೆನ್ ನಮ  ಸೇವನೆ ಮಲ್ತ್ಂಡಲ ಕೆಲವು ಸರ್ತಿ ಶ್ವಾಸಕೋಸದ ಕ್ಯಾನ್ಸರ್‌ ಸುರು ಆಪಿನ ಸಾಧ್ಯತೆ ಉಂಡು ಧೂಮಪಾನ ಮಲ್ಪುನ ,ದುಂಬು ಧೂಮಪಾನ ಮಲ್ತೊಂದಿತ್ತಿನ ಬೊಕ್ಕ ಹಾರ್ಮೋನು ಚಿಕಿತ್ಸೆ ದೆತೊಂದಿತ್ತಿನ ಪೊಂಜೊಲೆಡ ಶ್ವಾಸಕೋಶದ ಕ್ಯಾನ್ಸರ್‌‌ಡ್ದ್ ತಯಿಪುನ ಸಾಯುವ ಅಪಾಯವು ಜಾಸ್ತಿ ಉಪ್ಪುಂಡು ಶ್ವಾಸಕೋಶದ ಕ್ಯಾನ್ಸರ್‌‌ಗ್ ರಡ್ಡ್‌ನೆದ್ ಕಾರಣ ರೇಡಾನ್‌ ಅನಿಲ.ರೇಡಾನ್‌ ಪಂಡ ಒಂಜಿ ಬಣ್ಣ ಇಜ್ಜ್ಂದಿನ ಬೊಕ್ಕ ವಾಸನೆ ಇಜ್ಜಂದಿನ ಅನಿಲವಾದುಂಡು. ವಿಕಿರಣಶೀಲ ರೇಡಿಯಂದ ವಿಘಟನೆಡ್ದ್ ಅವು ಉಂಡಾಪುಂಡು. ವಿಕಿರಣಶೀಲ ರೇಡಿಯಂಲ ಭೂಮಿದ ಮಿತ್ತ ಮೈಟ್ ತೋಜಿದ್ ಬರ್ಪುನ  ಯುರೇನಿಯಂದ ಕ್ಷಯಿಸುವಿಕೆದ ಉತ್ಪನ್ನವಾದುಂಡು. ವಿಕಿರಣ ಕ್ಷಯಿಸುವಿಕೆದ ಉತ್ಪನ್ನೊಲು ತಳೀಯ ಮೂಲದ್ರವ್ಯೊನು ಅಯಾನೀಕರಿಸನಗ ರಾಸಾಯನಿಕ  ಬದಲಾವಣೆ ಆದ್, ಕೆಲವೊಂಜಿ ಸರ್ತಿ ಅಯಿಕುಲು ಕ್ಯಾನ್ಸರ್‌ ಕಾರೊಕೊಲಾದ್  ಬದಲಾಪುಂಡು ವೈರಾಣುಲು ಪ್ರಾಣಿಲೆಡ್ ಶ್ವಾಸಕೋಶದ ಕ್ಯಾನ್ಸರ್‌‌ನ್ನು ಉಂಡು ಮಲ್ಪಿಲೆಕ್ಕ ನರಮಾನಿಯಡಲ ಅಂಚಿನ ಸ್ಥಿತಿನ್ ಉಂಡು ಮಲ್ಪುನ ಸಾಮರ್ಥ್ಯ ಅಯಿಕುಲೆಗ್ ಉಂಡು  .ಅಂಚಿತ್ತಿ  ವೈರಾಣುಲಾಯಿನ  ಮಾನವ ಪ್ಯಾಪಿಲ್ಲೋಮಾ ವೈರಾಣು. JC ವೈರಾಣು. ಸಿಮಿಯನ್‌ ವೈರಾಣು 40 (SV40), BK ವೈರಾಣು,ಬೊಕ್ಕ ಸೈಟೋಮೆಗಾಲೊ ವೈರಾಣು.ಈ ವೈರಾಣುಲು ಮಾತ ಜೀವಕೋಶ ಚಕ್ರದ ಮಿತ್ತ್ ಪ್ರಭಾವ ಆಯೆರೆ ಸಾಧ್ಯತೆ ಉಂಡು ಬೊಕ್ಕ ಅಪೋಪ್ಟೋಸಿಸ್‌‌ನ್ ಪ್ರತಿಬಂಧಿಸವುನ ಸಾಧ್ಯತೆ ಉಂಡು ಅಂಚಾದ್ ಅನಿಯಂತ್ರಿತ ಜೀವಕೋಶ ವಿಭಜನೆಗೆ ಅವಕಾಶ ತಿಕ್ಕಿಲೆಕ್ಕಾಪುಂಡು. ಬೀಡಿ ಸಿಗರೇಟ್‌ದಂಚನೆ ಹಾರ್ಮೋನು ಚಿಕಿತ್ಸೆ ದೆತೊನುನ ಪೊಂಜೊಳೆಡ ಶ್ವಾಸಕೋಶದ ಕ್ಯಾನ್ಸರ್‌ ಜಾಸ್ತಿ ತೋಜಿದ್ ಬರ್ಪುಂಡು ಕ್ಯಾನ್ಸರ್ ವಂಶಪರಂಪರೆಯಾದ್ ಬರ್ಪುನ ಸಾಧ್ಯತೆ ಉಂಡು.ಅಪ್ಪೆಗ್ ಕ್ಯಾನ್ಸರ್ ಇತ್ತ್ಂಡ ಮಗಳೆಗ್ ಬರ್ಪುನ ಸಾಧ್ಯತೆ ಜಾಸ್ತಿ ಉಂಡು.
ರೋಗ ನಿರ್ಣಯ
ತಿಗಲೆದ ರೇಡಿಯೋಗ್ರಾಫ್‌ ಬೊಕ್ಕ  ಕಂಪ್ಯೂಟರ್‌ ಗಳಸ್‌ದ್ ಮಲ್ತಿನ  ತಲಲೇಖನದ (ಕಂಪ್ಯೂಟರ್‌ ಟೋಮೋಗ್ರಫಿ) (CT ಕ್ಷಿಪ್ರಬಿಂಬ) ವಿದಾನೊಡ್ದು ಶ್ವಾಸಕೋಶದ ಕ್ಯಾನ್ಸರ್‌‌ನ್ ತೂವೊಲಿ.ಅಂಗಾಂಶ ಪರೀಕ್ಷೆ ಮಲ್ಪುನ ಮುಖಾಂತರ ರೋಗನಿರ್ಣಯ ಮಲ್ಪೊಲಿ. ಬ್ರಾಂಕೋಸ್ಕೋಪಿ ಅತ್ತ್ಂಡ CT- ವಿದಾನೊದ ಅಂಗಾಂಶ ಪರೀಕ್ಷೆಡ್ದ್ ಸಾಮಾನ್ಯವಾದ್ ಉಂದೆನ್ ಮಲ್ಪೊಡಾಪುಂಡು.
ಚಿಕಿತ್ಸ ವಿಧಾನೊಲು
ರೋಗಿಲು ಶಸ್ತ್ರಚಿಕಿತ್ಸೆನ್ ತಾಂಗುನ ಸ್ಥಿತಿಡ್ ಉಲ್ಲೆರ ಪನ್ಪಿನೆನ್ ಸುರುಕು ನಿರ್ಣಯ ಮಲ್ಪೊಡು ಅಯಿಕ್ ನೆತ್ತೆರ್ ಪರೀಕ್ಷೆಲು ಬೊಕ್ಕ  ಶ್ವಾಸಕೋಶ ಮಾಪನೊಲು (ಶ್ವಾಸಕೋಶದ ಚಟುವಟಿಕೆ ಪರೀಕ್ಷೆ) ಮಲ್ಪುನ ಅಗತ್ಯವಾದುಂಡು. ಒಲಾಂಡಲ ಶ್ವಾಸಕೋಶ ಮಾಪನ ಉಸುಲುದ(ಉಸಿರಾಟದ) ತೊಂದರೆ ಉಪ್ಪುನೆನ್ ತೋಜಾಂಡ ಶಸ್ತ್ರಚಿಕಿತ್ಸೆ ಮಲ್ಪುನ ಸಾಧ್ಯತೆ ಕಡಿಮೆ ಕ್ಯಾನ್ಸರ್ ಆದಿತ್ತಿನ ಸರೀರೊದ ಭಾಗೊಗು ಕ್ಷ-ಕಿರಣೊ ಉಪಯೋಗ ಮಲ್ತ್‌ದ್ ಕ್ಯಾನ್ಸರ್ ಕೋಶೊನು ಬುಳೆಯೆರೆ ಬುಡಂದೆ ಅವೆನ್ ಅಲ್ಪನೆ ಕೆರ್ಪುನ ಕ್ರಮೊಕ್ಕು ರೆಡಿಯೇಷನ್ ಥೆರಫಿ ಪನ್ಪೆರ್. ನೆಟ್ ಎಕ್ಸ್‌ಟರ್‌ನಲ್ ರೆಡಿಯೇಷನ್ ಥೆರಫಿ ಬೊಕ್ಕ ಇಂಟರ್‌ನಲ್ ರೆಡಿಯೇಷನ್ ಥೆರಫಿ ಪಂದ್ ರಡ್ಡ್ ವಿದೊಕುಲುಂಡು. ರೆಡಿಯೇಷನ್ ಉಪಕರಣೊ ಸರೀರೊದ ಪಿದಯಿಡ್ದ್ ಕ್ಷ-ಕಿರಣೊ ಮಾತ್ರ ಸರೀರೊದ ಉಲಯಿ ಪಾಡ್ದ್ ಕ್ಯಾನ್ಸರ್ ಕೋಶೊನು ಕೆರ್ಪುನ ಕ್ರಮೊಕ್ ಎಕ್ಸ್‌ಟರ್‌ನಲ್ ರೆಡಿಯೇಷನ್ ಥೆರಫಿ ಪನ್ಪೆರ್.ಕಿನ್ಯ ವಯರ್‍ನ್ ಸರೀರೊದ ಉಲಯಿ ಪಾಡ್ದ್ ನೇರವಾದ್ ಕ್ಯಾನ್ಸರ್ ಕೋಶೊದ ಮಿತ್ತ್ ಕ್ಷ-ಕಿರಣೊದ ಪ್ರಯೋಗ ಮಲ್ತ್‌ದ್ ಕ್ಯಾನ್ಸರ್ ಕೋಶೊನು ಕೆರ್ಪುನ ಕ್ರಮೊಕ್ ಇಂಟರ್‌ನಲ್ ರೆಡಿಯೇಷನ್ ಥೆರಫಿ ಪನ್ಪೆರ್. ಕ್ಯಾನ್ಸರ್‌ದ ಸ್ಟೆಜ್ ಬೊಕ್ಕ ಕ್ಯಾನ್ಸರ್‌ದ ವಿದೊನು ಅವಲಂಬಿಸದ್ ರೆಡಿಯೇಷನ್ ಥೆರಫಿದ ಪ್ರಯೋಗ ಮಲ್ಪೊಡಾಪುಂಡು. ಕಿಮೊಥೆರಫಿ ಟ್ರಿಟ್‍ಮೆಂಟ್ ಕ್ಯಾನ್ಸರ್ ಕೋಶೊನು ಕೆರ್ಪುಂಡು ಬೊಕ್ಕ ಕ್ಯಾನ್ಸರ್ ಕೋಶೊ ವಿಭಜನೆ ಆವಂದಿ ಲೆಕ್ಕ ಮಲ್ಪುಂಡು.ಕಿಮೊಥೆರಫಿ ಟ್ರಿಟ್‍ಮೆಂಟ್ ಬಾಯಿಡೆ ಅತ್ತ್ಂಡ ಇಂಜೆಕ್ಷನ್ ಮುಖಾಂತರ ದೆತೊನೊಡಾಪುಂಡು
ಉಲ್ಲೇಕೊ
ವರ್ಗೊ:ಪೊಂಜೊಳೆನ ಆರೋಗ್ಯೊದ ಬಗೆಟ್ ಲೇಕನೊಲು
ಶ್ರೀ ಕ್ಷೇತ್ರ ಕಟೀಲು
ದಕ್ಷಿಣ ಕನ್ನಡ ದ ಪುಣ್ಯಸ್ಥಳಕ್ ಲೆಡ್ ಕಟೀಲ್ ಲಾ ಒಂಜಿ ಅದು ಉಂಡು. ಜಿಲ್ಲೆದ ಪುರ ದೇವಸ್ತಾನ ದಲಕನೆ ಕಟೀಲು ಲ ಅನ್ನದಾನ ಬೊಕ್ಕ ವಿದ್ಯಾದಾನ ದ ಕಾಣಿಕೆ ಸಲ್ಲವೊಂದು ಉಂಡು.ಈ ದೇವಸ್ತಾನ ನಂದಿನಿ ಸುದೆತ ಮದ್ಯಡ್ ಉಂಡು. ವರ್ಷಲ ಸುಮಾರು ಭಕ್ತೆರ್ ದೇವಿನ ನ ದರ್ಶನ ಮನ್ಪರೆ ಬರ್ಪೆರ್.
ಆಡಳಿತ ಮಂಡಳಿ
ಈ ದೇವಸ್ತಾನ ಕರ್ನಾಟಕ ಸರ್ಕಾರದ ಮುಜರಾಯಿ ಇಲಾಖೆದ ವ್ಯಾಪ್ತಿಡ್ ಉಂಡು. ಈ ದೇವಸ್ತಾನ ಕಲೆಕ್ ಮಸ್ತ್ ಪ್ರೋತ್ಸಾಹ ಕೊರೊಂದ್ ಉಂಡು. ಇಂದೆತ್ ಮುಕ್ಯವಾದ್ ಯಕ್ಷಗಾನ. ೬ ಯಕ್ಷಗಾನ ಮೆಳಲೂ ಸೇವೆ ದ ರುಪೋಡು ಯಕ್ಷಗಾನ ಬಯಲಾಟ ನಡಪವೊಂದ್ ಉಂಡು.
ಧಾರ್ಮಿಕ ಸೇವೆಲು
ಮೂಲು ಚಂಡಿಕಾ ಹೋಮ,ತುಲಾಭಾರ, ವೇದ ಪಾರಾಯಣ, ಹರಿಕಥೆ ಬೇತೆ ಪೂರ ಧಾರ್ಮಿಕ ಕಾರ್ಯಕ್ರಮಾಲು ಮೂಲು ನಡಪೂಂಡ್.
ಶ್ರೀ ಜನಾರ್ದನ ಮಹಾಕಾಳಿ ದೇವಸ್ಥಾನ ಅಂಬಲಪಾಡಿ
ಉಲ್ಲೇಕೊ
ವರ್ಗೊ:ತುಳುನಾಡ್
ರಾಜ್ ಕುಮಾರ್
ಭಕ್ತಿ ಪ್ರಧಾನ ಸಿನಿಮಾ
ಭಕ್ತನ ಪಾತ್ರೊಡು
ದೇವೆರ್ನ ಪಾತ್ರೋಡು
'''ಡಾ. ರಾಜ್ ಅತಿಥಿನಟ ಪಾತ್ರ ಡ್'''
ಡಾ. ರಾಜ್‌ಕುಮಾರ್ ರಸ್ತೆ
ಕರ್ನಾಟಕದ ರಾಜಧಾನಿ ಬೆಂಗಳೂರ್ ‍ಡ್ದ್, ಯಶವಂತಪುರ ಮೇಲ್ಸೇತುವೆಡ್ದ್ ಪ್ರಸನ್ನ ಚಿತ್ರಮಂದಿರದ ಮುಟ್ಟ ರಾಜಾಜಿನಗರಗ್ ಪೋಪುನ ಮುಖ್ಯರಸ್ತೆಗ್ '''ಡಾ. ರಾಜ್‌ಕುಮಾರ್ ರಸ್ತೆ''' ಅಂದ್ ಪುದರ್ ದೀತೆರ್.
ಗೂಗಲ್‌ ಡೂಡಲ್‌ ಗೌರವ
ಗೂಗಲ್‌ ಸರ್ಚ್‌‌‍ದ ಡೂಡಲ್‌ ವಿಭಾಗದಕ್‍ಲ್ ಡಾ. ರಾಜ್‌ಕುಮಾರ್‌ ನ ೮೮ನೇ ಪುಟ್ಟುಪರ್ಬದಾನಿ ( ೨೪ ಏಪ್ರಿಲ್‌ ೨೦೧೭ ) ಅರ್‍ನ ಚಿತ್ರ ಪಾಡ್‍ದ್ ಅರೆಗ್ ಗೌರವ ಸಲ್ಲಿಸ್‍ದೆರ್. ತೆನ್ಕಾಯಿದ ಬಾರತೊ ನಟರೆಗ್ ಗೂಗಲ್‌ ಗೌರವ ಸಲ್ಲಿಸವುನೆನ್ ಉಂದುವೆ ಸುರು.
ಡಿ.ಕೆ.ಚೌಟ
ದರ್ಬೆ ಕೃಷ್ಣಾನಂದ ಚೌಟ ಪುದರ್‌ದ ಡಿ.ಕೆ. ಚೌಟೆರ್ ಕೃಷಿಕೆರ್, ನಾಟಕದಾರ್. ಇಂಬೆರ್ ತುಳು ಕನ್ನಡ ಸಾಹಿತಿ.
ಕೃಷಿ ಹಿನ್ನೆಲೆಡ್ದ್ ಬತ್ತ್‍ನ ದರ್ಬೆ ಕೃಷ್ಣಾನಂದ ಚೌಟೆರೆನ ಅಪ್ಪೆ ಬಾಸೆ ತುಳು. ಭಾರತೊದ ಮಲ್ಲ ಉದ್ಯಮಿ, ಬರವುಗಾರೆ ಬುಕ್ಕೊ ನಾಟಕಗಾರೆರಾದ್ ಪರಿಚಯೊ ಆದಿಪ್ಪುನ ಚೌಟೆರ್ ಕರ್ನಾಟಕ ಚಿತ್ರಕಲಾ ಪರಿಷತ್‍ದ ಪ್ರಧಾನ ಕಾರ್ಯಂತೆರ್ ಬುಕ್ಕೊ ಗುರ್ಕಾರೆರಾದ್ ಬೇಂದ್‍ನಾರ್. ಬಂಟ ಸಮಾಜೊಗು ಸೇರ್‍ನ ಡಿ.ಕೆ.ಚೌಟೆರ್ ಇತ್ತೆ ಬೆಂಗಳೂರುಡು ನಿಲೆಯಾದುಲ್ಲೆರ್. ಇತ್ತೆಲಾ ಸಾಹಿತ್ಯ ಕೃಷಿತ ಬುಲೆಚ್ಚಿಲ್‍ನ್ ಮಾಲ್ತೊಂದಿಪ್ಪುನ ಚೌಟೆರ್ ಬೆಂಗಳೂರು ಚಿತ್ರಕಲಾ ಪರಿಷತ್ತ್‍ದ ಅಧ್ಯಕ್ಷೆರಾದಿತ್ತೆರ್. ತುಳು ಕನ್ನಡ ಬಾಸೆಡ್ ಕತೆ, ನಾಟಕೊ, ಕಾದಂಬರಿಲೆನ್ ಬರೆಯಿನಾರ್.
ಚೌಟೆರೆನ ಬೂಕುಲು
ತುಳುಟು ಮಿತ್ತಬಯಿಲ್ ಯಮುನಕ್ಕೆ ಕಾದಂಬರಿ, ಕರಿಯವಜ್ಜೆರೆನ ಕತೆಕುಲು ಕಿನ್ಯಕತೆಕ್ಲೆ ಕೋಪೆ ಬೊಕ್ಕ ಪಿಲಿಪತ್ತಿ ಗಡಸ್, ಮೂಜಿಮುಟ್ಟು ಮೂಜಿಲೋಕ, ಪತ್ತ್‍ಪೆಜ್ಜೆಲು ನಾಟಕೊಲೆನ್ ಬರೆತೆರ್. ಕನ್ನಡೊಡು ಅರ್ಧಸತ್ಯ, ಬಾಕಿಸುಳ್ಳಲ್ಲ ಕಾದಂಬರಿನ್ ಬರೆತೆರ್.
ಉಲ್ಲೇಕೊ
ವರ್ಗೊ:ವ್ಯಕ್ತಿಲು
ಶ್ರೀ ಕಾರಿಂಜೇಶ್ವರ ದೇವಸ್ಥಾನ ಕಾರಿಂಜಾ
ಬಂಟ್ವಾಳ ತಾಲೂಕು ದ ಬಿ.ಸಿ.ರೋಡ್ ರ್ದು ಸುಮಾರ್ 2.5 ಕಿ.ಮೀ. ದೂರ ಪೊಂಡ ವಗ್ಗ ಪನ್ಪುನ ಊರು ತಿಕ್ಕುಂಡು. ವಗ್ಗರ್ದ್ ೧.೫ ಕಿ.ಮೀ ಬಲತ್ತ್ ಗ್ ಪೊಂಡ ಕಾರಿಂಜ ತಿಕ್ಕುಂಡು, ಅವು ಕೊಡ್ಯಮಲೆತ ನಡುಟು ಉಪ್ಪುನ ಶಿವ ದೇವಸ್ಥಾನ.
ಇತಿಹಾಸೋ
ತುಳುನಾಡ ಭೂಕೈಲಾಸ ಪಂಡ್‍ದ್ ಪ್ರಸಿದ್ದಿ ಪಡೆಯಿನ ಪಂಚ ಪಾಂಡವೆರ್ ಭೇಟಿ ಕೊರ್ತಿನ, ಪಚ್ಚೆ ಪಜಿರುದ ಐಸಿರದ ನಡುಟು ರುದ್ರರಮನಿಯ ಏಕಶಿಲ ಕಲ್ಲ್ ಡ್ ಶಿವ ಪಾರ್ವತಿ ದೇವೆರ್ ನೆಲೆ ಅತಿನ ದೇವಾಲಯ ಶ್ರೀ ಕಾರಿಂಜೇಶ್ವರ ದೇವಾಲಯ. ಉಂದು ಪುರತಾನಡು ಕರಿಂಜೆ ಪನ್ಪಿನ ಬೇಡರ ಪೊನ್ನು ಮಗಲ್ ಮರ್ದುದ ಬೇರ್ ಒಕ್ಕುನಗ ಕತ್ತಿದ ಪೆಟ್ಟು ತತ್ತುದ್ ಶಿವಲಿಂಗಗ್ ಬೂರ್ದ್ ನೆತ್ತೆರ್ ಬತ್ತ್ ದ್ ಶಿವಲಿಂಗದ ಗೋಚರ ಅಪುಂಡು. ಅಂಚಾದ್ ಈ ಕ್ಷೇತ್ರಗು ಕಾರಿಂಜೆ ಪನ್ಪಿನ ಪುದರ್ ಬತ್ತ್ಂಡ್.
ಗದಾತೀರ್ಥೊ
ಶ್ರೀ ಕ್ಷೇತ್ರದ ರಥಬೀದಿಡ್ ಬಲಾತ್ತ ಪುಡೆಟ್ ಗದಾತೀರ್ಥ ಪನ್ಪಿನ ವಿಶಾಲ ಕೆರೆ ಉಂಡು. ಉಂದು ಬೀಮೆ ಗದೆ ಉರುದು ಮಲ್ತಿನ ಕೆರೆ ಪಂಡ್‍ದ್ ಪ್ರತೀತಿ. ಅಂಚಾದ್ ಗದಾತೀರ್ಥ ಪನ್ಪಿನ ಪುದರ್ ಬೈದ್ಂಡ್. ಈ ಕೆರೆಟ್ ಮೀದ್ ದೇವಸ್ತಾನಗ್ ಪೋವೋಡು. ಮೂಲು ಆಟಿ ಅಮವಾಸೆ ತೀರ್ಥಸ್ಥಾನ ಬಾರಿ ವಿಶೇಷ. ಕೆರೆಟ್ ಮೀದ್ ಪಂಚ ಧಾನ್ಯಲೆನ್ ದಾನ ಮಲ್ತ್ಂಡ ಪಾಪ ಪರಿಹಾರೊ ಅಪುಂಡು ಪನ್ಪುನ ನಂಬಿಕೆಲ ಉಂಡು. ಈ ಕ್ಷೇತ್ರೊದ ವಿಶೇಷ ಪಂಡ ಕೈಟ್ ಕಾರ್ ಡ್ ಕೆಡು ಅಂಡ ಈ ಕೆರೆತ ಬರಿಟ್ ಉಪ್ಪುನ ಶಿವಲಿಂಗೊಗು ಕುಡು (ಹುರುಳಿ) ಪಡ್ಂಡ ಕೆಡು ಪೋಪುಂಡು.
ಜಾನು ತೀರ್ಥೊ ಬೊಕ್ಕ ಉಂಗುಷ್ಟ ತೀರ್ಥೊ
ವರ್ಷ ಇಡೀ ನೀರ್ ಇಪ್ಪುನ ಅದ್ಭುತ ಜಾನು ತೀರ್ಥೊ ಬುಕ್ಕ ಉಂಗುಷ್ಟ ತೀರ್ಥೊ ಬೆಟ್ಟೊದ ಮಿತ್ತ್ ಪೋನಗ ತಿಕ್ಕುಂಡು. ಅವು ಬೀಮೆ ಮೊಣಕಾರ್ ಉರ್ದಿನ ಜಾಗೆ, ಜಾನು ತೀರ್ಥೊ ಪಂಡ ಉಂಗುಷ್ಟ ಉರ್ದಿನ ಜಾಗೆ, ಉಂದು ಉಂಗುಷ್ಟ ತೀರ್ಥೊ ಪಂಡ್‍ದೇ ಪ್ರಸಿದ್ದ ಅತ್ಂಡ್. ಮುಲ್ಪ ಅರ್ಜುನೆ ಬಾಣ ಬುಡುದು ಪಂಜಿ ಕೆರ್ತಿನ ಕುರುಹು ಅದ್ ಬಾಣ ಬುಡ್ತಿನ ರೇಖೆ ಉಂಡು. ಈ ದೇವಸ್ತಾನಗು ಬರ್ತುನಗ ಪ್ರಕ್ರತಿ ಸೌಂದರ್ಯ ತುಪಿನನೆ ಒಂಜಿ ಪೊರ್ಲು. ಬಾರಿ ಎತ್ತರಡು 500 ಮೊಟ್ಟುದ ಮಿತ್ತ್ ಶಿವನ ದೇವಾಲಯ ತಿಕ್ಕುಂಡು. ಮಿತ್ ಪೋದು ಎತ್ತುನಗ ಸ್ವರ್ಗದ ಬಾಕಿಲ್ ಎತ್ತಿನ ಅನುಭವ. ಪ್ರಕ್ರತಿ ಐಸಿರ ತುದು ಮನಸ ಉಲ್ಲಾಸ ಅಪುಂಡು. ಈ ಶಿವನ ದೇವಸ್ತಾನದ ಎದುರು ಕಂಚಿದು ಮಲ್ತಿನ ನಂದಿನ ಮೂರ್ತಿ ಉಂಡು. ಬಲಾತ ಬಾಗೋಡು ಪಿದಾಯಿ ಮಿರ್ದು 2 ಕಲ್ಲು ಉಂಡು, ಅವು ಪ್ರಮಾಣ ಕಲ್ಲು. ನೆಕ್ ಸೀತೆ ಪ್ರಮಾಣ ಕಲ್ಲು ಪಂಡುದು ಪುದರ್. ಪ್ರಮಾಣ ಮಲ್ಪುನಕುಲು ಒಂಜಿ ಕಲ್ಲುರ್ದು ಬುಕ್ಕೊಂಜಿ ಕಲ್ಲುಗು ಲಾಗಿಯೋಡು. ಚೂರು ತತ್ತುಂಡಲ ಪಾತಲನೆ ಗತಿ. ಶ್ರೀ ಕ್ಷೇತ್ರಡು ನಿತ್ಯ ಪೂಜೆ, ಮಹಾ ಪೂಜೆ, ವಿಶೇಷ ಪೂಜೆ ನಡಪುಂಡು, ಶಿವರಾತ್ರೆದಾನಿ ವಿಶೇಷ ತುಲಾಭಾರ ನಡಪುಂಡು. ರುದ್ರಾಭಿಷೇಕ, ರಂಗಪೂಜೆ ನಿತ್ಯ ನಡಪುಂಡು. ದೇವಸ್ತಾನದ ಪಿರವು ಮಹಾಗಣಪತಿ ದೇವೇರೆನ ಗುಡಿಲ ಉಂಡು.
ವಿಶೇಷತೆ
ಕ್ಷೇತ್ರದ ವಿಶೇಷ ಪಂಡಾ ಮಂಗೆರೇನೆ ಗುಂಪು. ಮಧ್ಯಾನ ಮಹಾಪೂಜೆದ ಪೋರ್ತು ಗದಾತೀರ್ಥಡು ಮೀದು ಮಿತ್ತ ದೇವಸ್ತನೋಗು ಬರ್ಪ. ದೇವೆರೆಗ್ ಮಹಾಪೂಜೆ ಅದು 3 ಸೇರು ಅರಿತ ನೈವೇದ್ಯ ವಾನರ ಕಲ್ಲುಗು ಬಳಸುವೆರ್ ಆಯಿನ್ ತಿನ್ಪುನ ತುಪಿನನೆ ಒಂಜಿ ಪೊರ್ಲು. ಮುಲ್ತ ಒಂಜಿ ಮಲ್ಲ ದಡ್ದೆ ಪನ್ಪಿನ ಪುದರುದ ಮಂಗೆ ಕೊಪಡು ಪೋತುಂಡುಗೆ. ಭಕ್ತದಿಲು ಪೋನಗ ಬಾರಿ ಜಾಗ್ರತೆ ಅವೋಡು ಪ್ರಸಾದ ಚೀಲ ಮಾತ ಒಯಿಪುವ.
ಕಾರಿಂಜ ದಡ್ಡೆ
ಕಾರಿಂಜಡ್ ಸುರುಕ್ಕು
ಜಾತ್ರೋತ್ಸವ
ಸುಮಾರ್ 555 ಮೊಟ್ಟುದ ಮಿತ್ತು ಇಪ್ಪುನ ಈ ಕ್ಷೇತ್ರಡು ಒಂತೆ ಮಿತ್ ಪೋನಗ ಬಲ ಪುಡೆಟ್ ನಾಗ ದೇವೇರೆನ ಗುಡಿ ಬುಕ್ಕ ಭಟ್ಟಿ ವಿನಾಯಕ ದೇವರ ಸನ್ನಿದಿ ತಿಕ್ಕುಂಡು. ಅಲ್ಪ ಕೈ ಮುಗ್ಗಿಡು ಮಿತ್ ಪೋನಗ ತಿರ್ತ ಅಂಗನಡು ಶ್ರೀ ಪಾರ್ವತೀ ದೇವೆರ್ ನೆಲೆ ಅತಿನ ದೇವಸ್ತಾನ ತಿಕ್ಕುಂಡು. ಈ ಪಾರ್ವತಿ ಸನ್ನಿಧಿಡು ನಿತ್ಯ ಪೂಜೆ ಬುಕ್ಕ ನವರಾತ್ರಿಡು ವಿಶೇಷ ಪೂಜೆ ನಡಪುಂಡು. ಶ್ರೀ ಕ್ಷೇತ್ರಡು ಶಿವರಾತ್ರೆ ದುಂಬುನಾನಿ ಕೊಡಿ (ಧ್ವಜರೋಹನ) ಏರ್ದು ಜಾತ್ರೆ ಉತ್ಸವ ನಡಪುಂಡು. ಶಿವರಾತ್ರೆ ದಾನಿ ಶಿವಜಾಗರಣೆ ನಡಪುಂಡು. ಮನದಾನಿ ತಿರ್ತ ಜಾಗರ ಅನಿ ಶಿವ ಪಾರ್ವತಿ ದೇವೆರ್ ಒಟ್ಟು ಅಪಿನ ಪೋರ್ತು. ಅವು ತುಯರೇ ಸಾವಿರ ಸಾವಿರ ಭಕ್ಥದಿಲು ಒಟ್ಟು ಸೆರ್ದು ಇಪ್ಪುವೆರ್. ಮನದಾನಿ ಅಮವಸೆದಾನಿ ಕ್ಷೇತ್ರದ ದೈವೊಲೆಗ್ ನೇಮ ಅದು ರಥ ಬೀದಿಡು ಬ್ರಹ್ಮರಥೂತ್ಸವ ನಡಪುಂಡು. ಮನದಾನಿ ಕಟ್ಟೆ ಪೂಜೆ ನಡತ್ತು ಜಳಕ ಅದು ಕೊಡಿ ಜಪುಡವುನಿ. ಶ್ರೀ ಕ್ಷೇತ್ರದ ರಕ್ಷಣೆ ಮಲ್ಪರೆ ಕೊಡಂಮಾಣಿತ್ತಾಯ ಬುಕ್ಕ ಪಿಲಿಚಾಮುಂಡಿ ದೈವೊಲು ಮುಲು ನೆಲೆ ಅತ. ಈ ದೈವೊಲೆಗ್ ಶಿವರಾತ್ರೆ ದ ಮಾನದನಿ ಬಲ್ಲೋಡಿ ಮಗಾಣೆರ್ದು 7 ಗುತ್ತು ಸೇರೊಂದು ಭಂಡಾರ ಬತ್ತುದು ಅಮವಾಸೆದಾನಿ ನೇಮ ನಡಪುಂಡು.
ಬಲ್ಬು
ಬಲ್ಬು ಉದೊಂಜಿ ವಿದ್ಯುತ್ ಸಾದನ. ಉಂದು ಬೊಲ್ಪು ಕೊರ್ಪುನ ಒಂಜಿ ಸಾದನ. ಉಂದೆನ್ ಬರಿಯೆ ಥಾಮಸ್ ಎಡಿಸನ್ ಪನ್ಪುನ ವಿಜ್ಞಾನಿ ನಾಡ್ ಪತುದೆ. ಉಂದು ಇಡೀ ಪ್ರಪಂಚೊಗು ಪ್ರಸಾರ ಆದ್ ಪೂರಾಕುಲೆನ ಇಲ್ಲಡ್ ಇತ್ತೆ ಬೊಲ್ಪು ಕೊರ್ಪುನ ಒಂಜಿ ಸಾದನ ಆದ್ ಗಲಸೊಂದು ಉಲ್ಲೆರ್.
ಬಲ್ಬುದ ಉಪಯೋಗ
ಕತ್ತಲೆದ ಪೊರ್ತುಡು ಬೊಲ್ಪುನು ಕೊರ್ಪುನವು
ಬಲ್ಬು ಮಲ್ಪುನ ವಿದಾನೊ
ಬಲ್ಬುನು ನಾಡ್‌ದ್ ಪತ್ತ್‌ನವು ಬಾರೀ ಉಪಕಾರ ಆತ್ಂಡ್. ದಾಯೆಗ್ ಪಂಡ ಈ ಕಾಲೊಡುಲಾ ಚಿಮಣೀ ಪೊತ್ತಾದ್ ಬೇಲೆ ಬೆನ್ಪುನವು ಬಾರಿ ಬಂಗ. ಸುಚ್ಚಿ ಒತ್ತ್‌ನಗ ಬೊಲ್ಪು ಕೊರ್ಪುನ ವ್ಯವಸ್ಥೆ ಆದ್ ಉಂಡು.
ಉಲ್ಲೇಕೊ
ವರ್ಗೊ:ವಿಜ್ಞಾನ
ಪಿ.ವಿ.ಸಿಂಧು
ಪುಸರ್ಲಾ ವೆಂಕಟ (ವಂಸೊದ ಪುದರ್) ಸಿಂಧು (ಪುಟ್ಟ್ ನೆ ೫ ಜುಲೈ ೧೯೯೫) (ತೆಲುಗು :సింధూ) ಅಂತರ್ ರಾಷ್ಟ್ರೀಯ ಪುರ್ಗರ್ತೆದ ಭಾರತೊದ ಬ್ಯಾಡ್ಮಿಂಟನ್ ಆಟಗಾರ್ತಿ. ಹೈದರಾಬಾದ್‍ದ ಗೋಪಿಚಂದ್ ಬ್ಯಾಡ್ಮಿಂಟನ್ ಅಕಾಡೆಮಿಡ್ ತರಬೇತಿ ದೆತೊನೊಂದುನಾರ್ ಇಂಬೆರ್, ಭಾರತೊದ ಕ್ರೀಡಾಪಟುಲೆನ್ ಪೆರ್ಮೆದ ಸ್ವಸಹಾಯ ಸಂಸ್ಥೆ ಒಲಿಂಪಿಕ್ ಗೋಲ್ಡ್ ಕ್ವೆಸ್ಟ್ಡ್ ಪಾಲ್ ಪಡೆವೊಂದೆರ್. ೧೦ ಆಗಸ್ಟ್ ೨೦೧೩ಟ್ ಇಂಬೆರ್ ಚೀನಾಡ್ ನಡತ್ತಿನ ವಿಸ್ವೊ ಬ್ಯಾಡ್ಮಿಂಟನ್ ಚಾಂಪಿಯನ್ಷಿಪ್ (ಪ್ರಕಾಶ್ ಪಡುಕೋಣೆ ೧೯೮೩ಡ್ ಕಂಚಿದ ಪದಕೊನು ಗೆಂದ್‍ದೆರ್. ಬೊಕ್ಕ ಭಾರತೊದ ಸುರೂತ ಸಿಂಗಲ್ಸ್ ಪದಕೊನು) ಸಿಂಗಲ್ಸ್‌ಡ್ ಪದಕೊ ಗೆಂದಿನ ಸುರುತ ಭಾರತೊದ ಪೊಂಜೋವು. ಸೆಪ್ಟೆಂಬರ್ ೨೧, ೨೦೧೨ ದಾನಿ ಬುಡುಗಡೆ ಮಲ್ತಿನ ಬ್ಯಾಡ್ಮಿಂಟನ್ ವರ್ಲ್ಡ್ ಫೆಡರೇಶನ್ ಶ್ರೇಯಾಂಕೊಡು ಸುರೂತ ೨೦ನೆ ಸ್ರೇನಿಡ್ ಇತ್ತೆರ್. ಬಿಡಬ್ಲ್ಯೂಎಫ್ ಜೂನಿಯರ್ ಸ್ರೇಯಾಂಕೊಡು ೩ ನೆದ ಜಾಗೊಡುಲ್ಲೆರ್.
ಗೋಂಕು
ಗೋಂಕು/ಬೀಜದ ಪರ್ಂದ್ ಪಂಡ್‍ದ್ ಲೆಪ್ಪುನವು ಒಂಜಿ ಬಗೆತ ಪರ್ಂದ್. ಉಂದೆನ್ ಕನ್ನಡೊಡು ಗೇರು ಹಣ್ಣು ಪಂಡ್‍ದ್ ಪನ್ಪೆರ್. ನೆಕ್ ಇಂಗ್ಲಿಷ್‌ಡ್ cashew fruit ಪನ್ಪೆರ್. ನೆತ್ತ ವೈಜ್ನಾನಿಕ ಪುದರ್ ಪಂದ್ ಪನ್ಪೆರ್. ನೆತ್ತ ಇರೆ ಪಚ್ಚೆ ಬಣ್ಣೊಡು ಉಪ್ಪುಂಡು ಉಂದ್ ಫೆಬ್ರವರಿ ಬೊಕ್ಕ ಮಾರ್ಚ್ ತಿಂಗೊಲುದಪಗ ಸಾಮಾನ್ಯವಾದ್ ಆಪುಂಡು. ಬೀಜದ ಮರಟ್ ಸುರುಕ್ ಪೂ ಆದ್ ಬೊಕ್ಕ ಕಾಯಿ ಆದ್ ಪರ್ಂದ್ ಆಪುಂಡು
ಗೋಕ್‍ದ ಬಗೆಕುಲು
ಗೋಕ್ ರಡ್ ಬಗೆಟ್ ಉಪ್ಪುಂಡು. ಕೆಂಪು ಬೊಕ್ಕ ಮಂಜೊಲ್ ಬಣ್ಣೊಡ್ ಉಪ್ಪುಂಡು. ಪರುಂದುನೆಕ್ ದುಂಬು ಪಚ್ಚೆ ಬಣ್ಣೊ ಇತ್ತ್ಂಡ ಪರ್ಂದೊಂದು ಬನ್ನಗ ಆಯಿತ ಬಣ್ಣೊ ಕೆಂಪು ಅತ್ತ್ಂಡ ಮಂಜಲಾವೊಂದು ಪೋಪುಂಡು.
ಗೋಕುದ ಗಂಗಸರ ಮನ್ಪುನ ಬಗೆ
ಗೋಕುನ್ ಕುರಿಯದ್ ನವಸಾಗರ ಉಪ್ಪು ಪಾರ್ದ್ ಬೆಲ್ಲ ಪಾಡೊಡು ಬೊಕ್ಕ ಅವೆನ್ ಕುರಿ ಪಾವೊಡು ಒಂತೆ ದಿನ ಆಯ್ನೆರ್ದ್ ಬೊಕ್ಕ ಚಪ್ಪೆ ನೀರ್ನ್ ಮೈತ್ದ್ ತೊಂದುರುಗ್ ಪಾರ್ದ್ ಆವಿ ದೆಪ್ಪೊಡು ತೊಂದುರುನ್ ದಿಕ್ಕೆಲ್ಗ್ ದೀದ್ ಕುರಿಪಾಯ್ನ ಗೋಕುನ್ ತೊಂದುರುಗ್ ಪಾಡ್ದ್ ಅಯ್ತ ಮಿತ್ತ್ ಅಟ್ಟಿ ದೀದ್ ಅಟ್ಟಿದ ಮಿತ್ತ್ ತೋಪ್ ದೀದ್ ತೋಪುದ ಮಿತ್ತ್ ತೊಂದುರ್ದ ಮುಚ್ಚೆಲ್ ಮರಂಕನೆ ದೀದ್ ಅಯ್ತ ನೀರ್ನ್ ಪಾರ್ದ್ ಸುತ್ತ ಕುಂಟು ಕಟ್ಟೊಡು ತೊಂದುರ್ದ ಮೂಚ್ಚೆಲ್ದ ನೀರ್ ದೆತ್ತ್ದ್ ಗುಚ್ಚೊಡು ಬೊಕ್ಕ ನೀರ್ನ್ ಬೇತ ಪಾಡೊಡು ಇಂಚೆನೆ ಐನ್ ಸಲ ಮನ್ಪೊಡು ಅವೆನ್ ಜಾವದ್ ಚಪ್ಪೆ ಆವರೆ ಬುಡ್ಪೆರ್ ಗೋಂಕುಗು ಕನ್ನಡೊಡು ಗೇರು ಹಣ್ಣು ಪನ್ಪೆರ್- ಗೋಂಕು ತಿನ್ಯರೆ, ಪಾನಕ ಮಲ್ಪರೆ, ಗಂಗಸರ ಮಲ್ಪರೆ, ಅಡ್ಡೆ ಮಲ್ಪರೆ, ಪಂಜಿಲೆಗ್ ತಿನಯರೆ ಆಪುಂಡು. ಐತ ಬೋಜೊ ಬಾರಿ ರುಚಿ, ಅವೆನ್ ಲತ್ತ್ ಡ್ ಆಜಾವೆರ್, ಪರಮಣ ಮಲ್ಪುನಗ ಪಾಡುವೆರ್, ಬುಲೆಯಿ ಬೊಕ್ಕಲಾ ನೆಯಿಟ್ ಕೈತ್ ದ್ ಪರಮಣೊಗು ಪಾಡುವೆರ್. ಬೀಜೊನು ಸಕ್ಕರೆ ಪಾಕೊಡು ಪಾಡ್ದ್ ತಿಂಡಿ, ಚಿಕ್ಕಿ ಮಲ್ಪುವೆರ್, ಬಿಸ್ಕಿಟ್ ಮಲ್ಪರೆಲಾ ಉಪಯೋಗ ಆಪುಂಡು. ಅಂಚಾದ್ ನೆಕ್ಕ್ ಬಾರಿ ಬಿಲೆ. ಗೋಂಕುದ ಬೀಜದ ಬೇರ ಇತ್ತೆ ದಿಂಜ ಉಂಡು. ನೆಕ್ಕ್ ಕಂಪೆನಿಲಾ ಉಂಡು. ಐಕ್ ಕೊರಂಟ್ ಕಂಪೆನಿ ಪನ್ಪೆರ್.
ಉಲ್ಲೇಕೊ
ವರ್ಗೊ:ತುಳುನಾಡ್ ವರ್ಗೊ:ಪ೦ರ್ದುಲು ವರ್ಗೊ:ಪರ್ಂದ್
ಪಿ.ವಿ.ಸಿಂಧು
ಬಾಲ್ಯೊ ಬುಕ್ಕೊ ಸುರುತ ತರಬೇತಿ
ಸುರುಕು ಸಿಂಧು ಸಿಕಂದರಾಬಾದ್‍ದ ಭಾರತೀಯ ರೈಲ್ವೆ ಇನ್ಸ್ಟಿಟ್ಯೂಟ್ ಆಫ್ ಸಿಗ್ನಲ್ ಎಂಜಿನಿಯರಿಂಗ್ ಬುಕ್ಕೊ ದೂರಸಂಪರ್ಕ ಸಂಸ್ಥೆದ ಬ್ಯಾಡ್ಮಿಂಟನ್ ಕೋರ್ಟ್ಗ್‌ಡ್ ಮೆಹಬೂಬ್ ಅಲಿ ಆರೆನ ಮಾರ್ಗದರ್ಶನೊಡು ಗೊಬ್ಬುದ ಕ್ರಮೊಲೆನ್ ಕಲ್ತೆರ್. ಬುಕ್ಕೊ ಪುಲ್ಲೇಲ ಗೋಪಿಚಂದ್ ಆರೆನ ಬ್ಯಾಡ್ಮಿಂಟನ್ ಅಕಾಡಮಿಗ್ ಸೇರಿಯೆರ್.
ಉಲ್ಲೇಕೊ
ವರ್ಗೊ:ಗೊಬ್ಬುದಕುಲು
ಕಾಜೊಲ್ ದೇವ್ಗನ್ (ನಟಿ)
ಕಾಜೊಲ್ ದೇವಗನ್ ಒರ್ತಿ ಭಾರತೀಯ ನಟಿ (ಪುಟ್ಟು:೧೯೭೫ ಆಗಷ್ಟ್ ೫). ಮೇರ್ ಭಾರತೀಯ ಹಿಂದಿ ಭಾಷೆದ ಸಿನೆಮಾ ತಾರೆ, ಹಿಂದಿ ಚಲನಚಿತ್ರೊಲೆಡ್ ಆರ್ ಅಭಿನಯ ಮಲ್ಪುವೆರ್. (೨೦೦೧)ಕಾಜೊಲ್ ಅರೆನ ಸುರುತ ಸಿನೆಮಾ ಬೇಖುದಿ ೧೯೯೨ ನೇ ಇಸವಿಡ್ ಬುಡ್ಕಡೆ ಆಂಡ್. ಕಾಸ್ ಮಲ್ತ್‌ದ್ ಯಶಸ್ವಿ ಆಯಿನ ಸುರುತ ಸಿನಿಮಾ ಬಾಜಿಗರ್ (೧೯೯೩). ಶಾರುಖ್ ಖಾನ್ ನೊಟ್ಟುಗು ನಟಿಸಯಿನ ಕೀರ್ತಿ ಅರೆಗ್ ಉಂಡು. ಅಂಚನೆ ಅವ್ವೇ ನಾಯಕ ನಟನೊಟ್ಟುಗು ಬಾಲಿಯುಡ್‌ದ ಬಅಅರಿ ಮಲ್ಲ ಹಿಟ್ ದಿಲ್ ವಾಲೆ ದುಲ್ಹನಿಯಾ ಲೆ ಜಾಯೆಂಗ್ (೧೯೯೫),ಕುಚ್ ಕುಚ್ ಹೋತಾ ಹೈ (೧೯೯೮)ಮತ್ತು ಕಭಿ ಖುಶಿ ಕಭಿ ಗಮ್ (೨೦೦೧)ಇಂಚಿತ್ತಿನವು.
ಪುಟ್ಟು
ಕಾಜೊಲ್‌ ಮೇರ್ ೫ ಆಗಸ್ಟ್ ೧೯೭೪ ತಾರೀಕ್ಗ್ ಬಾಂಬೆಡ್ ಪುಟ್ಟಿಯೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು
ಛಿನ್ನಮಸ್ತ
ಛಿನ್ನಮಸ್ತ (ಸಂಸ್ಕೃತ: छिन्नमस्ता,ತನ್ನ ತರೆನ್ ತಾನೇ ಕಡ್ತೊಂದಿನ ದೇವಿ)ಒಂಜಿ ಹಿಂದೂ ದೇವತೆ, ಈ ದೇವಿನ್ ಪ್ರಚಂಡ ಚಂಡಿಕಾ ಬೊಕ್ಕ ಜೋಗನಿ ಮಾ(ಭಾರತೊದ ಪಶ್ಚಿಮ ರಾಜ್ಯೊಲೆಡ್) ಪಂದ್ಲಾ ಲೆಪ್ಪುವೆರ್. ಈ ದೇವಿ ಮಹಾವಿದ್ಯೆಲೆಡ್ ಒರ್ತಿ. ಶಿರಚ್ಛೇದಿತ (ತನ್ನ ತರೆನ್ ಸ್ವಯಂ ಕಡ್ತೊಂದಿನ), ನ್ಯಾಯೋಚಿತ ದೇವತೆ ಮಲ್ಲ ಕಮಲದ ಪುರ್ಪೊದುಲಯಿ ಉಂತುದೆರ್. ಒಂಜಿ ಕೈಟ್ ಕತ್ತಿ ನನೊಂಜೈಟ್ ಕತ್ತೆರ್ದಿನ ಮಂಡೆ. ತರೆರ್ದ್ ನೆತ್ತೆರ್ ಜಪ್ಪುನ ದೃಶ್ಯೊ ಅಂಚನೆ ರಡ್ಡ್ ಪೊಂಜೊವುಲು ಒಂಜಿ ಕಪ್ಪು ಒಂಜಿ ಬೊಲುದು ಮೈತ್ತ ಬಣ್ಣೊದಕುಲು ಉಂತುದುನ ದೃಶ್ಯೊ. ದೇವಿ ಕತ್ತಿ ಬೊಕ್ಕೊಂಜಿ ಬಾಜನೊನ್ ಪತೊಂದೆರ್. ಕಂಟೆಲ್ ಡ್ ತರೆಬುರುಡೆದ - ಮಾಲೆ, ಉಚ್ಚು, ತರೆಬುರುಡೆದ ಮಾಲೆನ್ ಪಾಡೊಂದಿನ ದೃಶ್ಯೊನ್ ದೇವಿನ ಪಟೊಟ್ಟು ತುವೊಲಿ. ಛಿನ್ನಮಸ್ತ ವೈರುದ್ಯೊದ ದೇವತೆ. ಈ ದೇವಿಡ ದೇವಿಡುಪ್ಪುನ ರಡ್ಡ್ ಅಂಸೊಲಾ ಉಂಡು : ಒಂಜಿ ಜೀವೊ ಕೊರ್ಪಿನವು ನನೊಂಜಿ ಜೀವೊ ದೆಪ್ಪುನವು. ಹಿಂದೂ ದರ್ಮೊಡ್ ಸಂಪ್ರದಾಯೊದ ಪ್ರಕಾರೊಡ್ ಶಕ್ತಿ ದರ್ಮೊದ ಕಲಿಕುಲ ವರ್ಗೊದಕುಲು ಛಿನ್ನಮಸ್ತ ದೇವಿನ ಆರಾದನೆ ಮಲ್ಪುವೆರ್. ಛಿನ್ನಮಸ್ತ ದೇವಿ ಮಹಾವಿದ್ಯೆಲೆಡ್ ಒರ್ತಿ ಆದಿತ್ತ್ಂಡಲಾ, ಮೆರೆಗ್ ಮೀಸಲಾಯಿನ ದೇವಾಲಯೊಲು ಮಸ್ತ್ ಕಮ್ಮಿ (ಎಚ್ಚಾದ್ ನೇಪಾಳ ಬೊಕ್ಕ ಪೂರ್ವ ಬಾರತೊಡ್ ತುವರೆ ತಿಕ್ಕುಂಡು) ಅಂಚನೆ ದೇವಿನ ಸಾರ್ವಜನಿಕ ಪೂಜೆ ಅಪರೂಪೊಗ್ ತುವರೆ ತಿಕ್ಕುಂಡು. ಶಿವ ಪುರಾಣ, ಸ್ಕಂದ ಪುರಾಣ, ದೇವಿ ಭಾಗವತ ಪುರಾಣ ಬೊಕ್ಕ ತಾಂತ್ರಿಕ ಗ್ರಂತೊಲ್ ಅತ್ತಂದೆ ಸುಮಾರ್ ಹಿಂದೂ ದರ್ಮಗ್ರಂತೊಲೆಡ್ ಛಿನ್ನಮಸ್ತ ದೇವಿನ ಬಗ್ಗೆ ಉಲ್ಲೇಕುಲು ಉಲ್ಲ.
ಪುದರ್ದ ಅರ್ತೊ
ಛಿನ್ನಮಸ್ತ ಪುದರ್ ಡ್ ಛಿನ್ನ ಪಂಡ್ಂಡ ಕತ್ತೆರ್ದಿನ ಮಸ್ತ ಪಂಡ್ಂಡ ಮಂಡೆ. ಅಂಚಾದ್ ಛಿನ್ನಮಸ್ತ ಪಂಡ್ಂಡ ಕತ್ತೆರ್ದಿನ ಮಂಡೆ ಪಂಡ್‍ದ್ ಅರ್ತ.
ಚಿಂತಪೂರ್ಣಿ ಶಕ್ತಿಪೀಟ
ಶಿವ ದೇವೆರ್ ಪೊತ್ತುದ್ ಬಸ್ಮ ಆಯಿನ ಸತಿನ ಸರೀರೊನ್ ಪತೊಂದ್ ತಾಂಡವ ನೃತ್ಯ ಮಲ್ತೊಂದಿಪ್ಪುನಗ ಶಿವನ್ ಸಮದಾನ ಮಲ್ಪರೆ ಶಿವ ದೇವೆರೆನ ಎದುರಿತ್ತಿನ ಸತಿನ ಸರೀರೊನ್ ಅರೆನ ಕಣ್ಣೆದುರುರ್ದ್ ಮಾಯ ಮಲ್ಪೊಡಾಯಿನ ಪರಿಸ್ತಿತಿಡ್ ವಿಷ್ಣು ದೇವೆರ್ ತನ್ನ ಸುದರ್ಶನ ಚಕ್ರೊಡ್ ಸತಿನ ಸರೀರೊನು ಕತ್ತೆರುವೆರ್. ಇಂಚ ಸತಿನ ಸರೀರೊ ಸುಮಾರ್ ಬಾಗೊಲಾದ್ ಬೂಮಿಗ್ ಬೂರುಂಡು. ಇಂಚ ದೇವಿನ ಸರೀರೊದ ಬಾಗೊಲು ಬೂಮಿಡ್ ಬೇತೆ ಬೇತೆ ಜಾಗೊಲೆಡ್ ಬೂರ್ದು ಶಕ್ತಿಪೀಟೊಲು ಆಪ. ಆ ಶಕ್ತಿಪೀಟೊಲೆಡ್ ಚಿಂತಪೂರ್ಣಿ ಶಕ್ತಿಪೀಟೊಲಾ ಒಂಜಿ. ಇಂಚ ದೇವಿನ ಕಾರ್‍ದ ಬಾಗೊ ಬೂರಿನ ಜಾಗೆನ್ ಚಿಂತಪೂರ್ಣಿ ಶಕ್ತಿಪೀಟ ಆಪುಂಡು. ಆ ಶಕ್ತಿಪೀಟೊಡ್ ಛಿನ್ನಮಸ್ತ/ಛಿನ್ನಮಸ್ತ ದೇವಿನ ಆರಾದನೆ ಮಲ್ಪುವೆರ್.
ದೇವಿನ ಕತೆ
ಮಾರ್ಖಂಡೇಯ ಪುರಾಣೊದ ಪ್ರಕಾರೊ, ದೇವಿನ ರಡ್ಡ್ ಸೇವಕಿನಕುಲು(ಅತ್ತ್ಂಡ ಯೋಗಿನಿ ಪಂದ್ಲಾ ಪನೊಲಿ) ಜಯಾ ಬೊಕ್ಕ ವಿಜಯಾ ಸುಮಾರ್ ಯುದ್ದೊಲೆಡ್ ರಕ್ಕಸೆರೆನ್ ಕೆರ್ದ್ ಅಕ್ಲೆನ ನೆತ್ತೆರ್ ನ್ ಪರ್ಪೆರ್. ಈತಾಂಡಲ ಅಕ್ಲೆಗ್ ನೆತ್ತೆರ್ ದ ಬಡವು ಉತುಂಜಿ. ಅಕ್ಲ್ ನನಲಾ ನೆತ್ತೆರ್ ಬೋಡು ಪಂಡ್‍ದ್ ದೇವಿಡ ಕೇನೊನ್ವೆರ್. ರೌದ್ರಾವತಾರೊಡ್ಲಾ ದೇವಿ ಕರುಣೆನ್ ತೋಜಾದ್ ತನ್ನ ರುಂಡೊನೇ ಕತ್ತೆರ್ದ್ ಕಂಟೆಲ್‍ಡುಪ್ಪುನ ಮೂಜಿ ನರೊರ್ದ್ಲಾ ನೆತ್ತೆರ್ ಪಿದಯಿ ರಟ್ಟು ಲೆಕ ಮಲ್ಪುವೆರ್. ಸ್ವತಃ ತನ್ನ ರುಂಡೊನ್ ಕತ್ತೆರ್ದ್ ಒಂಜಿ ನರೊನ್ ಪತೊಂದ್ ರಟ್ಟುನ ನೆತ್ತೆರ್ ನ್ ತಾನೇ ಪರೊಂದ್, ಒರಿದಿನ ರಡ್ಡ್ ನರೊರ್ದ್ ಜಯಾ ಬೊಕ್ಕ ವಿಜಯಾ ಸೇವಕಿನಕುಲು ನೆತ್ತೆರ್ ನ್ ಪರ್ಪೆರ್. ಈ ಒಂಜಿ ವಿಸೇಸವಾಯಿನ ದೇವಿನ್ ಛಿನಮಸ್ತಿಕಾ ಪಂಡ್‍ದ್ ಲೆಪ್ಪುವೆರ್.
ಉಲ್ಲೇಕೊಲು
ವರ್ಗೊ:ಪಾರ್ವತಿ ದೇವಿ ಅವತಾರೊಲು ವರ್ಗೊ:ದೇವೆರ್
ತರೆಬೇನೆ
ತರೆಬೇನೆ
ಜನಕುಲೆಗ್ ಸಾಮಾನ್ಯವಾದ್ ಬರ್ಪುನ ರೋಗ ಪಂಡ ಅವು ತರೇಬೇನೆ. ಮಸ್ತ್ ಜನಕ್ ತರೇಬೇನೆನ್ ತಡೆಯೊನುನ ಶಕ್ತಿ ಇಪ್ಪುಜ್ಜಿ. ತರೇಬೇನೆ ವಿಶೇಷವಾಯಿನ ಕಾರಣೆ ಇಜ್ಜಿಂಡಲ ಅವು ಬರ್ಪುಂಡು ಕೆಲವೆರೆಗ್ ವಿಶೇಷ ದೈಹಿಕ ತೊ೦ದರೆಡ್‍ ಈ ರೋಗ ಬರ್ಪುಂಡು.
ಲಕ್ಷಣ
ಎಂದು ರೋಗ ಶೇತ,ತೆಮ್ಮ,ಮೂಂಕುದಟ್ಟೆ,ಕಣ್ಣ್ ಬಚ್ಚಿಲೆಕ ಅಪುಮಂಡು, ಬಟ್ಟೆ ಅಯಿನ ಕೂಲಿ ,ಇಜಿಂಡ ಕೆಬಿ ಉರಿಪುನೆದ್ ಈ ರೋಗ ಬಪುಂಡು.ಜೋರುದ ಸೌಂಡುಗ ಮಸ್ತ್ ಮಧ‍್ಯಪಾನ ಪಂರ್ಡಲಾ ತರೇಬೇನೆ ಬರ್ಪುಂಡು.ನಿದ್ರೆ ಕಡಿಮೆ ಆಂಡಲ ಬೊಕ್ಕ ಕೆಲಸ ಮಲ್ತ್‌ದ್ ಬಚ್ಚಿದ್ ಇತ್ತ್ಂಡಲ ತರೇಬೇನೆ ಬರ್ಪುಂಡು.
ಮರ್ದ್
ತರೆಬೇನೆ ಬನ್ನಾಗ ಆಸ್ಪಿರೆನ್ನನ ಕೊರೋಡು,ಪ್ಯಾರಸಿಟಮಾಲ್ ದೆತೊಂದು ವಿಶ್ರಾಂತ(ಜೆಪ್ಪುಲೆ)ಮಲ್ಪಲೆ, ಐದ್೯ ತರೆಬೇನೆ ಕಮ್ಮಿಆಪುಂಡು ಅಕ್ಲೆನ್ ಕಷ್ಪದ ಸಂಧಭ೯ ಬನ್ನಗ ದೂರ ಮಲ‍್ಪೊಡು ತರೇಬೇನೆ ಬನ್ನಗ ಜ್ವರ,ಕಾಕುನೆ,ದಿಟ್ಟಿ,ದೋಷ ಇತ್ತ್ಂಡ ವೈದ‍್ಯ ಪರೀಕ್ಷೆಗ ಲೆತೊಂದು ಪೋಮೊಡು.
ಉಲ್ಲೇಕೊ
ವರ್ಗೊ:ರೋಗೊಲು ವರ್ಗೊ:ಬೇನೆಲು
ಇಲ್ಲ್
ತುಳುಟು ಇಲ್ಲ್ ಪನ್ಪುನೆನ್ ಕನ್ನಡೊಡು ಮನೆ ಪನ್ಪೆರ್. ಇಂಗ್ಲಿಷ್ಡ್‍ (ಹೌಸ್‍ ಹೋಮ್‍) House ಪನ್ಪೆರ್. ನರಮಾನಿ ರಕ್ಷಣೆ ಪಡೆಪುನ ಜಾಗೆಗ್‍ ಇಲ್ಲ್ ಪಂಡ್ದ್ ಪನ್ಪೆರ್.
ಇತಿಹಾಸ
ಪಿರಾಕ್‍ದ ಕಾಲೊಡು ನರಮಾನಿಲು ದೊಂಬು ಬರ್ಸೊನು ತಡೆಪರೆ ಮಾಟೆಲೆಡ್‍/ಗುಹೆಲೆಡ್ ವಾಸ ಮಲ್ತೊಂದಿತ್ತೆರ್‍ಡ ಬೊಕ್ಕ ಮರತ್ತ ಕಂಬ ಪಾಡ್ದ್ ಮಾಡ್‍ಗ್‍ ಒಲಿ, ಮಲ್ಲ ಮಲ್ಲ ಇರೆಕ್ಕುಲೆನ್‍ ಪಾಡ್ದ್‍ ಎಲ್ಯೆಲ್ಯ ಗುಡ್ಚಿಲ್‍ ಮಲ್ತ‍್‌ದ್‍ ವಾಸ ಮಲ್ತೊಂದಿತ್ತೆರ್. ಐಡ್ದ್‍ ಬೊಕ್ಕ ಮಣ್ಣ್‌ಡ್‍ ಗೋಡೆ ಕಟ್ಟ್‌ದ್‍ ಮಾಡ್‍ಗ್‍ ಬೆದ್‍ರ್ ಇಜ್ಜಾಂಡ ಕಂಗ್‍ ಪಾಡ್ದ್‍ ಮುಲಿ ಇಜ್ಜಾಂಡ ಬೈ ಬೇತ್‍ದ್‍ ಇಲ್ಲ್ ನಿರ್ಮಾಣ ಮಲ್ತೆರ್. ಪಾಯೊಲೆಡ್‍ ಮುರ ಕಲ್ಲ್ ಕಡ್ಪರೆ ಸುರು ಮಲ್ತಿಬೊಕ್ಕ ಕೆಂಪು ಕಲ್ಲ್‌ಡ್ ಇಲ್ಲದ ಗೋಡೆ ಕಟ್ಟ್‌ದ್‍ ತಾರೆ, ತಾರಿ, ಬೆದುರು, ಮರತ್ತ ಪಕ್ಕಾಸ್‍ ರೀಪು ಪಾಡ್ದ್‍ ಓಡು ಪಾಡ್ಯರೆ ಸುರು ಮಲ್ತೆರ್. ತುಳುನಾಡ್‍ಡ್‍ ಆರ್ದ ಪೈಪುದಂಚಿನ ತಿಪ್ಪಿ ಓಡುನು ಮಣ್ಣ್‌ಡ್‍ ಮಲ್ತ್‍ದ್ ಬೆಯ್ಪಾದ್‍ ತಯಾರ್ ಮಲ್ತೊಂದಿತ್ತೆರ್. ೧೮೬೫ ಬೊಕ್ಕ ಬಾಸೆಲ್‍ ಮಿಶನ್‍ದಕುಲು ತಯಾರ್ ಮಲ್ತಿ ಓಡುಲೆನ್‍ ಪಾಡ್ಯರೆ ಸುರು ಮಲ್ತೆರ್. ಪ್ರತಿಯೊರಿ ನರಮಾನಿಗ್ಲಾ ಬೊಡಾಪಿನಿ ರಕ್ಷಣೆ ಕೊರ್ಪಿನ ಒಂಜಿ ವ್ಯವಸ್ಥೆ ಇಲ್ಲ್. ನರಮಾನಿಲೆನ ಆರ್ಥಿಕ ಪರಿಸ್ಥಿತಿಗ್ ಅನುಕೂಲ ಆಯಿನ ಇಲ್ಲ್ ಕಟ್ಟುವೆರು. ಈ ಇಲ್ಲಡ್ ಗುಡಿಸಲ್ದ ಇಲ್ಲ್, ಒಡಿಲ್ದ ಇಲ್ಲ್, ಅರ್. ಸಿ. ಸಿದ ಇಲ್ಲ್, ಬೆದ್‍ರ್‍ದ ಇಲ್ಲ್ ಪನ್ದ್ ಮಸ್ತಗ ಇದೊ ಉಂಡು. ಕಾಡ್‍ಡ್ ಉಪ್ಪುನ ಜನಕುಲ್ ಮರತ ಇಲ್ಲದ್ ಜೀವನ ಮಲ್ಪುವೆರ್. ಕಾಶ್ಮೀರದ ಕೆಲವು ಜನಕುಲ್ ಬೋಟ್ದ ಇಲ್ಲಡ್ ಜೀವನ ಮಲ್ಪುವೆರ್. ಮಾತೆರೆಗ್ಲ ವಿಶ್ರಾಂತಿ ದೆತೊನರೆ ದಿಂಜ ಆಗತ್ಯೊ ಇಲ್ಲ್. ಬರ್ಸಡ್, ಚಳಿಟ್, ದೊಂಬುಡ್ ರಕ್ಷಣೆ ಕೊರ್ಪಿನ ಈ ಇಲ್ಲ್ ದೇವಸ್ಥಾನಗು ಸಮ. ಇಲ್ಲ್‌ನು ಸುಚಿ ಮಲ್ತ್ತ್ ದೀವೊನೊಡು.
ಶ್ರೀ ರಾಮಕೃಷ್ಣ ಕಾಲೇಜು
ಶ್ರೀ ರಾಮಕೃಷ್ಣ ಕಾಲೇಜ್‍ ಕುಡ್ಲದ ಬಂಟ್ಸ್ ಹಾಸ್ಟೆಲ್‍ದ ಪರಿಸರೊಡು ಉಪ್ಪುನ ಕಾಲೇಜ್. ಬಂಟರ ಯಾನೆ ನಾಡವರ ಮಾತೃ ಸಂಘದ ಪುದರ್‌ಡ್ ಪುಟ್ಟಿನ ಸಂಸ್ಥೆ. ಈ ಕಾಲೇಜ್ ೨೦೦೫ಡ್ ಉದಿಪನ ಅಂಡ್. ಈ ಕಾಲೇಜ್ ಸುಮಾರ್ ೫೫೦ ಜನ ಕಲ್ತೊಂದ್ ಉಲ್ಲೆರ್. ಈ ಕಾಲೇಜ್‍ಡ್ ವಾಣಿಜ್ಯ ಬೊಕ್ಕ ಗಣಕ ವಿಭಾಗೊಲು ಉಪ್ಪುನಂಚಿನ ಒಂಜಿ ಕಾಲೇಜ್. ಬೊಕ್ಕ ಈ ಕಾಲೇಜ್‍ಡ್ ಕಲ್ಪುನೆಕ್ ಮಾತ್ರ ಅವಕಾಶ ಅತ್ತಂದೆ ಗೊಬ್ಬುನೆಕ್ ಕಲೆಗ್ ಮಸ್ತ್ ಪ್ರೋತ್ಸಾಹ ಮಂತೊಂದ್ ಉಲ್ಲೆರ್. ಈ ಕಾಲೇಜ್‍ಗ್ ಮಸ್ತ್ ಇನಾಮುಲು ಪೂರ ಬೈದ್ಂಡ್. ರಾಮಕೃಷ್ಣ ಕಾಲೇಜ್ ರಾಷ್ರಿಯ ಸೇವಾ ಯೋಜನೆಗ್ ಮಸ್ತ್ ಪುದರ್ ಪೊತುಂಡ್. ಅಂಚೆನೆ ೨೦೧೩-೨೦೧೪ ರಾಜ್ಯ ಪ್ರಶಸ್ತಿ ಪಡೆಯಿನ ಕಾಲೇಜ್. ರಾಷ್ಟ್ರ ರಾಜ್ಯ ಮಟ್ಟಗ್ ಪೊತಿನ ಕ್ರೀಡಾಪಟು ನಕುಲೂ ಮೂಲು ಕಲ್ತೊಂದ್ ಉಲ್ಲೆರ್.ಈ ಕಾಲೇಜ್ ಕುಡ್ಲದ ಪುದರ್ ಪೋಯಿನ ಕಾಲೇಜ್‍ಲೆಡ್ ಒಂಜಿ ಅದು ಉಂಡು. ಡಾ.ನವೀನ್ ಶೆಟ್ಟಿ ಕೆ.,ಶ್ರೀಕರ್, ಪ್ರತಿಮಾ ಅಂಚನೆ ಇತ್ತೆ ಪ್ರೊ.ಬಾಲಕೃಷ್ಣ ಶೆಟ್ರ್ ಇತ್ತೆ ಪ್ರಿನ್ಸಿಪಾಲ್ ಅದ್ ಕಾಲೇಜ್‍ಡ್ ಸೇವೆ ಮಲ್ತೊಂದು ಉಲ್ಲೆರ್.
ರಾಷ್ಟ್ರೀಯ ಸೇವಾ ಯೋಜನೆ
ಶ್ರೀ ರಾಮಕೃಷ್ಣ ಕಾಲೇಜ್‍ದ ೨೦೦೬ಡ್ ರಾಷ್ಟ್ರೀಯ ಸೇವಾ ಯೋಜನೆ ಸುರು ಅಂಡ್. ಸುರುಕು ೪೦ ಜೊಕುಲೆಡ್ದ್ ಸುರು ಅಯಿನ ಇತ್ತೆ ಸುಮಾರು ೨೭೦ ಜನ ಉಲ್ಲೆರ್. ಇಂದೆತ ಯೋಜನಾ ಅಧಿಕಾರಿಳಾದ್ ಮಸ್ತ್ ಜನ ಬೆಂತೆರ್. ರಾಮಕೃಷ್ಣ ಕಾಲೇಜ್ಗ್ ಕರ್ನಾಟಕ ರಾಜ್ಯ ರಾಷ್ಟ್ರೀಯ ಸೇವಾ ಯೋಜನೆ ಪ್ರಶಸ್ತಿ ಬೊಕ್ಕ ಮಂಗಳೂರು ವಿಶ್ವವಿದ್ಯಾಲಯ ರಾಷ್ಟ್ರೀಯ ಸೇವಾ ಯೋಜನೆ ಪ್ರಶಸ್ತಿ ಕೊರ್ದು ಗೌರವಿಸದೆರ್.
ಇತಿಹಾಸೊ
ಶ್ರೀ ರಾಮಕೃಷ್ಣ ಕಾಲೇಜ್ ಬಂಟರ ಯಾನೆ ನಾಡವರ ಮಾತೃ ಸಂಘ ದ ಪುದರ್ ದ ಡ್ ಪುಟ್ಟಿನ ಕಾಲೇಜ್. ಈ ವಿದ್ಯಾ ಸಂಸ್ಥೆ ದ ಪ್ರಯಾಣ ಓಲು ಸುರು ಆಂಡ್ ಪಾಂಡಾ ಪಿಸಿಎಂಬಿ ಪಿಸಿಎಮ್‌ಸಿ ಪಿಸಿಎಮ್‌ಎಸ್ ಬಿಎಎಸ್‌ಇ ಬಿಎಸಿಇ ಈ ಕಾಲೇಜ್ ನ್ ಬಂಟರ ಯಾನೆ ನಾಡವರ ಮಾತೃ ಸಂಘ ದಕುಲ್ ನಡಪವೊಂದ್ ಉಲ್ಲೆರ್
ವಿಭಾಗೊ
ಶ್ರೀ ರಾಮಕೃಷ್ಣ ಕಾಲೇಜ್ ೩ ವರ್ಷದ ಪದವಿ ಶಿಕ್ಷಣ ಕೊರ್ಪುಂಡು. BBM, BCOM ಬೊಕ್ಕ BCA ವಿಭಾಗ ದ ಶಿಕ್ಷಣನ್ ಕಲ್ಪುನ ವ್ಯವಸ್ತೆ ಮುಲು ಉಂಡು..
ಸುರು ಅಂಡ್ ಇತ್ತೇ ಸದರನ ೫೫೦ ಜನ ವಿದ್ಯಾಅಭ್ಯಾಸ ಮೂಲು ಮಂತೊಂದ್ ಉಲ್ಲೆರ್ …
ಉಲ್ಲೇಕೊ
ವರ್ಗೊ:ವಿದ್ಯಾಸಂಸ್ಥೆಲು
ವಸಂತ ಶೆಟ್ಟಿ ಬೆಳ್ಳಾರೆ
ಪುಟ್ಟು
ದಕ್ಷಿಣ ಕನ್ನಡ ಜಿಲ್ಲೆದ ಸುಳ್ಯ ತಾಲೂಕು ಶ್ರೀ ಡಿ. ಜತ್ತಪ್ಪ ಶೆಟ್ಟಿರೆನ ಮಗೆ ವಸಂತ ಶೆಟ್ಟಿ ಬೆಳ್ಳಾರೆ 1962 ಅರ್ಕ ಕಳಂಜತ ತಂಟೆಪ್ಪಾಡಿಟ್ ಪುಟ್ಟುತೆರ್. 1982 ರಿಂದ ದೆಹಲಿಡ್ ನೆಲೆ ಆತೆರ್. ಅರ್ ಕನ್ನಡ ಬುಕ್ಕ ತುಳು ಭಾಷಾ ಸಂಘಟಕೆ, ಸಾಹಿತಿ ಅಂಚನೆ ಪ್ರಕಾಶಕೆ ಅದ್ ಪುದಾರ್ ಪಡೆತ್ತೆರ್. ರಾಷ್ಟ್ರ ರಾಜಧಾನಿಯಾಯಿನ ದೆಹಲಿಡ್ ನಿರಂತರ ಕನ್ನಡ ಚಟುವಟಿಕೆನ್ ನಡತೊಂತು, ಕನ್ನಡೊತ ಉಳಿವು ಬುಕ್ಕ ಬೆಳವಣಿಗೆಗೆ ಅಪೂರ್ವವಾಯಿನ ಕೊಡುಗೆ ಕೊರ್ತೆರ್.
ಉದ್ಯೋಗ
ಸೆಂಚುರಿಕ್ರೇನ್‍ ಇಂಜಿನಿಯರ್ಸ್ ಪ್ರೈವೇಟ್ ಲಿ. ಫರಿದಾಬಾದ್‍ ಅಲ್ಪ ವೈಸ್‍ಪ್ರೆಸಿಡೆಂಟ್ ಆದ್ ಕರಿನ 16 ವರ್ಸೊದಿಂಚಿ ಬೇಲೆ ಮಲ್ತೊಂದು ಇತ್ತ್‌ನ ವಸಂತ ಶೆಟ್ಟಿ ಬೆಳ್ಳಾರೆ ಅರ್ ದುಂಬು ರೇವಾ ಇಂಡಸ್ಟ್ರೀಸ್ ಲಿ. ಫರಿದಾಬಾದ್‍ಡ್ ಬೇತೆ ಬೇತೆ ಹುದ್ದೆಡ್ 17 ವರ್ಸೊ ಬೇಲೆ ಮಲ್ತ್‌ನ ಅನುಭವ ಉಂಡು.
ಉಲ್ಲೇಕೊ
ವರ್ಗೊ:ಲೇಖಕೆರ್
ಇಲ್ಲ್ ದಿಂಜಾವುನು
ತುಳುನಾಡುಡ್ ಇಲ್ಲ್ ದಿಂಜಾವುನ ಕ್ರಮ ಬೆನ್ನಿ-ಬೇಸಾಯ ಇತ್ತಿನ ಪ್ರತಿಯೊಂಜಿ ಇಲ್ಲಡ್ ಮಂತೊಂದು ಬಯಿದಿನ ಕ್ರಮ. ಈ ಬುಲೆನ್ ನಮ್ಮ ಹಿರಿಯಕುಲು ಮುಜಿ ವರ್ಗ ಮಂದೆರ್. ಅವು ಪಂಡ
ಎನೆಲ್
ಸುರುತ್ತಾ ಬುಲೆನೇ ಈ ಎನೆಲ್ ಬುಲೆ. ಈ ಬುಲೆನ್ ದೇವೆರ್ಂದೇ ಹಿರಿಯಕುಲು ನಂಬೋಂದು ಬಯಿದೆರ್. ಈ ಸುರುತ ಎನೆಲ್ದ ಬುಲೆಟ್ ಇಲ್ಲ್ ಜಿಂಜಾವುನ ಕ್ರಮನ್ ದಕ್ಷಿಣ ಕನ್ನಡದಂಚಿ ಮಾತ ಜನಕುಲು ಮನ್ಪುವೆರ್.ಈ ಇಲ್ಲ್ ದಿಂಜಾವುನ ಕ್ರಮ ಎಂಚ ಪಂಡ?
ಸುಗ್ಗಿ
ಬುಳೆನ್ ಇಲ್ಲಗ್ ದೆತೊಂದು ಬತ್ತ್‌ದ್ ಇಲ್ಲ್ನ್ ದಿಂಜಾವೆರ್. ಕೊನತ್ತ್‌ನ ಕುರಲನ್ ತುಳಸಿ ಕಟ್ಟೆದ ಕೈತಲ್ ದೀಪೆರ್.
ಕಿರಮೊ
ಬೇತೆ ಬೇತೆ ಪ್ರದೇಶೊಡ್ ಒಂತೆ ವತ್ಯಾಸೊಲು ಉಂಡು. ಕುಡ್ಲ, ಬಂಟ್ವಾಳ, ಮೂಡಬಿದರೆ, ಮಂಗಳೂರು, ತುಳುನಾಡ್.
ಉಲ್ಲೇಕೊ
ವರ್ಗೊ:ಆಚರಣೆ
ಗೋಧಿ
ಆಹಾರ ಧಾನ್ಯೊಡ್ ಒಂಜಿ ಧಾನ್ಯ ಗೋಧಿ. ಕನ್ನಡೊಡ್ ಗೋಧಿ ಪನ್ಪೆರ್. ಇಂಗ್ಲಿಷ್‌ಡು Wheat ಪನ್ಪೆರ್. ಉಂದು ತೂವರೆಗ್ ಕೆಸರಿ ಕಂದು ಬಣ್ಣ ಉಪ್ಪುಂಡು. ನೆತ್ತ ವೈಜ್ಞಾನಿಕ ಪುದರ್ Triticum spp. ಪಂಜಾಬ್ ರಾಜ್ಯೊಡು ಗೋಧಿನು ಜಾಸ್ತಿ ಬುಳೆಪೆರ್. ಅತ್ತಾಂದೆ ಗೋಧಿನ್ ಬಿಸ್ಕಿಟ್ ತಯಾರ್ ಮಲ್ಪರೆ, ಬೊಕ್ಕ ಕೋರಿಗ್, ಪೆತ್ತಗು ಆಹಾರ ತಯಾರ್ ಮಲ್ಪೆರೆ ಉಪಯೋಗಿಸುವೆರು. ಗೋಧಿ ತಿಂದ್ಂಡ ಶರೀರ ಗಟ್ಟಿ ಆಪುಂಡು.
ಇಸ್ಲಾಮ್ ಧರ್ಮ
ಇಸ್ಲಾಮ್ ಎಂಬುದು 'ಸಲಾಮ್' ಎಂಬ ಪದದಿಂದ ಬಂದುದಾಗಿದೆ. ಇದರರ್ಥ ‘ಶಾಂತಿ’ ಎಂದಾಗಿದೆ.
ವರ್ಗೊ:ಧರ್ಮ
ಕಂರ್ಬು
ಕಂರ್ಬು ಸ್ಯಾಕರಮ್ ವೈಜ್ಞಾನಿಕ ಪಂಗಡೋಗು ಸೇರಿನ ಪಂತಿ ಜಾತಿದ ದೈಯಿ. ಉಂದೆಟ್ಟ್ ಸುಮಾರ್ ೩೬ ಬಗೆತ ಕರುಂಬು ಉಂಡು. ಒಂಜಿ ಕಂರ್ಬುದ ಎತ್ತರ ಸುಮಾರ್ ಒಂಜರೆ ಮೀಟರ್‍ ರ್ದ್ ಆಜಿ ಮೀಟರ್ ಮುಟ್ಟ ಬಲಪುಂಡು. ಬ್ರೆಜಿಲ್ ದೇಸೋ, ಭಾರತ ರಡ್ಡನೇತಾ ದೇಸೋ. ಸಕ್ಕರೆ ಮಲ್ಪುನೆಕ್ಕ್ ಮೂಲ ಧಾತು. ಉಂದೆನ್ ಎಥನಾಲ್ ಗ್ಯಾಸ್ ಆದ್‍ಲಾ ಬಳಕೆ ಮಲ್ಪುವೆರ್.
ತುಳುನಾಡುಡಿಪ್ಪಿ ಕಂರ್ಬುದ ಜಾತಿಲು
ಕಂರ್ಬುಡು ರಡ್ಡ್ ವಿದೊ ಉಂಡು.
ಉಲ್ಲೇಕೊ
ವರ್ಗೊ:ದೈಯಿ
ಬಾ.ಸ.ಪ.ಕಾಲೇಜ್,ಉಡುಪಿ
ಉಡುಪಿದ ಶಿಕ್ಶಣ ಸಂಸ್ತೆಡ್ ಒಂಜಿ ಸಂಸ್ತೆ ಬಾಲಕಿಯರ ಸರಕಾರಿ ಪದವಿಪೂರ್ವ ಕಾಲೇಜು.ಮುಲ್ಪ ೭೫೦ ಜನ ವಿಧ್ಯಾರ್ಥಿಲ್ ಕಲ್ತೊಂದುಲ್ಲೆರ್.ಕಲಾ,ವಾಣಿಜ್ಯ,ವಿಜ್ನಾನ ವಿಭಾಗ ಉಂಡು.ಜೋಕುಲೆಗ್ ಸಮವಸ್ತ್ರ ಉಂಡು.ರಾಜ್ಯದ ಮೂಲೆ ಮೂಲೆಡ್ ಜೋಕುಲ್ ಬರ್ಪೆರ್.ಎಡ್ಡೆ ಶಿಸ್ತು ಉಂಡು.ಜೋಕುಲೆಗ್ ವಿಧ್ಯಾರ್ಥಿ ಸಂಘ,ತುಳು ಸಂಘ,ಎನ್.ಎಸ್.ಎಸ್,ಸಾಹಿತ್ಯ ಸಂಘ,ಎಕೊ ಕ್ಲಬ್ ಅವಕಾಶ ಮಲ್ತು ಕೊರ್ತ್ಂಡ್.ಈ ಸಂಸ್ತೆದ ರಿಸಲ್ಟ್ ಎಡ್ಡೇ ಉಂಡು.ಉಂದು ಉಡುಪಿದ ಪ್ರೀತಿದ ಕಾಲೇಜ್.
ಶ್ರೀ ಶ್ರೀ ರವಿಶಂಕರ್
ಆರ್ಟ್ ಆಫ್ ಲಿವಿಂಗ್ ಸಂಸ್ಥೆದ ಸಂಸ್ಥಾಪಕೆ ಆಯಿನ ಮೇರ್ ಮಹರ್ಷಿ ಮಹೇಶ್ ಯೋಗಿ ಮೇರೆನ ಶಿಷ್ಯೆ
ಪಿದಯಿದ ಕೊಂಡಿ
ಆರೆನ ವೆಬ್‍ಸೈಟ್
ಉಲ್ಲೇಕೊ
<References />
ಬಲೀಂದ್ರ
ಬಲೀಂದ್ರ ಪೂಜೆ ತುಳುನಾಡ್ದ ಒಂಜಿ ಆಚರಣೆ. ನಮ್ಮ ಮೂಲ ತುಳು ಬಾಸೆಡ್ ಬಲಿಯನ್ ದೇಬೆರ್. ಇತ್ತೆ ಕನ್ನಡದ ಪ್ರಭಾವೊಡು ಬಲೀಂದ್ರೆ ದೇವೆರ್ಂದಾತ್ಂಡ್. ದೀಪಾವಳಿದ ರಡ್ಡನೆ ದಿನತಾನಿ ಈ ಪೂಜೆನ್ ಮನ್ಪುನಂಚಿನ ವಾಡಿಕೆನ್ ದುಂಬುಡ್ದಿಂಚಲ ನಮ್ಮ ಹಿರಿಯಕುಲು ಮಂತೊಂದು ಬೈದೆರ್.
ಇತಿಹಾಸ
ಈ ಬಲೀಂದ್ರ ಪೂಜೆಗ್ ತುಳುವನಾಡುಡ್ ಮಲ್ಲ ಇತಿಹಾಸನೇ ಉಂಡು. ಭೂಲೋಕೊಡು ಮಾಮಲ್ಲ ಪುದರ್ ಪಡೆಯಿನಂಚಿನ ರಾಜೆ ಬಲೀಂದ್ರೆ ಮಾಮಲ್ಲ ಯಾಗೊನು ಮನ್ಪವೊಂದು ದೇವತೆಲೆನ ಸರಿ ಸಮಗ್ ಉಂತುವೆ ಪಂಡ್‍ದ್ ಬೀಗೊಂದುಪ್ಪುವೆಗೆ. ವುಂದೆನ್ ತೆರಿಯಿನ ದೇವತೆಲು ಬಲೀಂದ್ರನ ಇಷ್ಟ ದೇವೆರಾಯಿನ ವಿಷ್ಣುನ ಕಯಿತಲ್ ಪೊಪೆರ್‍. ವಿಷಯ ತೆರಿನಂಚಿನ ವಿಷ್ಣು ಬಲೀಂದ್ರಗ್ ಬುದ್ಧಿ ಕಲ್ಪಯರೆಗ್ ವಾಮನ ಪನ್ಪುನ ಬ್ರಾಹ್ಮಣ ಆಣನ ರೂಪೊಡು ಆಯೆ ಮಂತೊಂದುಪ್ಪುನ ಯಾಗದ ಅಗ್ನಿ ಕುಂಡೊಡು ಪ್ರತ್ಯಕ್ಷ ಆಪೆರ್ಗೆ. ವುಂದೆನ್ ತುಯಿನ ಬಲೀಂದ್ರೆ ವಾಮನನಡೆ ಬತ್ತ್ದ್.ವಾ ಕಾರಣಗ್ ಈ ಬಯಿದ ಪಂದ್ ಪ್ರಶ್ನೆ ಮಲ್ಪುನಗ. ಎಂಕ್ ನಿನ್ನೆಡ್‍ದ್ ಮೂಜಿ ಮುಟ್ಟುದ ಜಾಗೆ ಬೊಡುಂದು ವಾಮನೆ ಪನ್ಪೆಗೆ. ಉಂದೆಕ್ ಬಲೀಂದ್ರೆ ಅವು ಪಂದ್ ಒಪ್ಪುಗೆ ಕೊರ್ಪೆಗೆ. ಅಪಗ ವಾಮನೆ ಪನ್‍ಪೆಗೆ ಯೆನ್ನ ಒಂಜಿ ಮುಟ್ಟು ಭೂಮಿಡ್‍ದ್ ಆಕಾಶಗ್,ಬೊಕ್ಕೊಂಜಿ ಮುಟ್ಟು ಭೂಮಿಡ್ದ್ ಪಾತಾಳಗ್ಂದ್ ಪನ್‍ಪೆಗೆ. ನನೊಂಜಿ ಮುಟ್ಟು ವೊಡೆಗ್ಂದ್ ಕೇನ್ನಗ ನಿನ್ನ ತರೆಕ್ ಪಂದ್ ಅಯೆನ್ ಪಾತಾಳಗ್ ನುಕುವೆರ್‍ಗೆ. ಕಡೆಕ್ ವಾಮನ ರೂಪೊಡು ವಿಷ್ಣು ಬಯಿದಿನಿಂದ್ ತೆರಿನ ಬಲೀಂದ್ರೆ ವಿಷ್ಣುಗ್ ಕೈ ಮುಗಿದ್ ತನ್ನ ವೊಂಜಿ ಬೇಡಿಕೆನ್ ಎದುರು ದೀಪೆಗೆ. ಅವು ಪಂಡ ಎನ್ನ ಭೂಲೋಕದ ಪ್ರಜೆಕುಲೆಗ್‍ಲ ಏಂಕ್‍ಲ ದಿನ ನಿನ್ನ ದರ್ಶನ ಕೊರೊಡು ಪನ್ನಗ. ವಿಷ್ಣು ಪನ್ಪೆಗೆ ಯನ್ ದಿನ ಇಲ್ಲದ ಎದುರುಡ್ ಉಪ್ಪನ ತುಳಸಿಡ್ ಕುಲ್ಲುದು ನಿಕ್ಲೆಗ್ ದಿನ ದರ್ಶನ ಕೊರ್ಪೆ ಪಂದ್‍. ಬೊಕ್ಕ ಬಲೀಂದ್ರಡ ವರ್ಷಡ್ ಮೂಜಿ ಸಲ ನಿನ್ನಕ್ಲೆಗ್ ಬರೊಲಿ ಪಂದ್ ಪನ್‍ಪೆರ್‍ಗೆ.ಅಂಚೆನೆ ಆಟಿ ಅಮವಾಸ್ಯೆದಾನಿ ತನ್ನ ಅಪ್ಪೆನ್ ಕಡಪಾವೆಗೆ,ಸೋನ ಸಂಕ್ರಾತಿಗ್ ಆಯೆನ ಬೆಲೆದಕ್ಲೆನ್ ಕಡಪಾವೆಗೆ,ಬೊಕ್ಕ ಬೊಂತೆಲ್ದ ಕೊಡಿ ಪರ್ಬಗ್ ಬಲೀಂದ್ರೆನೆ ಬತ್ತ್ದ್ ಕೈ-ಕಂಜಿ,ಬೆನ್ನಿ-ಬುಲೇ,ಜೊಕಲು-ಬಾಲೆನ್ ತುವೊಂದು ಪೊಪೆ ಪಂದ್ ಹಿರಿಯಕ್ಲೆನ ನಂಬಿಕೆ
ದೀಪೊಲೆ ಪರ್ಬೊದಾನಿ ಬಲೀಂದ್ರಗ್ ಪೂಜೆ
ದೀಪೊಲೆ ಪರ್ಬೊಡು ತುಳುವೆರೆ ಪಾಲ್‍ದ ಬೂಮಿಪುತ್ರೆ ಬಲಿಯೇಂದ್ರಗ್ ಸುರುತ ಮಣೆ. ಬಲಿಯೇಂ೦ದ್ರೆ ತುಳುವೆರೆ ಪಾಲ್‌ಗ್‌ ಬೂಮಿದರಸು ಬಾರಗೆ. ಬುಲೆಸೆಲೆ ಬಾಗ್ಯೊಲೆನ್‌ ಕೊರ್ಪನಾಯೆಲಾ ಅ೦ದ್‌. ಇಲ್ಲ ಜಾಲ್‌ಡ್‌, ತೊಲಸ್ಯೆಟ್ಯದ ಎದ್‌ರ್‌ ಪಾಲೆದ ಅತ೦ಡ ಬೊಲ್ಲೆಕ್ಕಿದ ಮರ ಪಾಡ್ದ್‌ ಪಾದೆ ಪೂ, ಗೊ೦ಡೆ ಪೂ, ಚೆ೦ಡ್‌ ಪೂ, ಕೇಪುಳ ಪೂ, ಕುಕ್ಕು ತಪ್ಪು, ಕುರುಡ್ನಿ ಬಲ್ಲ ಪೂ ಮಾಲೆ ಪಾಡ್ದ್‌, ಬೆದ್‌ರ್‌ ನ್ ಬಗ್ಗಾದ್‌ ಮಲ್ತ್‌, ಗೊ೦ಡೆ ಪೂ ಕಾಡ ಪೂಕುಲೆಡ್‌ ಕೋತ್‌ದ್‌ ಕಿರೀಟ ಮಲ್ತ್‌ದ್‌ ಸಿ೦ಗರಿಪುವೆರ್‌. ಆಯನ್ ಬಲಿಯೇ೦ದ್ರೆ ಪ೦ದ್‌ ಮಾನಿತ್‌ದ್‌ ತುಳಸಿಕಟ್ಟೆದ ಬರೀಟ್ ಎದ್‌ರ್‌ ಇರೆ ಪಾಡ್ದ್‌ ಪೊರಿ, ಬಜಿಲ್‌, ಬೆಲ್ಲ ತಾರಾಯಿ ಬಲಸುವೆರ್‌. ಮೂಜಿ ಕಬರ ತರೆಕೊಡಿಟ್‌ ತಿಬಿಲೆ ದೀದ್‌, ಅಯಿಟ್ಟ್‌ ಬಜಿಲ ಕುರು೦ಟು ದೀದ್‌ ಪೊತ್ತಾದ್‌ (ಉ೦ದು ವಾಮನೆ ಬಲಿನ್‌ ತೊರ್ತಿನ ಸ೦ಕೇತಲಾ ಅ೦ದ್‌) ಕೂಕುಲು ಪಾಡ್ದೆರ್‌. ಉ೦ದೆಕ್ಕ್ ಮರ ಆಳುನು ಅತ್ತ್ಂಡ ಬಲಿಯೇ೦ದ್ರನ್‌ ಆಳುನು ಪನ್ಪೆರ್. ಪೆತ್ತ ಕೈಕ೦ಜಿ, ಎರುಕುಲು ನಿಚ್ಚೂ ಬದ್ಕ್‌ದ ಬೊಕ್ಕ ಬೆನ್ನಿದ ಪಾಸಡಿಲಾದಿತ್ತ್‌ದ್‌ ಪೆತ್ತ ಪೂಜನೆ ನಿಚ್ಚೊಲಾ ಅವೆನ್ ತಾ೦ಕುನ ಅತ್ತ್ಂಡ ಪಾಲನೆದೊರುಟಾ೦ಡಲಾ ಪರ್ಬೊದಾನಿ ಪೆತ್ತ ಪೂಜಿನಗ್‌ ಇಸೇಸ ಮಣೆ ದೀತೆರ್‌. ಕಿದೆಟಿತ್ತಿ ಪೆತ್ತ, ಕ೦ಜಿ, ಗೋಣರ್ಲೆನ್‌ ಮೀಪಾದ್‌, ಪೂತ ಮಾಲೆ ಪಾಡ್ದ್, ತಡ್ಪೆಡ್‌ ದೋಸೆ, ಬಜಿಲ್‌, ಪರ್‌೦ದ್‌ ದೀದ್‌ ಕಿದೆತ ಕೈಕ೦ಜಿಲೆಗ್‌ ಸೂಡರ್‌ ತೋಜಾದ್‌ ತೆನಸ್‌ ತಿನ್ಪಾಪೆರ್‌. ಇಲ್ಲದ ಜೋಕ್ಲೆನಂಚ ತಾ೦ಕುನ ಕೈಕ೦ಜಿಲೆಗ್‌ಲಾ ಪರ್ಬೊದಾನಿದ ಮರ್ಯಾದಿ ಬೇತೆನೇ ಉ೦ಡು.
ಜೈನ ಧರ್ಮೊಡ್ ಮಹಾಬಲಿನ ಚಿತ್ರಣ
ರಾಜ ಮಹಾಬಲಿನ ಪುದರ್ ಜೈನ ಧರ್ಮೊದ ಪುರಾಣೊಲೆಡ್ಲಾ ತುವರೆ ತಿಕ್ಕುಂಡು. ಮೇರ್ ಒರುಂಬ ಪ್ರತಿವಾಸುದೇವೆರೆಡ್ ಆಜಿನೆತಾರ್ (ಪ್ರತಿ-ನಾರಾಯಣರ). ಪುರುಷ ಪನ್ಪಿನರೆನ ಬೊಡೆದ್ದಿನ್ ಅಪಹರಣ ಮಲ್ಪರೆ ತೂಪಿನ ಒಂಜಿ ದುಷ್ಟ ರಾಜನ ರೀತಿಡ್ ಮಹಾಬಲಿನ ಚಿತ್ರಣ ಆತ್ಂಡ್. ಅಂಚಾದ್ ಮಹಾಬಲಿನ ಅಂತ್ಯ ಪುರುಷನ ಕೈರ್ದ್ ಆಪುಂಡು.
ಬಲೀಂದ್ರ ಲೆಪ್ಪು ೧
ಅಲೆಡ್ ಬೊಲ್ಯೆನೆಯಿ ಮುರುನಗ ಗುರುಗುಂಜಿದ ಕಲೆ ಮಾಜಿನಗ ದಂಟೆದಜ್ಜಿ ಮದಿಮಾಲಾನಗ ದಂಬೆಲ್ಗ್ ಪಾಪು ಪಾಡ್‍ನಗ ಗೊಡ್ಡೆರ್ದ ಎರ್ಮೆ ಕಂಜಿ ಪಾಡ್‍ನಗ ಉಪ್ಪು ಕರ್ಪೂರ ಆನಗ ಈ ಸಮಯಡ್ ಬಲ ಬಲೀಂದ್ರ.
ಬಲೀಂದ್ರ ಲೆಪ್ಪು ೨
ಕರ್ಗಲ್ಲ್ ಕಾಯಾನಗಾ| ಬೊಲ್ ಗಲ್ಲ್ ಪೂ ಪೋನಗಾ ನೆಕ್ಕಿದಡಿಟ್ ಆಟ ಆನಗಾ| ತುಂಬೆದಡಿಟ್ ಕೂಟ ಆನಗಾ ದೆಂಬೆಲಿಗ್ ಪಾಂಪು ಪಾಡ್ನಗಾ ಜಾಲ್ ಪಾದೆ ಆನಗಾ ಅಲೆಟ್ ಬೊಲ್ನೆಯಿ ಮುರ್ಕುನಗಾ ಉರ್ದು ಮದ್ದೊಲಿ ಆನಗಾ ಗುರ್ಗುಂಜಿದ ಕಲೆ ಮಾಜಿನಗಾ ಎರು ದಡ್ಡೆ ಆನಗಾ| ಗೊಡ್ಡೆರ್ಮೆ ಗೋಣೆ ಆನಗಾ ಕಲ್ಲ ಕೋರಿ ಕೆಲೆಪುನಗಾ| ಕಲ್ಲ ಬಸವೆ ಮುಕ್ಕುಡ್ ದಕ್ಕ್ ನಗಾ ಮಂಜಲ್ ಪಕ್ಕಿ ಮೈಯಿ ಪಾಡ್ನಗಾ ಕೊಟ್ರುಞ್ಞೆ ಕೊಡಿ ಏರ್ ನಗಾ ದಂಟೆದಜ್ಜಿ ಮದಿಮಾಲಾನಗಾ
ಆ ಊರ ಪೊಲಿ ಕನಲಾ| ಈ ಊರಾ ಬಲಿ ಕೊನೊಲಾ ಬಲ ಬಲೀಂದ್ರ........... ಕೂ...
ಅರಕ್ ದ ಒಟ್ಟೆ ಓಡೊಡು, ಮಯಣದ ಮೋಂಟು ಜಲ್ಲೊಡು ಕೊಟ್ಟುಗು ಗೊಂಡೆ ಪೂ ಕಟ್ಟ್ ದ್ ಪೊಟ್ಟು ಗಟ್ಟಿ ಪೊಡಿ ಬಜಿಲ ಬಲಿ ದೆತೊನಿಯೆರೆ ಬಲ ಬಲೀಂದ್ರಾ...
ಉಲ್ಲೇಕೊಲು
ವರ್ಗೊ:ಪರ್ಬೊಲು ವರ್ಗೊ:ತುಲುವೆರೆ ಪರ್ಬೊಲು